GHID din 2 septembrie 2009
de diagnostic şi tratament al sindroamelor coronariene acute fără supradenivelare de segment ST - Anexa nr. 3*)

EMITENT:     MINISTERUL SĂNĂTĂŢII 

PUBLICAT ÎN: MONITORUL OFICIAL nr. 608 bis din 3 septembrie 2009 

-------

   *) Aprobat de <LLNK 12009  1059 501201   0 38>Ordinul nr. 1059 din 2 septembrie 2009, publicat în Monitorul Oficial al României, Partea I, nr. 608 din 3 septembrie 2009

    Grupul de Lucru pentru diagnosticul şi tratamentul sindroamelor coronariene acute fără supradenivelare de segment ST din cadrul Societăţii Europene de Cardiologie Autori/Membrii Grupului de Lucru (Task Force), Jean-Pierre Bassand*) (Preşedinte) (Franţa), Christian W. Hamm (Co-Preşedinte) (Germania), Diego Ardissino (Italia), Eric Boersma (Olanda), Andrzej Budaj (Polonia), Francisco Fernandez-Avilés (Spania), Keith A.A. Fox (Marea Britanie), David Hasdai (Israel), E. Magnus Ohman (SUA), Lars Wallentin (Suedia), William Wijns (Belgia)

--------

    *) Autori corespondenţi, Preşedinte: Jean-Pierre Bassand, Departamentul de cardiologie, Spitalul Universitar Jean Minjoz, Bdul Fleming, 25000 Besanγon, Franţa. Tel:+33 381 668 539; fax:+33 381 668 582. Adresă email: jean-pierre.bassand@ufc-chu.univ-fcomte.fr

    Co-preşedinte: Christian W. Hamm Kerckhoff Heart Center, Benekestr. 2-8, 61231 Bad Nauheim, Germany. Tel:+49 6032 996 2202; fax:+49 6032 996 2298. Adresă email: c.hamm(g)kerckhoffklinik. de

    Comitetul ESC pentru Ghiduri Practice (CPG), Alec Vahanian (Preşedinte) (Franţa), John Camm (UK), Raffaele De Caterina (Italia), Veronica Dean (Franţa), Kenneth Dickstein (Norvegia), Gerasimos Filippatos (Grecia), Steen Dalby Kristensen (Danemarca), Petr Widimsky (Cehia), Keith McGregor (Franţa), Udo Sechtem (Germania), Michal Tendera (Polonia), Irene Hallemans (Olanda), Jose Luis Zamorano Gomez (Spania), Sigmund Silber (Germania), Christian Funck-Brentano (Franţa)

    Au revizuit documentul, Steen Dalby Kristensen (Revizor coordonator CPG) (Danemarca), Felicita Andreotti (Italia), Werner Benzer (Austria), Michel Bertrand (Franţa), Amadeo Betriu (Spania), Raffaele De Caterina (Italia), Johan DeSutter (Belgia), Wolkmar Falk (Germania), Antonio Fernandez Ortiz (Spania), Anselm Gitt (Germania), Yonathan Hasin (Israel), Kurt Huber (Austria), Ran Kornovski (Israel), Jose Lopez-Sendon (Spania), Joao Morais (Portugalia), Jan Erik Nordrehaug (Norvegia), Sigmund Silber (Germania), Philippe Gabriel Steg (Franţa), Kristian Thygesen (Danemarca), Marco Tubaro (Italia), Alexander G.G. Turpie (Canada), Freek Verheugt (Olanda), Stephan Windecker (Elveţia)

    Traducere de: Dr. Alice Nastase, Dr. Mihaela Bolog, Dr. Mihaela Sălăgean, Dr. Maria Stefaniuc sub coordonarea Grupului de Lucru de Cardiopatie Ischemică - Preşedinte: Prof. Dr. Maria Dorobanţu, Secretar: Dr. Mihaela Rugină

    Denunţ. Ghidurile ESC reperezintă punctul de vedere al ESC şi a fost conceput după o analiză atentă a dovezilor disponibile la momentul elaborării. Medicii sunt încurajaţi să-l folosească în momentul deciziei clinice. Ghidul nu acoperă responsabilitatea individuală a medicului în luarea deciziilor adecvate, care are şi responsabilitatea de a verifica regulile aplicabile substanţelor medicamentoase şi dispozitivelor la momentul prescrierii lor.

    1. PREAMBUL

    Ghidurile şi documentele elaborate prin consensul experţilor rezumă şi evaluează toate dovezile disponibile actual pe o anumită temă, cu scopul de a ajuta medicii în alegerea strategiilor terapeutice optime pentru pacienţii cu o patologie specifică, ţinând cont de impactul asupra stării de sănătate, de raportul risc-beneficiu al unei explorări diagnostice sau metode de tratament. Ghidurile nu reprezintă substitute pentru tratatele medicale.

    Implicaţiile legale ale ghidurilor medicale au fost discutate anterior.

    Un număr mare de ghiduri şi documente elaborate prin consensul experţilor au aparut în ultimii ani, sub egida Societăţii Europene de Cardiologie (ESC) sau a altor organizaţii şi societăţi. Datorită impactului ghidurilor asupra practicii clinice, au fost stabilite criterii de calitate ale acestora cu scopul unor decizii transparente. Recomandările ESC pentru alcătuirea şi tematica ghidurilor pot fi găsite pe pagina web a ESC (www.escardio.org/knowledge/guidelines/rules).

    Pe scurt, ESC numeşte experţi în domeniu cu scopul de a cerceta literatura de specialitate, de a face o evaluare critică a procedurilor de diagnostic şi tratament şi de a aprecia raportul risc-beneficiu asupra terapiilor recomandate pentru managementul şi/sau prevenţia unei anumite condiţii patologice. Sunt incluse aprecieri asupra stării de sănătate, acolo unde există date în acest sens. Puterea evidenţelor în favoarea sau împotriva unei proceduri sau atitudini terapeutice specifice este judecată conform unor scale de gradare a recomandărilor şi niveluri de evidenţă, aşa cum este arătat mai jos în Tabelul 1 şi 2.

    Tabelul 1. Clase de recomandare

*T*

 ┌────────────────────────────────────────────────────────────────────────────┐

 │Clasa I      Condiţii pentru care există dovezi şi/sau acordul unanim asupra│

 │             beneficiului şi eficienţei unei proceduri diagnostice sau      │

 │             tratament                                                      │

 │Clasa II     Condiţii pentru care dovezile sunt contradictorii sau există o │

 │             divergenţă de opinie privind utilitatea/eficacitatea           │

 │             tratamentalui                                                  │

 │Clasa IIa    Dovezile/opiniile pledează pentru beneficiu/eficienţă          │

 │Clasa IIb    Beneficiul/eficienţa sunt mai puţin concludente                │

 │Clasa III    Condiţii pentru care există dovezi şi/sau acordul unanim că    │

 │             tratamental nu este util/eficient, iar în unele cazuri poate   │

 │             fi chiar dăunător                                              │

 │                                                                            │

 │                                                                            │

 │                                                                            │

 │                                                                            │

 └────────────────────────────────────────────────────────────────────────────┘

*ST*

    Tabelul 2. Nivele de evidenţă

*T*

 ┌────────────────────────────────────────────────────────────────────────────┐

 │Dovezi de nivel A   Date provenite din mai multe stadii clinice randomizate │

 │                    sau metaanalize                                         │

 │Dovezi de nivel B   Date provenite dintr-un singur studiu randomizat sau    │

 │                    mai multe studii mari, nerandomizate                    │

 │Dovezi de nivel C   Consensul de opinie al experţilor şi/sau studii mici,   │

 │                    studii retropective, registre                           │

 └────────────────────────────────────────────────────────────────────────────┘

*ST*

    Experţilor aleşi în grupul de redactare li se cere să furnizeze declaraţii asupra oricăror relaţii ce pot fi privite ca un potenţial sau real conflict de interese. Aceste declaraţii sunt înregistrate la Casa Inimii Europene, sediul ESC. Orice modificări care survin în timpul perioadei de redactare, trebuie notificate la nivelul ECS. Raportul Grupului de Lucru a fost finanţat în întregime de către ESC, fără nicio implicare din partea altei organizaţii.

    Comitetul pentru Ghiduri Practice (CPG) al ESC supervizeaza şi coordoneazş redactarea unor noi ghiduri şi documente elaborate prin consensul experţilor, produse de grupurile de lucru sau la întruniri de consens. Comitetul este responsabil şi de aprobarea acestor ghiduri şi documente de consens sau declaraţii.

    În momentul în care documentul a fost finalizat şi aprobat de către toţi experţii implicaţi în Grupul de Lucru, acesta este prezentat specialiţătilor din afară pentru recenzie. Documentul este revizuit şi în final, aprobat de Comitetul pentru Ghiduri Practice şi apoi publicat.

    După publicare, difuzarea mesajului este de o importanţă covârşitoare. Publicarea rezumatelor, a formelor de buzunar şi a formatelor electronice tip PDA sunt foarte utile.

    Totuşi, inspectorii au raportat că potenţialii beneficiari ai ghidurilor adesea nu sunt informaţi de existenţa acestora sau pur şi simplu nu le aplică în practică. Din acest motiv, programele de implementare sunt necesare şi reprezintă o componentă importantă în difuzarea cunoştinţelor. În acest sens sunt organizate întruniri de către ESC. Întrunirile pentru implementarea ghidurilor se pot realiza şi la nivel naţional, odată ce ghidurile au fost aprobate de către membrii ESC şi chiar traduse, acolo unde este necesar. Programele de implementare sunt necesare deoarece s-a constatat că prognosticul poate fi influenţat favorabil de aplicarea temeinică a recomandărilor.

    De aceea, grupul de redactare a Ghidurilor şi documentelor elaborate prin consensul experţilor nu au ca ţintă doar integrarea celor mai recente date, dar constituie şi o metodă didactică şi de implemenatre a recomandărilor. Conexiunea între cercetare, elaborarea ghidurilor şi implementarea lor în practica clinică poate fi integră doar dacă se raportează aplicarea ghidurilor în clinică. Se poate verifica, de asemenea, impactul implementării ghidurilor asupra starii de sănătate a pacienţilor. Ghidurile şi recomandările trebuie să ajute medicii în deciziile de zi cu zi; totuşi, decizia terapeutică finală asupra unui pacient individual trebuie luată de către medic.

    2. INTRODUCERE ŞI DEFINIŢII

    La ora actuală, bolile cardiovasculare reprezintă principala cauză de mortalitate în ţările industrializate şi se preconizează a deveni principala cauză a mortalităţii în ţările în curs de dezvoltare în jurul anului 2020. Printre bolile cardiovasculare, boala arterială coronariană (BAC) este manifestarea prevalentă şi este asociată cu o rată crescută de mortalitate şi morbiditate. Spectral prezentării clinice a bolii cardiace ischemice include ischemia silenţioasă, angina pectorală stabilă, angina instabilă, infarctul miocardic, insuficienţa cardiacă şi moartea subită. Pacienţii cu durere toracică reprezintă o proporţie semnificativă a pacienţilor spitalizaţi în Europa. Exceptând pacienţii cu sindroame coronariene acute, marea masă a pacienţilor cu durere toracică de cauză presupusă cardiacă reprezintă o provocare diagnostică, mai ales cei cu simptomatologie tipică sau electrocardiogramă relevantă. În ciuda mijloacelor moderne de tratament, ratele de mortalitate, infarct miocardic şi re-spitalizare la pacienţii cu sindroame coronariene acute rămân crescute.

    Este bine stabilit faptul că sindroamele coronariene acute, în diversele lor forme de prezentare, prezintă un substrat fiziopatologic comun. Constatările patologice, angioscopice şi biologice au demonstrat că mecanismul principal al majorităţii sindroamelor coronariene acute este reprezentat de ruptura sau fisurarea plăcii de aterom, la care se asociază diferite grade de tromoză şi embolizare distală, conducând la scăderea perfuziei miocardice.

    Având în vedere potenţialul ameninţător de viaţă al afecţiunii, au fost elaborate criterii pentru stratificarea riscului care permit clinicienilor să ia decizii în timp optim asupra abordării farmacologice sau de revascularizare coronariană, individualizate în funcţie de pacient. Durerea toracică este simptomul principal care iniţiază cascada de diagnostic şi tratament, dar clasificarea pacienţilor are la bază criteriile electrocardiografice. Astfel, pacienţii pot fi împărţiţi în două categorii:

    ● Pacienţi cu durere anginoasă tipică şi supradenivelare persistentă de segment ST (>20 min). Acesta este grupul pacienţilor cu sindroame coronariene acute cu supradenivelare de segment ST şi reflectă de regulă ocluzia totală acută a arterei coronare. Cei mai mulţi pacienţi din acest grup vor dezvolta în final un infarct miocardic cu supradenivelare de segment ST. Obiectivul terapeutic este acela de a obţine reperfuzia rapidă, completă şi susţinută prin angioplastie primară sau terapie fibrinolitică.

    ● Pacienţi cu durere toracică acută dar fără supradenivelare persistentă de segment ST. Ei au subdenivelare de segment ST persistentă sau tranzitorie, sau unde T inversate, unde T aplatizate, pseudonormalizare de unda T sau nu au modificari ECG la prezentare. Strategia iniţială în cazul acestor pacienţi este amelioarea ischemiei şi a simptomatologiei, monitorizarea pacientului prin ECG-uri seriate şi măsurători repetate ale markerilor de necroză miocardică. La prezentare, diagnosticul de lucru al sindroamelor coroariene acute fără supradenivelare de segment ST, bazat pe măsurători ale troponinelor, va conduce mai departe la clasificarea în infarct miocardic fără supradenivelare de segment ST (NSTEMI) sau angină instabilă (Figura 1). Boala arterială coronariană ca şi cauză a simptomatologiei va fi exclusă la un anumit număr de pacienţi. Abordarea terapeutică va fi dictată de diagnosticul final.

    Abordarea pacienţilor cu infarct miocardic cu supradenivelare de segment ST este discutată în Ghidul pentru managementul infarctului miocardic acut cu supradenivelare de segment ST al Societăţii Europene de Cardiologie. Documentul de faţă are în vedere managementul pacienţilor cu sindroame coronariene acute fără supradenivelare de segment ST suspectate şi înlocuieşte documentul publicat în 2000 şi actualizat în 2002. El include toate dovezile ştiinţifice publicate înainte de 30 aprilie 2007.

    Recomandările de clasă A se bazează pe studii mari, randomizate, dublu-orb, ce folosesc tratament actual şi obiective care nu sunt expuse erorilor inter-observatori. Aceste studii sunt considerate a furniza dovezile cele mai puternice. Studiile randomizate, fără a fi dublu-oarbe şi/sau studiile folosind endpointuri mai puţin solide (precum ischemia refractară sau necesitatea de revascularizare) sunt considerate a furniza dovezi mai puţin puternice. Dacă sunt disponibile doar studii mici, atunci se folosesc metaanalizele. Totuşi, chiar şi cele mai largi studii controlate, nu acoperă toate aspectele întâlnite în practică. De aceea, anumite recomandări derivă din subseturi de analize ale studiilor mari, în absenţa unor studii suficiente. În contextul evoluţiei rapide în domeniu, noile studii vor reprezenta provocări continue ale recomandărilor actuale. Costurile îngrijirilor pentru sănătate reprezintă o problemă în multe ţări. Deşi acestea nu trebuie să influenţeze deciziile, preocuparea asupra costurilor este absolut necesară. De aceea, ghidurile arată numărul de pacienţi trataţi pentru a preveni un eveniment pentru cele mai multe opţiuni terapeutice. Numărul de pacienţi trataţi (NPT) pentru a preveni un eveniment pare a reprezenta cea mai transparentă modalitate de comparare a studiilor de mărimi diferite, cu diferite endpointuri. De exemplu, un NPT de 50 pacienţi trataţi pentru a preveni un deces, este interpretat diferit faţă de un NPT de 50 pacienţi trataţi pentru a evita o reinternare.

    Figura 1. Spectrul sindroamelor coronariene acute.

--------

    NOTĂ (CTCE)

    Figura 1 se găseşte în Monitorul Oficial al României, Partea I, nr. 608 bis din 3 septembrie 2009, la pagina 258 (a se vedea imaginea asociată).

    3. EPIDEMIOLOGIE ŞI ISTORIA NATURALĂ

    Diagnosticul NSTE-ACS este mai dificil de realizat comparativ cu STEMI şi, din această cauză este mai greu de estimat prevalenţa NSTE-ACS. În mod suplimentar, în ultimii ani a fost introdusă o nouă definiţie a infarctului miocardic ce ţine cont de markeri biologici mai sensibili şi mai specifici. În acest context, prevalenţa NSTE-ACS comparativ cu STEMI a fost determinată din numeroase publicaţii şi registre. Ca urmare, datele obţinute sugerează că incidenţa anuală a NSTE-ACS este mai mare comparativ cu STEMI. Raportul între NSTE-ACS şi STEMI s-a modificat de-a lungul timpului, deoarece rata NSTE-ACS a crescut raportat la STEMI, aparent fără o explicaţie clară a acestui mod de evoluţie. Această schimbare în modelul NSTE-ACS poate fi legată de modificările în abordarea bolii şi eforturile mai mare de prevenire a bolii cardiace ischemice care au fost făcute în ultimii 20 ani. Ca urmare, din aceste registre şi publicaţii a reieşit că incidenţa anuală a spitalizărilor pentru NSTE-ACS se ridică la 3/1000 locuitori, însă nu există aprecieri clare pentru întreaga Europă deoarece nu există un centru comun pentru a centraliza statisticile. Oricum, incidenţa bolii variază larg în ţările europene, cu un gradient vest-est semnificativ, ratele cele mai ridicate de incidenţă şi mortalitate înregistrându-se în Europa Centrală şi de Est.

    Prognosticul NSTE-ACS derivă din studiile observaţionale desfăşurate la nivel mondial însumând mai mult de 100 000 pacienţi. Datele arată ca ratele mortalităţii la 1 lună şi la 6 luni sunt mai mari în studiile observaţionale decât în studiile clinice randomizate. Mortalitatea intraspitalicească este mai mare la pacienţii cu STEMI decât la cei cu NSTEACS (7% vs 5%), dar, ratele mortalităţii la 6 luni sunt similare în ambele condiţii (12% vs 13%). Urmărirea pe termen lung a pacienţilor care au supravieţuit pentru a ajunge la spital, a arătat rate ale mortalităţii mai mari printre aceia cu NSTE-ACS decât cei cu STE-ACS, cu o diferenţă de două ori mai mare la 4 ani. Aceste diferenţe între evoluţia pe termen mediu şi lung se datorează profilului diferit al pacienţilor, din moment ce pacienţii cu NSTE-ACS tind să fie mai vârstnici, cu mai multe comorbidităţi, în special diabet zaharat şi insuficienţă renală. Această diferenţă se poate datora de asemenea afectării mai mari a arterelor coronare şi bolii vasculare sau triggerilor persistenţi precum inflamaţia. Implicaţiile terapeutice sunt după cum urmează:

    ● NSTE-ACS sunt mai frecvente decât STEMI.

    ● Spre deosebire de STEMI, unde majoritatea evenimentelor apar înainte sau la scurt timp după prezentare, în NSTE-ACS acestea pot continua să apară după zile sau săptămâni.

    ● Mortalitatea la 6 luni în STEMI şi NSTE-ACS este similară.

    ● Acestea implică faptul că strategiile terapeutice în NSTE-ACS vizează atât faza acută cât şi tratamentul pe termen lung.

    4. FIZIOPATOLOGIE

    Ateroscleroza este este o boală cronică, multifocală, imunoinflamatorie, fibroproliferativă care afectează arterele de mărime medie şi arterele mari, şi se datorează în principal acumulării de lipide. Boala aterosclerotică coronariană presupune două procese distincte: un proces fix şi greu reversibil care determină îngustarea progresivă a lumenului arterial şi care se desfăşoară de-a lungul unei decade (ateroscleroza) şi un alt proces, dinamic şi potenţial reversibil, care întrerupe brusc progresia lentă într-un mod brutal şi imprevizibil, conducând la ocluzia rapidă, totală sau parţială (tromboza sau vasospasmul sau ambele). De aceea, leziunile coronariene simptomatice cuprind un amestec variabil de ateroscleroză cronică şi tromboză acută. Atât timp cât participarea fiecărui proces în parte la pacienţi individuali rămâne necunoscută, termenul de aterotromboză este frecvent utilizat. În general, ateroscleroza predomină la nivelul leziunilor responsabile de angină cronică stabilă, în timp ce tromboza reprezintă componenta critică responsabilă de ACS.

    ACS reprezintă o manifestare a aterosclerozei, ameninţătoare de viaţă, de obicei precipitată de tromboza acută provocată de ruptura sau eroziunea plăcii aterosclerotice, cu sau fără vasocontricţe concomitentă ceea ce conduce la reducerea bruscă  şi critică a fluxului sangvin coronarian. Inflamaţia s-a dovedit a fi elementul-cheie fiziopatologic în procesul complex al distrugerii plăcii. În cazuri rare, ACS pot avea etiolgie non-aterosclerotică, de exemplu arterită, traumatism, disecţie, tromboembolism, anomalii congenitale, abuz de cocaină, sau complicaţii ale cateterismului cardiac. Anumite elemente fiziopatologice vor fi descrise în detaliu deoarece ele sunt importante în înţelegerea strategiilor terapeutice.

    4.1 Placa vulnerabilă

    Ateroscleroza nu este un proces continuu, liniar, ci mai degrabă o boală cu faze alternative de stabilitate şi instabilitate. Modificările bruşte şi imprevizibile ale simpotmatologiei sunt legate de distrugerea plăcii. Plăcile de aterom predispuse la instabilitate şi ruptură sunt acelea cu miezul lipidic bogat, densitate mică de celule musculare netede, concentraţie crescută de celule inflamatorii şi o capsulă fibroasă subţire ce înveleşte miezul lipidic. Vulnerabilitatea plăcii depinde de asemenea de stressul parietal circumferenţial, de localizarea şi mărimea plăcii şi de impactul fluxului sangvin la nivelul suprafeţei luminale a plăcii. Asociat rupturii plăcii, eroziunea plăcii este un alt mecanism care stă la baza ACS. Când apare eroziunea, trombul aderă la suprafaţa plăcii, în timp ce în caz de ruptură trombul pătrunde în straturile mai profunde către miezul lipidic. Acest proces contribuie la creşterea şi progresiunea rapidă a plăcii, dacă trombul nu a suferit remodelare pozitivă.

    Capsula fibroasă conţine de obicei o concentraţie mare de colagen de tip I şi poate suporta o tensiune mare de întindere fără a se rupe, fiind o structură dinamică cu un echilibru continuu între factorii de creştere ce reglează sinteza de colagen şi degradarea acestuia de către proteazele provenite din macrofagele activate. Apoptoza celulelor musculare netede determină slăbirea capsulei fibroase şi favorizează ruptura plăcii. Infiltrarea cu macrofage a fost demonstrată în studiile patologice; proporţia macrofagelor este de şase până la nouă ori mai mare la nivelul plăcilor rupte comparativ cu cele stabile şi se caracterizează prin prezenţa la locul rupturii a limfocitelor T activate şi care eliberează variate citokine care activează macrofagele şi promovează proliferarea celulelor musculare. Aceste celule produc proteaze care digeră matricea extracelulară. In vitro macrofagele produc distrucţia colagenului de la nivelul capsulei fibroase, inhibitorii proteazelor blocând acest proces.

    4.2 Tromboza coronariană

    Rolul central al trombozei în ACS a fost demonstrat din datele anatomopatologice, precum şi din detectarea angiografică şi angioscopică a trombilor la nivelul leziunilor responsabile. Suplimentar, demonstrarea markerilor sintezei de trombină şi a activării plachetare, precum şi demonstrarea ameliorării sub terapie antitrombotică, au contribuit la înţelegerea rolului trombozei în ACS.

    Tromboza coronariană în ACS se dezvoltă de obicei la nivelul unei plăci vulnerabile. Miezul bogat în lipide, expus după ruptura plăcii are potenţial trombogen înalt şi are o concentrate înaltă de factor tisular. Tromboza apare la locul de ruptură sau eroziune a plăcii şi poate conduce la modificări rapide ale severităţii stenozei, determinând ocluzie totală sau subtotală a vasului. Trombul este bogat în fibrină ţi complet ocluziv în STEMI, în timp ce în NSTE-ACS este bogat în plachete şi parţial sau intermitent ocluziv.

    Tromboliza spontană explică episoadele tranzitorii de ocluzie/subocluzie trombotică şi se asociază cu ischemie tranzitorie. Un tromb bogat în plachete la nivelul plăcii rupte se poate fragmenta în particule mici, care pot emboliza distal şi produc astfel ocluzia arteriolelor şi capilarelor. Aceşti emboli plachetari produc mici arii de necroză la nivelul miocardului irigat de aceste vase, conducând în felul acesta la eliberarea markerilor de necroză miocardică.

    4.3 Pacientul vulnerabil

    Există dovezi experimentale şi clinice din ce în ce mai numeroase în sprijinul naturii difuze a plăcii instabile la pacienţii cu ACS. La pacienţii cu ACS au fost documentate numeroase locuri de ruptură la nivelul plăcii cu sau fără tromboză intracoronară, împreună cu niveluri crescute ale diferiţilor markeri de inflamaţie şi tromboză, ca şi activarea sistemului coagulării. S-a raportat că hipercolesterolemia, fumatul şi nivelurile crescute ale fibrinogenului contribuie la natura instabilă a acestor pacienţi, conducând la complicaţii trombotice.

    Conceptul larg răspândit de instabilitate are importante implicaţii terapeutice, deoarece dincolo de strategiile de revascularizare focală, asemenea pacienţi ar trebui să beneficieze de terapie sistemică în scopul stabilizării profilului de risc înalt care poate produce ischemie recurentă.

    4.4 Disfuncţia vasodilatatorie endotelială

    Modificări minore ale tonusului coronarian poate afecta semnificativ oferta sangvină miocardică şi poate determina astfel flux insuficient în repaus sau la efort. Cel mai frecvent, vasospasmul apare la nivelul plăcilor aterosclerotice unde substanţe vasocontrictoare precum serotonina, tromboxanul A2 şi trombina sunt eliberate local de către plachete şi trombii intracoronarieni. S-a demonstrat că endoteliul este un organ multifuncţional a cărui integritate este esenţială pentru modularea tonusului vascular normal. Disfuncţia endotelială este determinant al prognosticului şi este demascată de vasocontricţia indusă de acetilcolină şi metacolină. Prototipul obstrucţiei coronariene dinamice ca şi cauză de ACS este reprezentat de angina variantă Prinzmetal, în care spasmul coronarian este principalul determinant al reducerii abrupte a fluxului sangvin. Acesta apare la nivelul stenozelor critice sau subcritice.

    4.5 Ateroscleroza accelerată

    Injuria endotelială severă se pare a reprezenta evenimentul critic declanşator al proliferării celulelor musculare netede în ateroscleroza accelerată. Aceasta este urmată de activarea plachetară intensă şi formarea trombului conducând la îngustarea rapidă şi progresivă a arterelor coronare. Un studiu angiografic al pacienţilor aflaţi pe lista de aşteptare pentru revascularizare coronariană percutanată a arătat că progresia rapidă a leziunilor aterosclerotice preexistente este frecvent întâlnită iar riscul derivat din stenozele complexe este mai mare comparativ cu leziunile mai uşoare.

    4.6 Mecanismele secundare

    Un număr de mecanisme extracardiace pot determina creşterea critică a consumului miocardic de oxigen peste limita superioară a ofertei, ceea ce provoacă un episod de ACS cu sau fără stenoze coronariene preexistente. Mecanismele legate de creşterea consumului miocardic de oxigen sunt febra, tahicardia, tireotoxicoza, statusul hiperadrenergic, stressul emoţional brusc instalat, postsarcină crescută (hipertensiunea, stenoza aortică), în timp ce mecanismele ce determină reducerea ofertei miocardice de oxigen sunt anemia, methemoglobinemia şi hipoxemia. Factori precipitanţi precum stressul emoţional, exerciţiile fizice viguroase, lipsa somnului sau supraalimentarea pot precipita instalarea ACS.

    4.7 Injuria miocardică

    Studiile patologice ale miocardului irigat de vasele lezate la pacienţii cu NSTE-ACS au descoperit un spectru larg de modificări. Miocardul poate fi normal sau pot exista variate grade de necroză. La anumiţi pacienţi au fost puse în evidenţă arii focale de necroză în miocardul irigat de arterele lezate, care au fost atribuite episoadelor repetate de tromboembolizare. Necroza focală miocardică este înconjurată de arii de inflamaţie. În practica clinică, această afectare minoră poate fi detectată doar prin creşteri ale troponinelor cardiace cTnT sau cTnI şi este încadrată ca infarct miocardic în concordanţă cu Documentul Consensului ESC/AHA/ACC5, fiind importantă din punct de vedere clinic, din cauza implicaţiilor practice majore.

    5. DIAGNOSTIC ŞI APRECIEREA RISCULUI

    Diagnosticul şi stratificarea riscului sunt strâns legate în ACS. În timpul procesului de stabilire a diagnosticului de ACS şi a excluderii diagnosticelor diferenţiale, riscul este apreciat în mod repetat şi serveşte drept ghid pentru abordarea terapeutică. Pacienţii cu NSTE-ACS sunt la risc înalt pentru infarct miocardic, recurenţă de infarct miocardic sau deces. Riscul nu trebuie înţeles în mod binar, ci mai degrabă continuu, de la pacienţii cu risc foarte înalt la pacienţii cu risc scăzut.

    5.1 Prezentare clinică şi istoric

    Prezentarea clinică a NSTE-ACS cuprinde o largă varietate de simptome. Clasic, se disting mai multe forme de prezentare clinică:

    ● Durere prelungită de repaus (>20 min)

    ● Angina severă nou instalată (de novo) [Clasa III după Clasificarea Societăţii Canadiene (CCS)]

    ● Angina anterior stabilă, recent destabilizată cu cel puţin caracteristicile clasei III CCS (angina crescendo)

    ● Angina postinfarct miocardic.

    Durerea prelungită a fost observată la 80% din pacienţi, în timp ce angina de novo şi cea agravată, doar la 20%. Este important de subliniat faptul că nu se poate face distincţie între ACS cu sau fără supradenivelare de ST doar pe baza simptomatologiei.

    Prezentarea clinică tipică în NSTE-ACS este reprezentată de presiunea sau greutatea retrosternală ("angină") care iradiază în braţul stâng, gât sau mandibulă, care poate fi intermitentă (de obicei cu durată de câteva minute) sau persistentă. Poate fi însoţită de alte simptome precum diaforeză, greaţă, durere abdominală, dispnee şi sincopă. În orice caz, prezentările atipice nu sunt neobişnuite. Printre acestea se numără durerea epigastrică, indigestia cu debut recent, durerea toracică cu caracter de junghi, durerea toracică cu caractere pleuritice, dispneea progresivă. Prezentările atipice apar de regulă la pacienţii tineri (25-40 ani) şi vârstnici (>75 ani), la femei, pacienţi diabetici, pacienţi cu insuficienţă renală cronică sau demenţă. Absenţa durerii toracice duce la subdiagnostic şi subtratament. Provocările diagnostice şi terapeutice apar în cazurile în care electrocardiograma este normală sau aproape normală sau, dimpotrivă, când electrocardiograma este anormală din cauza condiţiilor subiacente precum defecte de conducere intraventriculară sau hipertrofia ventriculară stângă.

    Există anumite caracteristici ale simptomatologiei care susţin diagnosticul de boală aterosclerotică coronariană şi care pot orienta abordarea bolii. Exacerbarea simptomatologiei la efort sau ameliorarea la repaus sau după administrarea de nitraţi pledează pentru diagnosticul de ischemie. Simptomatologia de repaus are prognostic negativ în comparaţie cu simptomatologia apărută la efort. La pacienţii cu simptomatologie intermitentă, creşterea frecvenţei episoadelor anginoase care preceda evenimentul cheie poate avea impact asupra prognosticului. Prezenţa tahicardiei, hipotensiunii sau insuficienţei cardiace sunt indicatori de prognostic negativ şi determină diagnosticul rapid şi tratament de urgenţă. Este important a identifica circumstanţele clinice care pot exacerba sau precipita NSTE-ACS, precum anemia, infecţia, inflamaţia, febra şi disfuncţiile metabolice sau endocrinologice (în special tiroidiene).

    O clasificare a anginei instabile a fost realizată de Braunwald, bazată pe severitatea durerii, circumstanţele de apariţie, factorii precipitanţi şi a fost validată ulterior ca metodă de prognostic. Totuşi, utilitatea clinică este limitată la pacienţii cu durere de repaus în ultimele 48 ore care sunt la risc crescut, şi în mod particular dacă troponinele sunt crescute.

    Când avem de-a face cu un pacient simptomatic, există câteva indicii clinice care cresc probabilitatea diagnosticului bolii coronariene aterosclerotice şi, implicit a NSTE-ACS. Acestea includ vârsta înaintată, sexul masculin, determinările aterosclerotice în teritorii noncoronariene precum boala arterială periferică sau în teritoriul carotidian. Prezenţa factorilor de risc precum diabetul zaharat şi insuficienţa renală, precum şi manifestările precedente de boală aterosclerotică coronariană, de exemplu un infarct miocardic în antecedente, intervenţia percutanată coronariană (PCI), sau chirurgia coronariană prin bypass (CABG), de asemenea cresc probabilitatea de NSTE-ACS. Totuşi, toţi aceşti factori sunt nespecifici, aşadar valoarea lor nu trebuie supraestimată.

    5.2 Mijloace diagnostice

    5.2.1 Examenul fizic

    Examinarea clinică este deseori normală. Semne de insuficienţă cardiacă sau instabilitiate hemodinamică trebuie să determine medicul în urgentarea diagnosticului şi tratamentului. Un scop important pentru medic este de a exclude cauza noncardiacă a durerii şi patologia nonischemică precum embolia pulmonară, disecţia de aortă, pericardita, valvulopatiile sau potenţialele cauze extracardiace, precum patologia pulmonară acută (pneumotoaxul, pneumonia, pleurezia). În această privinţă, diferenţa de tensiune între extremităţile superioare şi inferioare, pulsul neregulat, suflurile cardiace, frecătura pericardică, durerea la palpare, masele solide intraabdominale sunt evidenţe clinice care sugerează alt diagnostic decât NSTE-ACS. Alte semne precum paloarea, transpiraţiile profuze sau tremorul pot orienta spre condiţii precipitante precum anemia sau tireotoxicoza.

    5.2.2 Electrocardiograma

    Electrocardiograma de repaus este prima modalitate de diagnostic în evaluarea pacientului suspectat de NSTE-ACS. Ea ar trebui să fie obţinută în 10 minute de la prezentarea în camera de gardă şi interpretată de urgenţă de un medic specialist. Supradenivelare persistentă de segment ST (>20 min) sugerează STEMI care beneficiază de tratament diferit. În absenţa supradenivelării segmentului ST, trebuie obţinute înregistrări suplimentare când pacientul este simptomatic şi comparate cu înregistrările în care pacientul era asimptomatic. Dacă sunt disponibile, înregistrările mai vechi au utilitate, mai ales dacă pacientul prezintă patologie cardiacă coexistentă precum hipertrofie ventriculară stângă sau infract miocardic în antecedente. Înregistrările ECG trebuie repetate la cel puţin 6 ore şi la 24 ore, şi în caz de recurenţă a simptomatologiei. Este recomandată efectuarea unei electrocardiograme înainte de externare.

    Modificările de segment ST şi cele ale undei T sunt indicatori ai bolii aterosclerotice coronariene instabile. Numărul derivaţiilor şi amplitudinea subdenivelărilor de segment ST sunt indicatori ai severităţii şi extensiei ischemiei şi se corelează cu prognosticul. Subdenivelările segmentului ST ≥ 0,5 mm (0,05 mV) în două sau mai multe derivaţii continue într-un context clinic sugestiv, indică NSTE-ACS şi se corelează cu prognosticul. Subdenivelările minore (0.5 mm) de segment ST pot fi dificil de măsurat în practica clinică. Mai semnificative sunt subdenivelările de ST ≥ 1 mm (0.1 mV) şi care se asociază cu rată a mortalităţii şi infarct miocardic de 11% la un an. Subdenivelarea de ST ≥ 2 mm creşte de şase ori riscul mortalităţii. Subdenivelarea segmentului ST asociată cu supradenivelarea tranzitorie de segment ST identifică un subgrup cu risc înalt.

    Pacienţii cu subdenivelare de segment ST au un risc mai crecut de a dezvolta evenimente cardiace ulterioare în comparaţie cu cei cu inversiuni ale undei T (>1 mm) în derivaţiile cu unde R predominante, care la rândul lor sunt la risc mai mare în comparaţie cu cei cu electrocardiograma normală la internare. Totuşi, undele T negative, simetrice, adânci în derivaţiile precordiale se corelează adesea cu stenoza semnificativă a arterei descendente anterioare sau trunchiului comun.

    Trebuie ştiut faptul că o electrocardiogramă normală nu exclude posibilitatea de NSTEACs. În câteva studii, în jur de 5% din pacienţii cu ECG normal şi care au fost externaţi din camera de gardă s-a dovedit în final a avea fie infarct miocardic acut, fie angină instabilă. În mod particular, ischemia în teritoriul arterei circumflexe "scapă" frecvent electrocardiogramei cu 12 derivaţii, dar poate fi detectată în derivaţiile V4R şi V3R, ca şi în derivaţiile V7-V9. Episoadele tranzitorii de bloc de ramură apar ocazional în timpul atacurilor ischemice.

    Monitorizarea continuă a segmentului ST

    Electrocardiograma standard de repaus nu reflectă în mod adecvat natura dinamică a trombozei coronariene şi a ischemiei miocardice. Aproape 2/3 din totalitatea episoadelor ischemice în faza de instabilitate sunt silenţioase clinic şi, deci, puţin probabil de a fi detectate cu ajutorul electrocardiogramei convenţionale. Monitorizarea continuă cu 12 derivaţii a segmentului ST este o metodă valoroasă de diagnostic. Câteva studii au arătat că 15-30% din pacienţii cu NSTE-ACS prezintă episoade tranzitorii de modificare a segmentului ST, predominant subdenivelări. Aceşti pacienţi sunt la risc crescut pentru a dezvolta evenimente cardiace ulterioare. Monitorizarea segmentului ST aduce informaţii prognostice independent de ECG de repaus, troponine şi alţi parametri clinici.

    Testul de efort şi alte teste de provocare

    Nu trebuie efectuat testul de efort la pacienţii care continuă să prezinte durere anginoasă tipică. Totuşi, testul de efort are valoare predictivă şi de aceea este util înainte de externare la pacienţii cu ECG nondiagnostic dacă nu au angină, semne de insuficienţă cardiacă, iar markerii biochimici sunt normali la testări repetate. Testul de efort efectuat precoce are o înaltă valoare predictivă negativă. Parametrii care reflectă performanţa cardiacă oferă cel puţin la fel de multe informaţii prognostice precum cei ce reflectă ischemia, în timp ce combinaţia acestora oferă cele mai bune informaţii prognostice.

    5.2.3 Markerii biochimici

    În ultimii ani, mai mulţi markeri biochimici au fost investigaţi pentru diagnostic şi stratificarea riscului. Aceştia reflectă diferite aspecte fiziopatologice ale NSTE-ACS, precum injuria minoră a celulelor miocardice, inflamaţia, activarea plachetară, activarea neuroumorală. Pentru prognosticul pe termen lung, indicii ventriculului stâng precum şi disfuncţia renală şi diabetul joacă un rol important.

    Markerii injuriei miocardice

    Troponinele cTnT sau cTnl sunt markerii preferaţi ca reflectând injuria miocardică deoarece ele sunt mai specifice şi mai sensibile decât enzimele miocardice clasice precum creatinkinaza (CK) sau izoenzima acesteia, MB (CK-MB). În acest sens, mioglobina nu este suficient de specifică şi sensibilă pentru a detecta injuria miocardică şi de aceea nu este recomandată pentru diagnosticul de rutină şi stratificarea riscului.

    Creşterea troponinelor miocardice se crede a reflecta necroza ireversibilă a celulelor miocardice, rezultând tipic din embolizarea distală a trombilor bogaţi în plachete, de la locul de ruptură a plăcii. Ca atare, troponinele pot fi privite ca un marker de formare activă a trombilor. În cadrul ischemiei miocardice (durere anginoasă, modificări de segment ST), creşterea troponinelor este etichetată ca infarct miocardic în acord cu Documentul Consensului.

    Figura 2. Exemplul de eliberare a markerilor cardiaci la un pacient cu sindrom coronarian acut fără supradenivelare de segment ST.

---------

    NOTĂ (CTCE)

    Figura 2 se găseşte în Monitorul Oficial al României, Partea I, nr. 608 bis din 3 septembrie 2009, la pagina 267 (a se vedea imaginea asociată).

    Troponinele sunt cei mai buni markeri biochimici pentru aprecierea prognosticului pe termen scurt (la 30 zile) în ceea ce priveşte riscul de infarct miocardic şi deces. Valoarea prognostică pe termen lung a troponinelor a fost demonstrată, de asemenea (la 1 an şi peste 1 an). Creşterea riscului asociată cu niveluri crescute ale troponinelor este independentă şi aditivă celorlalţi factori de risc precum modificările ECG în repaus sau la monitorizarea continuă, sau markeri ai activităţii inflamatorii. În plus, identificarea pacienţilor cu niveluri crescute ale troponinelor este de asemenea utilă pentru selecţia terapiei adecvate la pacineţii cu sindroame coronariene acute fără supradenivelare de segment ST.

    La pacienţii cu infarct miocardic, o creştere iniţială a troponinelor în sângele periferic apare în decurs de 3-4 ore. Niveluri crescute pot persista până la 2 săptămâni datorită proteolizei aparatului contractil. La pacienţii cu sindroame coronariene acute fără supradenivelare de segment ST, creşteri minore ale troponinelor pot fi măsurate doar la 48-72 ore (Figura 2). Sensibilitatea înaltă a testelor la troponină permite detectarea lezării miocardice nedeterminată prin CK-MB până la o treime din pacienţii cu sindroame coronariene acute fără supradenivelare de segment ST. Creşterile minore sau moderate ale troponinelor par să comporte cel mai înalt risc precoce la pacienţii cu sindroame coronariene acute fără supradenivelare de segment ST.

    Un singur test negativ al troponinei în momentul prezentării la spital este insuficient pentru a exclude o creştere ulterioară, în condiţiile în care la cei mai mulţi pacienţi creşterea poate fi detectată în orele care urmează. Astfel, sunt necesare probe sangvine şi măsurători repetate 6-12 ore de la internare şi după episoadele anginoase severe, cu scopul de a demonstra sau a exclude lezarea miocardică. O a doua determinare poate fi necesară doar în cazul în care ultimul episod anginos a fost prezent la mai mult de 12 ore anterior determinării iniţiale a troponinelor.

    Este important de subliniat că şi alte condiţii patologice ameninţătoare de viaţă, care se prezintă clinic cu durere toracică, precum disecţia anevrismelor aortice sau embolismul pulmonar pot determina creşterea nivelului troponinelor şi trebuie întotdeauna avute în vedere ca diagnostice diferenţiale. Creşteri ale troponinelor cardiace apar de asemenea în cadrul leziunilor miocardice non-coronariene (Tabelul 3). Acest lucru trebuie interpretat ca sensibilitate a acestor markeri pentru lezarea celulelor miocardice, şi nu vor fi etichetate ca rezultate fals pozitive. Adevăratele rezultate fals pozitive au fost documentate în miopatiile musculaturii scheletice şi în insuficienţa renală cronică. Creşteri ale troponinelor sunt frecvent detrminate atunci când nivelul creatininei serice este > 2,5 mg/dL (221 umol/L) în absenţa sindroamelor coronariene acute dovedite, şi se asociază cu prognostic nefavorabil.

    Creşteri inexplicabile ale nivelurilor troponinelor sunt rare.

    Nu există diferenţe semnificative între troponina T şi troponina I. Diferenţele rezultate din diverse studii sunt explicate prin variabilitatea criteriilor de includere, diferenţele între probe şi limitele de laborator diferite. În cazul infarctului miocardic, limita diagnostică a dozărilor de troponine se bazează pe percentila 99 a nivelului determinat la subiecţii sănătoşi, aşa cum este recomandat de către Consensul experţilor. Abaterea acceptată (coeficient de variabilitate) faţă de percentila 99 trebuie să fie ≤10% pentru fiecare probă.

    Fiecare laborator trebuie să reevalueze periodic nivelul de referinţă.

    Diagnosticul NSTE-ACS nu trebuie să se facă pe baza markerilor cardiaci exclusiv, al căror nivel trebuie interpretat în contextul clinic.

*T*

 ┌────────────────────────────────────────────────────────────────────────────┐

 │Tabelul 3. Cauze noncoronariene de creştere a troponinelor                  │

 ├────────────────────────────────────────────────────────────────────────────┤

 │Insuficienţa cardiacă severă: acută sau cronică                             │

 │Disecţia de aortă, valvulopatiile aortice, cardiomiopatia hipertrofică      │

 │Contuzia cardiacă, ablaţia, pacingul, cardioversia sau biopsia              │

 │endomiocardică                                                              │

 │Bolile inflamatorii, de exemplu miocardita sau extensia miocardică a        │

 │endocarditei/pericarditei                                                   │

 │Criza hipertensivă                                                          │

 │Tahi- sau bradi-aritmiile                                                   │

 │Embolia pulmonară, hipertensiunea pulmonară severă                          │

 │Hipotiroidismul                                                             │

 │Sindromul "apical balooning"                                                │

 │Disfuncţia renală acută sau cronică                                         │

 │Boli neurologice acute, inclusiv accidentul vascular sau hemoragia          │

 │subarahnoidiană                                                             │

 │Boli infiltrative, de exemplu amiloidoza, hemocromatoza, sarcoidoza,        │

 │sclerodermia                                                                │

 │Medicamente cardiotoxice, de exemplu adriamicina, 5-fluorouracilul,         │

 │herceptine, venin de şarpe                                                  │

 │Arsurile afectând > 30% din suprafaţa corporală                             │

 │Rabdomioliza                                                                │

 │Pacienţii în stare gravă, în mod particular pacienţii cu insuficienţă       │

 │respiratorie sau sepsis                                                     │

 └────────────────────────────────────────────────────────────────────────────┘

*ST*

    Markeri ai activităţii inflamatorii

    Printre markerii inflamatorii investigaţi în ultima decadă, proteina C reactivă măsurată prin determinări de înaltă sensibilitate (hsCRP) a fost cea mai studiată şi s-a corelat cu cele mai înalte rate de evenimente adverse. Sursa clară a creşterii de hsCRP în cadrul sindroame coronariene acute fără supradenivelare de segment ST rămâne neclară. Având în vedere faptul că lezarea miocardului este un stimul major al inflamaţiei, se presupune că un proces inflamator acut se suprapune peste un status inflamator cronic, ambele influenţând prognosticul pe termen lung în sindroame coronariene acute fără supradenivelare de segment ST.

    Există dovezi puternice că printre pacienţii cu sindroame coronariene acute fără supradenivelare de segment ST troponin-negative, nivelurile crescute ale hsCRP sunt predictori ai mortalităţii pe termen lung (>6 luni). Studiul FRISC a demonstrat că mortalitatea se asociază cu niveluri crescute ale hsCRP în momentul evenimentului iniţial şi continuă să crească de-a lungul următorilor 4 ani. Acest lucru a fost constatat la nivelul cohortelor largi de pacienţi care au efectuat PCI. Totuşi, hsCRP nu are rol diagnostic pentru sindroamele coronariene acute.

    Markeri ai activării neuroumorale

    Activarea neuroumorală a cordului poate fi monitorizată prin măsurători ale nivelului plasmatic al peptidelor natriuretice secretate de către cord. Peptidele natriuretice precum tipul brain [peptidul natriuretic tip B (BNP)] sau prohormonul acestuia reprezentat de fragmentul N-terminal (NT-proBNP), au o sensibilitate înaltă şi reprezintă markeri specifici pentru detectarea disfuncţiei ventriculare stângi. În cadrul NSTE-ACS, există date retrospective convingătoare care arată faptul că pacienţii cu niveluri crescute ale BNP sau NT-proBNP prezintă rate ale mortalităţii de trei până la cinci ori mai mari comparativ cu pacienţii cu niveluri mai scăzute. Nivelul se asociază semnificativ cu riscul de deces, chiar şi atunci când este ajustat în funcţie de vârstă, clasă Killip, fracţia de ejecţie a ventriculului stâng. Valorile constatate la câteva zile după debutul simptomatologiei par a avea valoare predictivă superioară comparativ cu măsurătorile de la interare. Peptidele natriuretice sunt markeri utili în camera de gardă în evaluarea durerii toracice sau a dispneei şi s-au dovedit a fi folositori în diagnosticul diferenţial al dispneei de cauză cardiacă sau non-cardiacă. Totuşi, ei reprezintă markeri de prognostic pe termen lung, şi au valoare limitată în stratificarea iniţială a riscului şi, de aceea, pentru alegerea strategiei terapeutice iniţiale a NSTE-ACS.

    Markeri ai funcţiei renale

    Alterarea funcţiei renale reprezintă un important predictor independent pe termen lung al mortalităţii la pacienţii cu ACS. Nivelul creatininei serice este un indicator mai puţin sigur în comparaţie cu clearence-ul creatininei serice (CICr) sau cu rata filtrării glomerulare (RFG), deoarece este influenţată de o multitudine de factori precum vârstă, greutate, masă musculară, rasă sau medicamente. Variate formule au fost folosite pentru a îmbunătăţi acurateţea măsurătorilor creatininei serice care să reflecte rata filtrării glomerulare, incluzând formula Cockcroft-Gault90 şi ecuaţia simplificată din Modificarea dietei în boală renală. Mortalitatea pe termen lung este influenţată de gradul disfuncţiei renale, aceasta crescând exponenţial cu scăderea RFG/ClCr. Atunci când este comparat cu pacienţii cu funcţie renală normală, odds ratio de deces la 1 an a fost 1,76 pentru disfuncţia renală uşoară, 2,72 pentru disfuncţia renală moderată şi 6,18 pentru disfuncţia renală severă. (vezi secţiunea 8.4 Boala renală cronică).

    Cistatinul C este considerat un marker al funcţei renale superior CICr sau RFG. Cistatinul C este un inhibitor al cistein proteinazei, sintetizat de toate celulele nucleate, într-un ritm constant şi excretat în sânge. Din cauza greutăţii moleculare mici (13 kDa), este filtrat la nivel glomerular, reabsorbit aproape în întregime şi catabolizat, dar nu secretat, la nivelul celulelor tubulare. Nivelul de cistatin C s-a dovedit a fi un bun marker de prognostic, deşi încă nu este larg folosit.

    Biomarkeri noi

    Un număr considerabil de pacienţi totuşi nu poate fi identificat ca fiind la risc crescut cu ajutorul markerilor actuali. În consecinţă, în ultimii ani au fost investigaţi numeroşi biomarkeri, cu scopul de a stabili utilitatea lor ca mijloc diagnostic şi de stratificare a riscului, alături de markerii convenţionali. Au fost studiaţi mai mulţi biomarkeri noi. Printre aceştia se numără markeri ai stressului oxidativ (mieloperoxidaza), markeri ai trombozei şi inflamaţiei (ligandul solubil CD40) sau markeri ai cascadei inflamaţiei, de exemplu markeri specifici ai inflamaţiei vasculare. Toţi s-au dovedit a fi superiori troponinelor în analizele retrospective, dar nu au fost testaţi în studii prospective şi nu sunt disponibili încă pentru uzul de rutină.

    Abordarea multimarker

    Deoarece NSTE-ACS reprezintă un eveniment complex, mai mulţi markeri ce reflectă lanţurile fizio-patologice pot fi avantajoşi în stratificarea riscului. Este util a distinge între markerii de risc acut de IM şi cei de mortalitate pe termen lung. Folosirea combinată a markerilor de necroză miocardică, inflamaţie, disfuncţie miocardică şi renală, şi activare neuroumorală contribuie semnificativ la îmbunătăţirea identificării corecte a pacienţilor la risc înalt pentru evenimente cardiovasculare ulterioare. Mai multe studii au demonstrat că abordarea multimarker îmbunătăţeşte stratificarea riscului.

    În mod curent, pentru stratificarea riscului acut la internare este recomandat a folosi troponinele (cTnT sau cTnl). În acelaşi timp sau în zilele următoare, ClCr şi BNP sau NTproBNP permit estimarea oricărei disfuncţii renale sau miocardice, ca şi impactul inerent al acestora asupra tratamentului şi prognosticului pe termen lung. În mod curent, doar hsCRP este disponibilă de rutină pentru evidenţierea activităţii inflamatorii responsabilă pentru mortalitatea pe termen lung.

    Indicaţii ale testării biomarkerilor

    Diagnosticul sindroamelor coronariene acute fără supradenivelare de segment ST şi încadrarea în grupe de risc trebuie făcute cât de rapid posibil (vezi secţiunea 9 Strategii de management). Testările pentru markerii biochimici sunt importante pentru stabilirea diagnosticului.

    5.2.4 Ecocardiografia şi metodele imagistice miocardice noninvazive

    Funcţia sistolică a ventricului stâng este o variabilă importantă de prognostic la pacienţii cu boală cardiacă ischemică şi poate fi apreciată uşor şi cu acurateţe cu ajutorul ecocardiografiei. Hipokinezia tranzitorie locală sau akinezia segmentară a pereţilor ventriculului stâng poate fi identificată în timpul ischemiei, cu revenirea la normal a kineticii parietale odată cu rezoluţia ischemiei. Mai mult, pot fi identificate diagnostice diferenţiale precum stenoza aortică, disecţia de aortă, embolismul pulmonar sau cardiomiopatia hipertrofică. De aceea, ecocardiografia trebuie practicată de rutină în unităţile de urgenţă.

    Ecocardiografia de stress este utilă la pacienţii stabilizaţi pentru a obţine dovezi obiective ale ischemiei şi are aceleaşi indicaţii ca şi celelalte metode de stress. În mod similar, scintigrafia de stress sau rezonanţa magnetică nucleară pot fi utilizate dacă sunt disponibile. Rezonanţa magnetică este util pentru a aprecia viabilitatea miocardică. Scintigrafia miocardică de repaus s-a demonstat a fi utilă în trierea iniţială a pacienţilor cu durere toracică fără modificări ECG sau semne de infarct miocardic.

    5.2.5 Imagistica anatomiei coronarelor

    Metodele imagistice furnizează informaţii unice asupra prezenţei şi severităţii bolii coronariene aterosclerotice. Standardul de aur este reprezentat de angiografia coronariană. Pacienţii cu boală multivasculară ca şi aceia cu stenoze "left main" se află la risc înalt de a dezvolta evenimente cardiace semnificative. Aprecierea angiografică a caracterelor şi localizării leziunilor responsabile ca şi a celorlalte leziuni este esenţială dacă se are în vedere revascularizarea. Leziunile complexe, lungi, calcificate, vasele angulate şi tortuoase constituie indicatori de risc. Riscul cel mai înalt este asociat cu apariţia defectelor de umplere care indică prezenţa trombilor intracoronarieni.

    La momentul actual, tomografia computerizată cardiacă nu este recomandată ca metodă imagistică coronariană în NSTE-ACS datorită acurateţei diagnostice suboptimale. În viitor, evoluţia tehnică rapidă poate îmbunătăţi acurateţea diagnostică, ceea ce va conduce la reconsiderarea acestei metode în procesul diagnostic. Mai mult, datorită probabilităţii înalte de PCI, se pierde timp, pacientul este expus la iradiere inutilă şi la substanţe de contrast în cazul utilizării CT ca primă opţiune diagnostică.

    Rezonanţa magnetică nu este considerată ca metodă imagistică a arterelor coronare. Ea poate fi utilizată în cursul internării pentru cunatificarea injuriei miocardice sau pentru excluderea miocarditei. CT sau RMN pot fi folosite pentru diagnosticul diferenţial cu embolismul pulmonar sau disecţia de aortă.

    5.3 Diagnostic diferenţial

    Există câteva condiţii cardiace sau noncardiace care pot Simula NSTE-ACS (Tabelul 4)

    Tabelul 4. Condiţii cardiace şi non-cardiace care pot simula sindromul coronarian acut fără supradenivelare de segment ST

*T*

*Font 8*

 ┌──────────────────────────────────────────────────────────────────────────────────────────────────┐

 │Cardiace          Pulmonare      Hematologice   Vasculare         Gastrointestinale  Ortopedice   │

 ├──────────────────────────────────────────────────────────────────────────────────────────────────┤

 │Miocardita        Embolia        Anemia         Disecţia aortică  Spasm              Discopatia   │

 │Pericardita       pulmonară                     Anevrismul        esofagian          cervicală    │

 │Miopericardita    Infarctul                     aortic            Esofagită          Fracturile   │

 │Cardiomiopatia    pulmonar                      Coarctaţia de     Ulcer peptic       costale      │

 │Boli vasculare    Pneumonia                     aortă             Pancreatită        Injuria      │

 │Sdr "apical       Pleurita                      Boli              Colecistită        musculară/   │

 │balooning"        Pneumotoraxul                 cerebrovasculare                     inflamaţia   │

 │(Tako-Tsubo)                                                                         Costocondrita│

 └──────────────────────────────────────────────────────────────────────────────────────────────────┘

    Bolile cardiace cronice subiacente precum cardiomiopatia hipertrofică şi valvulopatiile (de exemplu, stenoza aortică, insuficienţa aortică) se pot asocia cu simptomatologie tipică sindroamelor coronariene acute fără supradenivelare de segment ST, creşteri ale markerilor cardiaci şi modificări ECG. În condiţiile în care anumiţi pacienţi cu bolile sus-menţionate prezintă şi boală aterosclerotică coronariană, procesul diagnostic poate fi îngreunat.

    Miocardita, pericardita, miopericardita de diverse etiologii se pot asocia cu durere toracică care seamană cu angina din cadrul NSTE-ACS şi pot apărea creşteri ale nivelurilor markerilor cardiaci, modificări ECG şi tulburări de kinetică parietală. Adesea, aceste condiţii sunt precedate sau însoţite de un sindrom gripal, febril, cu simptomatologie atribuită tractului respirator superior. Totuşi, infecţiile, în special cele ale tractului respirator superior precedă sau însoţesc, de asemenea NSTE-ACS. Frecvent, diagnosticul final de miocardită sau miopericardită este stabilit în cursul perioadei de spitalizare.

    Condiţii noncardiace, ameninţătoare de viaţă, pot simula NSTE-ACS şi de aceea trebuie diagnosticate. Printre acestea, embolismul pulmonar se asociază cu dispnee, durere toracică, modificări ECG, precum şi cu creşteri ale nivelurilor markerilor cardiaci, similar NSTE-ACS. Radiografia toracică, CT sau angiografia RMN a arterelor pulmonare, scintigrafia perfuziei pulmonare sau dozarea nivelurilor plasmatice ale D-dimerilor sunt teste diagnostice recomandate. NSTE-ACS poate fi o complicaţie a disecţiei aortice, atunci când disecţia implică arterele coronare. La un pacient cu disecţie de aortă nediagnosticată, terapia curentă pentru NSTE-ACS poate agrava starea pacientului, cu repercursiuni asupra. Accidentul vascular cerebral poate fi însoţit de modificări ECG, tulburări de kinetică parietală şi creşteri ale nivelurilor markerilor cardiaci. Dimpotrivă, în cazuri rare, simptome atipice precum cefaleea şi vertijul pot fi singurele acuze în cadrul ischemiei miocardice.

    5.4 Scoruri de risc

    Câteva scoruri pentru stratificarea riscului au fost concepute şi validate în populaţii largi. În practica clinică sunt utilizate doar scorurile simple.

    Scorul de risc GRACE, a fost conceput pe o populaţie largă neselecţionată din cadrul unui registru internaţional ce cuprinde întreg spectrul ACS. Factorii de risc obţinuţi s-au referit la decesele intraspitaliceşti şi decesele după externare la 6 luni, acestea având putere predictivă independentă. Variabile clinice/ECG/paraclinice uşor de apreciat, precum vârsta, frecvenţa cardiacă, tensiunea arterială sistolică, nivelul creatininei serice, clasa Killip de insuficienţă cardiacă la internare, prezenţa subdenivelărilor segmentului ST, creşterea markerilor cardiaci, precum şi stopul cardiac au fost luate în calcul. Modelele au fost validate în cadrul studiilor GRACE şi GUSTO-2B, precum şi în populaţii Mayo, Registrul Canadian de sindroame coronariene acute şi un registru portughez. Modelele GRACE au avut o putere discriminativă foarte bună. Complexitatea lor cere, totuşi, tehnici speciale pentru apreciarea riscului (grafice, tabele, programe computerizate). Software-uri PC sau PDA a nomogramei simplificate sunt disponibile gratuit la http://www.outcomes.org/grace. Conform scorului de risc GRACE, au fost dezvoltate 3 categorii de risc (Tabelul 5). Pe baza comparaţiei directe, scorul de risc GRACE este recomandat pentru clasificare la internare şi la externare în practica clinică curentă.

    Scorul de risc TIMI a fost obţinut pe populaţia studiului TIMI-11B şi a fost validat la pacienţii studiilor TIMI-11B şi ESSENCE, precum şi în afară în populaţia Mayo, în TIMI3B şi Registrele portugheze.

    Scorul de risc TIMI a fost aplicat pentru analiza eficacităţii tratamentului în variate grupe de risc. Este mai puţin precis ca predictor al evenimentelor, dar faptul că este un scor simplu îl face folositor şi universal acceptat. Scorul FRISC se bazează pe variabile similare şi a fost obţinut din urmărirea la 1 an a pacienţilor studiului FRISC-2. Acesta este singurul scor de risc care a identificat în mod repetat pacienţii cu beneficiu pe termen lung ai strategiei invazive precoce. Scorul de risc PURSUIT are la bază populaţia studiului PURSUIT şi a fost validat extern în Registrul Canadian de sindroame coronariene acute, populaţia Mayo şi Registrul portughez. El permite aprecierea separată a riscului la pacienţii cu angină instabilă şi infarct miocardic fără supradenivelare de segment ST. Reprezintă un model complex, cu putere discriminativă înaltă, dar cu o suprapunere mică în Registrul Canadian.

    Tabelul 5. Mortalitatea intraspitalicească şi la 6 luni în categoriile de risc scăzut, intermediar şi înalt, conform scorului de risc GRACE

*T*

 ┌────────────────────────────────────────────────────────────────────────────┐

 │Categorie de risc      Scor de risc GRACE       Decese intraspitaliceşti (%)│

 │Risc scăzut            ≤108                     <1                          │

 │Risc intermediar       109-140                  1-3                         │

 │Risc înalt             >140                     >3                          │

 │Categorie de risc      Scor de risc GRACE       Decese la 6 luni după       │

 │                                                externare (%)               │

 │Risc scăzut            ≤88                      <3                          │

 │Risc intermediar       89-118                   3-8                         │

 │Risc înalt             >118                     >8                          │

 └────────────────────────────────────────────────────────────────────────────┘

    Pentru calculare, vezi http://www.outcomes.org/grace

    Recomandări pentru diagnostic şi stratificarea riscului

    ● Diagnosticul şi stratificarea riscului pe termen scurt în NSTE-ACS trebuie să se bazeze pe o combinaţie între istoricul pacientului, simptomatologie, ECG, markeri biologici şi rezultatele scorurilor de risc (I-B).

    ● Evaluarea riscului individual reprezintă un proces dinamic care trebuie actualizat în funcţie de evoluţia clinică.

    ● O electrocardiogramă cu 12 derivaţii trebuie obţinută în 10 minute de la primul contact medical şi interpretată de un specialist (I-C). Trebuie înregistrate derivaţii suplimentare (V3R şi V4R, V7-V9).

    Electrocardiograma trebuie repetată în caz de recurenţă a simptomatologiei, la 6 şi la 24 ore precum şi la externare (I-C).

    ● Trebuie efectuate dozări prompte ale troponinelor (cTnT sau cTnl).

    Rezultatele trebuie să fie disponibile în 60 min (I-C). Testarea trebuie repetată la 6-12 ore dacă testarea iniţială este negativă (I-A).

    ● Trebuie implementate scorurile de risc stabilite (precum scorul de risc GRACE) în vederea aprecierii riscului iniţial şi ulterior (I-B).

    ● Ecocardiografia este recomandată pentru excluderea diagnosticelor diferenţiale (I-C).

    ● La pacienţii fără recurenţă a durerii şi teste negative la troponină, testul de efort este recomandat înainte de externare (I-A).

    ● Următorii predictori ai decesului pe termen lung sau infarctului miocardic trebuie luaţi în considerare în stratificarea riscului (I-B):

    ● Indicatori clinici: vârsta, frecvenţa cardiacă, tensiunea arterială, clasa

    Killip, diabet, boala cardiacă ischemică sau infarct miocardic în antecedente;

    ● Markeri ECG: subdenivelare de segment ST;

    ● Markeri de laborator: troponine, RFG/CICr/cistatin C, BNP/NTproBNP, hsCRP;

    ● Dovezi imagistice: FE scăzută, leziune de trunchi, boală trivasculară;

    ● Scor de risc.

    6. TRATAMENT

    Opţiunile terapeutice descrise în această secţiune se bazează pe dovezi obţinute din numeroase studii clinice sau metaanalize.

    Sunt discutate patru categorii ale tratamentului acut: agenţi antiischemici, anticoagulante, antiagregante plachetare şi revascularizarea coronariană. În general, abordarea terapeutică priveşte doar terapia medicală sau, suplimentar, angiografia şi revascularizarea. Multe dintre opţiunile terapeutice au fost evaluate de peste două decenii sau testate în subseturi specifice de pacienţi. Recomandările ţin cont de aceste circumstanţe.

    6.1 Agenţii antiischemici

    Aceste medicamente scad consumul miocardic de oxigen (prin scăderea frecvenţei cardiace, scăderea tensiunii arteriale, sau scăzând contractilitatea VS) şi/sau induc vasodilataţie.

    6.1.1 Beta-blocantele

    Dovezi ale efectului benefic al beta-blocantelor în angina instabilă se bazează pe date limitate din trialurile randomizate, împreună cu consideraţiile fiziopatologice şi extrapolările din experienţa acumulată din angina stabilă şi infarctul miocardic cu supradenivelare de segment ST. Beta-blocantele inhibă competitiv efectele la nivel miocardic ale catecolaminelor circulante. În NSTE-ACS, beneficiul primar al betablocantelor sunt legate de efectele lor asupra receptorilor beta-1, rezultând scăderea consumului miocardic de oxigen.

    Două trialuri randomizate dublu-orb au comparat beta-blocantele cu placebo în angina instabilă. O metaanaliză a sugerat că tratamentul cu beta-blocante a determinat reducerea cu 13% a riscului de evoluţie în STEMI. Deşi în aceste trialuri relativ mici, nu a fost demonstrat nici un efect semnificativ aspura mortalităţii în NSTE-ACS, rezultatul poate fi extrapolat din studiile largi randomizate la pacienţii cu infarct miocardic nespecificat.

    Beta-blocantele sunt recomandate în NSTE-ACS în absenţa contraindicaţiilor şi sunt de regulă bine tolerate. În cele mai multe cazuri, tratamentul oral este suficient. Frecvenţa cardiacă ţintă pentru un efect benefic al tratamentului trebuie să fie între 50-60/min. Pacienţii la care conducerea atrioventriculară este afectată semnificativ, cei cu istoric de astm bronşic şi cei cu disfuncţie acută de VS nu trebuie să primească beta-blocante.

    6.1.2 Nitratii

    Utilizarea nitraţilor în angina instabilă se bazează pe consideraţiile fiziopatologice şi experienţa clinică. Beneficiile terapeutice ale nitraţilor şi claselor similare de medicamente precum sydnoniminele sunt legate de efectele lor periferice şi la nivelul circulaţiei coronariene. Beneficiul terapeutic major este probabil legat de efectele venodilatatoare care determină scăderea presarcinii şi a volumului telediastolic al VS, rezultând scăderea consumului miocardic de oxigen. Suplimentar, nitraţii produc dilataţie la nivelul arterelor coronare normale şi aterosclerotice şi cresc fluxul sangvin în vasele colaterale.

    Studiile asupra nitraţilor în angina instabilă sunt mici şi observaţionale. Nu există trialuri randomizate placebo-controlate pentru a confirma beneficiile acestei clase de medicamente în ameliorarea simptomatologiei sau în reducerea evenimentelor cardiace adverse semnificative. Există puţine informaţii în legătură cu calea optimă de administrare a nitraţilor (intravenoasă, orală, sublinguală sau topic) şi în ceea ce priveşte doza şi durata tratamentului.

    La pacienţii cu NSTE-ACS care necesită internare, nitraţii vor fi administraţi intravenos, dacă nu există contraindicaţii. Doza trebuie crescută până la ameliorarea simptomatologiei (angină şi/sau dispnee) dacă nu apar efecte secundare (în special cefalee sau hipotensiune). O limitare a terapiei continue cu nitraţi este fenomenul de toleranţă, care este legat atât de doză, cât şi de durata tratamentului. Odată simptomatologia controlată, nitraţii administraţi intravenos pot fi înlocuiţi cu medicamente non-parenterale, păstrând intervalul liber adecvat. O alternativă este folosirea medicamentelor nitrat-like precum sydnonimine sau activatori ai canalelor de potasiu. Terapia cu donori de oxid nitric (nitaţi sau sydnonimine) este contraindicată la pacienţii ce primesc tratament cu inhibitori de 5-fosfodiesterază (sildenafil, vardenafil, tadalafil) din cauza riscului de vasodilataţie intensă şi prăbuşirea tensiunii arteriale în caz de administrare concomitentă.

    6.1.3 Blocante ale canalelor de calciu

    Blocantele canalelor de calciu sunt medicamente vasodilatatoare. Suplimentar, unele prezintă efecte semnificative directe asupra conducerii atrio-ventriculare şi a frecvenţei cardiace. Există trei subclase de blocanţi ai canalelor de calciu, care sunt diferite din punct de vedere chimic şi au efecte farmacologice diferite: dihidropiridinele (de exemplu nifedipina), benzotiazepinele (de exemplu, diltiazemul) şi fenilalchilaminele (de exemplu verapamilul). Agenţii din fiecare subclasă diferă în funcţie de gradul de vasodilataţie produs, de gradul de scădere al contractilităţii miocardice, şi de gradul de deprimare al conducerii atrioventriculare. Blocurile A-V pot fi produse de preparate nondihidropiridinice. Nifedipina şi amlodipina au cel mai marcat efect vasodilatator asupra arterelor periferice, în timp ce diltiazemul are cel mai slab efect vasodilatator. Toate subclasele produc vasodilataţie coronariană în mod similar.

    Există doar puţine trialuri randomizate ce testează blocantele canalelor de calciu în NSTEACS. În general, eficacitatea lor în ameliorarea simptomatologiei apare echivalentă cu cea a beta-blocantelor. Studiul HINT, cel mai mare studiu randomizat, a testat nifedipina şi metoprololul într-un design 2X2. Deşi nu au fost notate diferenţe statistice semnificative, sa observat o tendinţă spre creşterea riscului de infarct miocardic sau angină recurentă cu nifedipină (în comparaţie cu placebo), în timp ce tratamentul cu metoprolol sau o combinaţie a celor două s-a asociat cu reducerea acestor evenimente.

    Efectele benefice după externare sunt oarecum controversate. O metaanaliză a efectelor blocantelor canalelor de calciu asupra decesului sau infarctului miocardic nonfatal în angina instabilă a sugerat că această clasă de medicamente nu previne dezvoltarea infarctului miocardic acut şi nu reduce mortalitatea. În mod particular, analiza datelor colectate din studiile observaţionale a sugerat că, la pacienţii cu boală aterosclerotică coronariană, nifedipina cu acţiune scurtă poate fi asociată cu efecte nefavorabile asupra mortalităţii, dependente de doză. Pe de altă parte, există dovezi în ceea ce priveşte rolul protector al dilitazemului în NSTEMI într-un singur trial.

    Blocantele canalelor de calciu, şi în mod particular dihidropiridinele, sunt medicamente de primă intenţie în angina vasospastică.

    6.1.4 Medicamente noi

    Recent, au fost investigate medicamente antianginoase noi, cu mecanisme diferite de acţiune. Ivabradina inhibă selectiv curentul primar la nivelul nodului sinusal, şi, de aceea, poate fi folosită la pacienţii care au contraindicaţie de beta-blocante. Trimetazidina exercită efecte metabolice, fără modificări hemodinamice. Ranolazina exercită efecte antianginoase prin inhibarea curenţilor lenţi de sodiu. A fost ineficient în reducerea evenimentelor majore cardiovasculare în MERLIN-TIMI Nicorandilul are proprietati nitrat-like. Nicorandilul reduce semnificativ rata de apariţie a endpointului primar compozit (deces coronarian, infarct miocardic nonfatal sau spitalizare pentru durere cardiacă) la pacienţii cu angină cronică stabilă în studiul IONA, dar nu a fost niciodată testat la pacienţii cu NSTE-ACS.

    Recomandări pentru medicamentele antiischemice

    Beta-blocantele sunt recomandate în absenţa contraindicaţiilor, în mod particular la pacienţii cu hipertensiune arterială sau tahicardie (I-B).

    Nitraţii în administrare intravenoasă sau orală sunt eficienţi pentru ameliorarea simptomatologiei în managementul acut al episoadelor anginoase (I-C).

    Blocantele canalelor de calciu determină ameliorarea simptomelor la pacienţii aflaţi deja în tratament cu nitraţi şi beta-blocante; sunt utili la pacienţii ce prezintă contraindicaţii la beta-blocante şi într-un subgrup de pacienţi cu angină vasospastică (I-B).

    Nifedipina sau alte dihidropiridine, nu trebuie utilizate decât în combinaţie cu betablocante (III-B).

    6.2. Anticoagulantele

    Anticoagulantele sunt utilizate în tratamentul NSTE-ACS pentru inhibarea generării trombinei şi/sau activităţii acesteia, în felul acesta reducând evenimentele trombotice. Există dovezi clare că medicaţia anticoagulantă este eficientă împreună cu inhibarea plachetară iar combinarea celor două este mai eficientă decât folosirea doar a uneia dintre terapii. Toate medicamentele anticoagulante cresc riscul de sângerare. Factorii de risc pentru sângerare sunt bine definiţi (vezi secţiunea 7.1 Complicaţii hemoragice). Au fost investigate mai multe medicamente anticoagulante care intervin la diferite niveluri ale cascadei coagulării:

    ● Heparina nefracţionată (UFH) în perfuzie intravenoasă;

    ● Heparine cu greutate moleculară mică în administrare subcutanată;

    ● Fondaparină în administrare subcutanată;

    ● Inhibitori direcţi ai trombinei în perfuzie intravenoasă;

    ● Antagonişti ai vitaminei K în administrare orală.

    6.2.1 Heparina nefracţionată

    Farmacologie

    Heparina nefracţionată este un amestec heterogen de molecule polizaharidice, cu greutate moleculară între 2000 şi 30 000 (majoritatea 15-18 000) Da. O treime din moleculele din heparina standard nefracţionată conţine secvenţa pentazaharidică care se leagă de antitrombină şi accelerează rata de inhibare a factorului Xa de către antitrombină. Inhibarea factorului IIa necesită legarea heparinei la trombină şi antitrombină, lucru care poate fi realizat dacă lanţurile conţinând secvenţa polizaharidică conţine cel puţin 18 unităţi zaharidice pentru a realiza o catenă suficient de lungă pentru a lega factorul IIa. UHF este slab absorbită prin administrare subcutanată, aşa încât este preferată administrarea intravenoasă.

    Fereastra terapeutică este îngustă, necesitând monitorizarea frecventă a timpului parţial de tromboplastină activată (aPTT), cu un nivel ţintă optim de 50-75 sec, corespunzând la 1,52,5 ori mai mare ca limita superioară a normalului. La valori mari ale aPTT, creşte riscul de complicaţii hemoragice, fără beneficii antitrombotice. La valori scăzute ale aPTT, mai mici de 50 sec, efectul antitrombotic este limitat şi nu scade numărul evenimentelor ischemice. Se recomandă o doză de heparină nefracţionată ajustată în funcţie de greutate cu un bolus iniţial de 60-70 Ul/kg, maxim 5000 UI, urmată de perfuzie intravenoasă continuă cu 12-15 Ul/kg/h, cu maximum 1000 UI/h. Cu acest regim se poate obţine nivelul ţintă al aPTT.

    Menţinerea anticoagulării optime cu heparină nefracţionată în administrare intravenoasă este dificilă la pacienţii cu NSTE-ACS, mai ales dacă condiţia clinică a pacientului se îmbunătăţeşte în primele 24 ore, când adesea pacienţii încep să se mobilizeze şi chiar sunt externaţi. Efectul anticoagulant al heparinei nefracţionate se pierde la câteva ore de la întrerupere. În timpul primelor 24 ore de la întrerupere, există riscul reactivării procesului coagulării şi, în consecinţă un risc tranzitor crescut de recurenţă, în ciuda administrării concomitente de acid acetilsalicilic (aspirină).

    Efecte terapeutice

    O analiză extinsă a şase studii clinice ce au testat tratamentul pe termen scurt cu heparină nefracţionată versus placebo sau control a arătat o reducere semnificativă a riscului de deces şi infarct miocardic de 33% (OR 0,67, 95% CI 0,45-0,99, P=0,045). Reducerea riscului de infarct miocardic s-a regăsit practic în toate efectele benefice. Când datele din FRISC, care compară HGMM cu placebo, au fost integrate în această analiză, reducerea riscului este încă mai semnificativă (Figura 3). În studii ce compară combinaţia heparină nefracţionată plus aspirină versus aspirină singură, o tendinţă spre beneficiu a fost observată în favoarea combinaţiei UHF-aspirina, dar cu preţul creşterii riscului de sângerare. Recurenţa evenimentelor după întreruperea heparinei nefracţionate explică de ce acest beneficiu nu poate fi menţinut în timp, cu excepţia cazului în care pacientul a fost revascularizat înainte de întreruperea heparinei (Figura 3).

    Figura 3. Decesul, infarctul miocardic şi sângerările majore la finalul studiului terapiei în studii randomizate cu heparină nefracţionată/heparine cu greutate moleculară mică (benzile pline) vs. control (benzile goale)

---------

    NOTĂ (CTCE)

    Figura 3 se găseşte în Monitorul Oficial al României, Partea I, nr. 608 bis din 3 septembrie 2009, la pagina 281 (a se vedea imaginea asociată).

    NNT=numărul de pacienţi trataţi pentru a preveni un eveniment

    6.2.2 Heparinele cu greutate moleculară mică

    Farmacologie

    Heparinele cu greutate moleculară mică reprezintă o clasă de compuşi derivaţi din heparină cu greutate moleculară între 2000 şi 10 000 Da. HGMM sunt mai avantajoase din punct de vedere farmacologie faţă de heparina nefracţionată. Ele se leagă de antitrombină prin secvenţa pentazaharidică, aceasta fiind la baza activităii factorului antiXa. Activitatea factorului antiIIa este mai scăzută decât cu heparina nefracţionată şi depinde de greutatea moleculară, cu creşterea activităţii odată cu creşterea greutăţii moleculare. Avantajele HGMM sunt absorbţia aproape completă prin administrarea subcutanată, legarea mai scăzută de proteinele plasmatice, activarea plachetară mai redusă, şi, prin aceasta, un efect predictibil doză-efect. Mai mult decât atât, există un risc mai mic de trombocitopenie indusă de heparina (HIT) cu HGMM comparativ cu UFH, datorită interacţiunii mai mici cu factorul plachetar 4 (PF4) (vezi secţiunea 7.2 Trombocitopenia). HGMM sunt eliminate parţial pe cale renală. Sunt contraaindicate în insuficienţa renală cu ClCr<30 mL/min (în anumite ţări precum USA, este recomandată adaptarea dozei în caz de insuficienţă renală; vezi secţiunea 8.4 Boala renală cronică).

    Dozele de HGMM folosite în NSTE-ACS sunt ajustate în funcţie de greutatea corporală şi sunt identice cu cele utilizate în tromboembolismul venos, care sunt mai mari decât cele utilizate în profilaxia trombozei venoase profunde (TVP). În NSTE-ACS, HGMM sunt administrate de obicei subcutanat la 12 ore pentru evitarea unui nivel inadecvat de factor antiXa. S-a pledat de asemenea pentru administrarea unui bolus iniţial intravenos la pacienţii aflaţi la risc înalt. Din studiile tromboembolismului venos, nivelul terapeutic al activităţii factorului antiXa a fost considerat a fi 0,6-1,0 UI/mL, fără o corelaţie evidentă între activitatea factorului antiXa şi ameliorarea clinică. Totuşi, riscul de sângerare creşte peste 1,0 UI/mL. În TIMI-11A, unde doza de enoxaparină a fost de 1,5 mg/kg de două ori pe zi, pacienţii cu sângerări majore aveau nivelul de activitate al factorului antiXa între 1,82 UI/mL. Sângerarea excesivă determină reducerea dozei. Folosind dozele curente, monitorizarea activitşţii antiXa nu este necesară, cu excepţia pacienţilor cu insuficienţă renală şi obezitate.

    Tratamentul poate fi prelungit fără ca pacientul să fie imobilizat, ceea ce permite ca tratamentul să poată fi continuat până la decizia efectuării coronarografiei. Deoarece nu este asigurată o protecţie superioară împotriva recurenţelor evenimentelor ischemice şi creşte riscul evenimentelor hemoragice la prelungirea tratamentului, întreruperea tratamentului cu HGMM este recomandată la externare. Riscul de sângerare se corelează cu doza şi creşte cu vârsta, sexul feminin, greutate corporala mică, disfuncţie renală şi proceduri invazive.

    Efecte terapeutice

    Eficacitatea HGMM la pacienţii cu NSTE-ACS trataţi cu aspirină vs. placebo a fost evaluată în studiul FRISC, folosind dalteparină 120 U/kg de două ori pe zi şi într-un alt studiu de dimensiuni mai mici. Rezultatele au arătat reducerea substanţială a riscului de deces şi infarct miocardic, cu o creştere modestă a riscului de sângerare. Mai multe studii au evaluat eficacitatea şi siguranţa diferitelor heparine cu greutate moleculară mică comparativ cu heparina nefracţionată. Dalteparina şi nadroparina s-au arătat la fel de eficiente ca şi UFH la pacienţii aflaţi în tratament cu aspirină. Dalteparina a fost mai eficientă la pacienţii cu troponină pozitivă decât la cei cu troponină negativă. Enoxaparina a fost comparată cu UFH în mai multe studii clinice. În studiile ESSENCE şi TIMI-11B strategia invazivă a fost descurajată şi, ca rezultat, rata de revascularizare a fost mică în ambele studii când a fost comparată cu practicile contemporane.

    O analiză extinsă a ambelor studii a arătat reducerea semnificativă a riscului de deces şi infarct miocardic la sfârşitul perioadei de studiu, cu preţul unei creşteri semnificative a riscului de complicaţii hemoragice minore (nu majore). În INTERACT şi ACUTE-2, un regim de enoxaparină plus eptifibatidă sau tirofiban a fost comparat cu heparina nefracţionată plus eptifibatidă sau tirofiban la pacienţii ce primesc aspirină. Aceste studii nu au fost suficient de convingătoare pentru a trage concluzii definitive asupra eficienţei/siguranţei regimului cu enoxaparină comparativ cu cel cu heparină nefracţionată. În studiul De la A la Z, enoxaparina plus tirofiban s-a dovedit a fi la fel de eficientă ca şi regimul UFH plus tirofiban. SYNERGY este cel mai mare studiu care a testat enoxaparina vs. UFH într-o abordare contemporană cu proceduri invazive, PCI/revascularizare, implantare de stent şi antiagregare plachetară cu aspirină, clopidogrel, inhibitori ai receptorilor glicoproteinei IIb/IIIa (GP IIb/IIIa). Studiul a înrolat 10 027 pacienţi cu risc crescut supuşi la evaluare invazivă precoce-revascularizare, dintre care 76% au primit tratament anticoagulant înainte de randomizare. Nu s-a constatat nici o diferenţă semnificativă în ceea ce priveşte decesul şi infarctul miocardic la 30 zile (14,0 vs 14,5%, OR 0,96; 95% CI 0,86-1,06, P=NS) pentru enoxaparină vs UFH. Sângerările au apărut mai frecvent cu enoxaparină, cu o creştere statistic semnificativă a sângerărilor majore în TIMI (9,1 vs 7,6%, P=0,008), dar nesemnificative în ceea ce priveşte sângerările severe (2,7 vs 2,2%, P=0,08) şi transfuziile (17,0 vs 16,0%, P=0,16) în GUSTO.

    O metaanaliză a acestor şase studii, totalizând 21 946 pacienţi, a arătat că nu există o diferenţă semnificativă între cele două în ceea ce priveşte decesul la 30 zile (3,0 vs 3,0%, OR 1,00, 95% CI 0,85-1,17, P=NS). O reducere semnificativă a combinaţiei celor 2 endpointuri, deces şi infarct miocardic, la 30 zile a fost constatată pentru enoxaparină vs UFH (10,1 vs 11,0%, OR 0,91, 95% CI 0,83-0,99). Analiza unui subgrup "post hoc" a arătat o reducere semnificativă a decesului şi infarctului miocardic la 30 zile, la pacienţii trataţi cu enoxaparină care nu au primit UFH înainte de randomizare vs grupul pacienţilor ce au primit UFH (8,0 vs 9,4%, respectiv OR 0,81, 95% CI 0,70-0,94). Nu au existat diferenţe în necesitatea de transfuzii (7,2 vs 7,5%, OR 1,01, 95% CI 0,89-1,14) sau sângerări majore (4,7 vs 4,5%, OR 1,04, 95% CI 0,83-1,30) la 7 zile de la randomizare, la nivelul întregii populaţii studiate, la fel ca şi în populaţia de pacienţi care nu au primit anticoagulante înainte de randomizare (Figura 4).

    Enoxaparina a fost folosită în combinaţie cu aspirina şi thienopiridinele în multe studii clinice şi observaţionale recente, aparent fără a pune probleme de siguranţă, în mod particular în ceea ce priveşte sângerarea. Totuşi, deoarece creşterea riscului de sângerare prin combinarea diferiţilor agenţi antitrombotici nu a reprezentat obiectivul principal al acestor studii, este dificil a trage concluzii asupra siguranţei acestora. Totuşi, este cunoscut din datele provenite din registre că asocierea agenţilor antitrombotici este un predictor al riscului crescut de sângerare (vezi secţiunea 7.1 Complicaţii hemoragice). Enoxaparina şi alte HGMM au fost testate în asociere cu inhibitori GP IIb/IIIa în mai multe studii clinice şi observaţionale, în majoritatea acestora, fără adaptarea dozei. Nu au fost raportate sângerări excesive, cu excepţia studiului SYNERGY, unde au fost raportate rate înalte de sângerare la enoxaparină comparativ cu heparina, posibil explicaţia fiind că în prerandomizare s-a administrat medicaţie anticoagulantă sau ca urmare a încrucişării de anticoagulante. În INERACT, eptifibatida şi enoxaparina la pacienţii trataşi cu aspirină s-a dovedit a fi mai eficientă decât eptifibatida şi UFH, dar lotul a fost prea mic pentru a trage concluzii definitive.

    Datele derivate din registre au arătat că folosirea enoxaparinei la o cohortă neselecţionată de pacienţi cu NSTE-ACS conduce la reducerea semnificativă a riscului de deces şi infarct miocardic în comparaţie cu UFH.

    Figura 4. Decesul, infarctul miocardic, şi sângerările majore la 30 zile în studii randomizate cu enoxaparină (benzile pline) vs. heparină nefracţionată (benzile goale).'

--------

    NOTĂ (CTCE)

    Figura 4 se găseşte în Monitorul Oficial al României, Partea I, nr. 608 bis din 3 septembrie 2009, la pagina 284 (a se vedea imaginea asociată).

    NNT=numărul de pacienţi care trebuie trataţi pentru a preveni un eveniment.

    6.2.3 Inhibitorii de factor Xa

    Farmacologie

    Singurul inhibitor selectiv al factorului Xa disponibil pentru uzul clinic este fondaparina. Este un pentazaharid de sinteză, după modelul secvenţei antitrombin-binding al UFH. Exercită o inhibiţie selectivă antitrombin-mediată a factorului Xa, o inhibiţie a sintezei de trombină dependentă de doză, fără inhibiţia per se a moleculei de trombină. Are o biodisponibilitate de 100% în administrare subcutanată, având un timp de înjumătaţire de 17 ore, de aceea putând fi administrată o dată pe zi. Este eliminată preponderent pe cale renală. Este contraindicată dacă CICr este <30 mL/min. Nu poate fi inactivată de către proteinele neutralizante produse prin activarea plachetară. Deoarece nu induce formarea complexelor heparină-PF4, probabilitatea de trombocitopenie indusă de heparină este mică cu fondaparină. Nu a fost raportat nici un caz de trombocitopenie indusă de heparină, chiar după utilizare extensivă în profilaxia şi tratamentul tromboembolismului venos. De aceea, determinarea numărului de trombocite nu este necesară. În ACS, se recomandă o doză fixă de 2,5 mg. Nu se impune ajustarea dozei sau monitorizarea nivelului activităţii factorului antiXa. Fondaparina nu influenţează semnificativ timpii de coagulare, precum aPTT, ACT, timpul de trombină sau protrombină.

    Studiile clinice au evidenţiat avantaje ale inhibitorilor de factor Xa în comparaţie cu UFH şi HGMM în profilaxia trombozei venoase profunde în procedurile ortopedice şi de chirurgie generală, la pacienţii cu patologie acută şi în tratamentul tromboembolismului venos. În două studii mici de fază doi, fondaparina s-a dovedit promiţătoare ca un substitut pentru enoxaparină sau UFH la pacienţii cu sindroame coronariene acute fără supradenivelare de segment ST şi PCI.

    Efecte terapeutice

    Într-un studiu dublu-orb dependent de doză cu fondaparină vs. enoxaparină la pacienţii cu NSTE-ACS efectuat pe un lot de 1147 pacienţi, 2,5 mg fondaparină s-a dovedit la fel de eficientă/sigură când a fost comparată cu 4, 8 şi 12 mg de fondaparină şi cu 1 g/kg enoxaparină de două ori pe zi, şi a fost aleasă ca doză pentru studiile subsecvente de fază trei. Fondaparina a fost testată de asemenea în studiile de fază II premergătoare PCI, în doze de 2,5 sau 5 mg vs. doza standard de heparină nefracţionată şi s-a dovedit a avea eficienţa şi siguranţa comparabilă cu a UFH. În acest studiu au fost raportaţi trombi la cateterizare atât în grupul cu UFH cât şi în cel cu fondaparină, dar cu o frecvenţă mai mare în grupul cu fondaparină. Nu a fost descris nici un impact asupra ratei evenimentelor clinice, inclusiv infarct miocardic periprocedural, dar studiul a subestimat diferenţele semnificative în rata evenimentelor.

    În studiul OASIS, 20 078 pacienţi cu NSTE-ACS au fost randomiza şi au primit 2,5 mg fondaparină s.c. o dată pe zi vs. enoxaparină 1 mg/kg s.c. de 2 ori pe zi pentru maximum 8 zile (în medie 5,2 zile vs. 5,4 zile). Eficienţa primară în prevenirea decesului, infarctului miocardic sau anginei refractare la 9 zile a fost de 5,7 vs. 5,8% pentru enoxaparină vs. fondaparină (HR 1,01, 95% CI 0,90-1,13). Limita superioară a CI s-a situat sub limita predefinită de noninferioritate de 1,185 (P=0,007). Sângerările majore la fondaparină au fost jumătate comparativ cu cele la enoxaparină, 2,2% respectiv 4,1% (HR 0,52, 95% CI 0,44-0,61, P<0,001) iar indicele compozit de deces, infarct miocardic, ischemie refractară sau sângerări majore a fost, de asemenea, în favoarea fondaparinei, 7,3% vs 9,0% pentru fondaparină vs enoxaparină (HR 0,81, 95% CI 0,73-0,89, P<0,001). Sângerarea majoră a fost un predictor independent de mortalitate pe termen lung, care a fost semnificativ mai redus cu fondaparină la 30 zile (2,9 vs 3,5%, HR 0,83, 95% CI 0,71-0,97, P=0,02) şi la 6 luni (5,8 vs 6,5%, HR 0,89, 95% CI 0,80-1,00, P=0,05). Indicele compozit de deces, infarct miocardic sau accident vascular cerebral a fost semnificativ mai redus cu fondaparină la 6 luni (11,3 vs 12,5%, HR 0,89, 95% CI 0,82-0,97, P=0,007). Rezumând, la 30 zile, 167 pacienţi au necesitat tratament pentru a evita decesul sau decesul/infarctul miocardic, şi 53 pacienţi au necesitat tratament pentru a evita o sângerare majoră. În populaţia supusă PCI, s-a constatat o rată semnificativ mai mică a complicaţiilor hemoragice (inclusiv la locul de puncţie) în grupul cu fondaparină vs grupul cu enoxaparină la 9 zile, 2,3 vs 5,1% (HR 0,45, 95% CI 0,34-0,59, P<0,001). Formarea trombilor în timpul cateterismului la PCI a fost raportată în ambele grupuri, cu o rată semnificativ mai mare pentru fondaparină (vezi secţiunea 6.2.6 Anticoagularea în timpul intervenţiei percutanate coronariene). Conform OASIS-5, dacă se optează pentru terapie anticoagulantă cu fondaparină, aceasta ar trebui menţinută până la 5 zile sau până la externare, şi nu poate fi utilizată ca anticoagulant unic în timpul procedurii percutanate (vezi secţiunea 6.2.6 Anticoagularea în timpul intervenţiei percutanate coronariene).

    6.2.4 Inhibitorii direcţi ai trombinei

    Farmacologie

    IDT se leagă direct la trombină (factorul IIa) şi inhibă conversia mediată de trombină a fibrinogenului în fibrină. Ei inactivează fracţiunea legată de fibrină, ca şi trombina în fază fluidă. Deoarece nu se leagă de proteinele plasmatice, efectul anticoagulant este mai previzibil. Spre deosebire de heparină, IDT nu interacţionează cu PF4. Modelul experimental este reprezentat de hirudină extrasă din Hirudo medicinalis. În mod curent, sunt disponibile mai multe IDT (hirudină, argartoban, bivalirudină). Hirudina şi derivaţii ei sunt eliminaţi pe cale renală. Hirudina şi bivalirudina prelungesc aPTT şi ACT. Testele de coagulare se corelează bine cu concentraţiile plasmatice. De aceea, aceste două teste pot fi folosite pentru a monitoriza activitatea anticoagulantă a acestora.

    Efecte terapeutice

    Inhibarea directă a trombinei cu hirudină administrată pe cale intravenoasă a fost comparată cu heparina nefracţionată sub control aPTT în mai multe studii clinice. Într-o metaanaliză ce cuprinde toate aceste studii, s-a înregistrat o rată a evenimentelor semnificativ mai mică cu hirudină vs heparină (Figura 5). Totuşi, aceste diferenţe nu au fost constante în timpul urmăririi pe termen lung. În plus, utilizarea hirudinei ca terapie primară în NSTE-ACS a fost asociată cu o rată înaltă de sângerare (1,7 vs 1,3%, OR 1,28, 95% CI 1,06-1,55), de aceea utilizarea ei în acest scop nu a fost aprobată. S-a constatat o reducere semnificativă a ratei de evenimente adeverse cardiace majore (deces, infarct miocardic sau repetarea revascularizării) prin folosirea bivalirudinei în comparaţie cu UFH în cadrul PCI (6,2 vs 7,9%; OR 0,78% CI 6,92-0,99, P=0,039), precum şi a sângerării (3,5 vs 9,3%; OR 0,34 95% CI 0,26-0,45, P<0,001 în favoarea bivalirudinei vs UFH) la 7 zile.

    Figura 5. Decesul, infarctul miocardic si sângerările majore la 30 zile în studii randomizate ale inhibitorilor direcţi ai trombinei (barele pline) vs. heparina nefracţionată/heparine cu greutate moleculară mică (barele goale).

    NOTĂ (CTCE)

    Figura 5 se găseşte în Monitorul Oficial al României, Partea I, nr. 608 bis din 3 septembrie 2009, la pagina 287 (a se vedea imaginea asociată).

    NNT=numărul de pacienţi care trebuie trataţi pentru a preveni un eveniment. (În studiul ACUITY, ambele braţe heparină nefracţionată/heparine cu greutate moleculară mică şi bivalirudina au primit inhibitori de GP IIb/IIIa. Suplimentar, endpointul compozit ischemic conţine necesitatea de revascularizare neplanificată).

    Mai nou, bivalirudina în asociere temporară cu inhibitorii de GP IIb/IIIa s-a dovedit a fi la fel de eficientă asocierii UFH plus inhibitor GP IIb/IIIa în protecţia împotriva evenimentelor ischemice în timpul PCI, dar cu o rată semnificativ mai mică a complicaţiilor hemoragice (2,4%vs 4,1%, P<0,001 pentru bivalirudină vs UFH plus inhibitori IIb/IIIa). Bivalirudina este recomandată în prezent ca o alternativă de tratament anticoagulant pentru PCI electivă de urgenţă. Hirudina, bivalirudina şi argatrobanul au fost utilizate în tratamentul trombocitopeniei induse de heparină complicate cu evenimente trombotice.

    Studiul ACUITY este un studiu randomizat, open-label, pe un lot de 13819 pacienţi cu NSTE-ACS cu risc moderat-înalt propuşi pentru strategie invazivă. Trei end-points-uri principlale la 30 zile au fost predefinite, unele dintre ele incluzând componente nu foarte solide: ischemie compozită (deces de orice cauză, infarct miocardic, revascularizare neplanificată cauzată de ischemie), sângerare majoră (neasociată CABG) şi net clinal outcome (ischemie compozită şi sângerare majoră). În definirea sângerării majore sunt cuprinse hemoragia intracraniană sau intraoculară, hemoragie la locul de puncţie, hematoamele cu diametrul peste 5 cm, scăderea nivelului hemoglobinei cu peste 4 g/dl fără a exterioriza sângerare sau cu peste 3 g/dl cu exteriorizarea sângerării, reintervenţie pentru sângerare sau transfuzie. Anumite elemente incluse în definiţie precum hematoamele cu diametrul peste 5 cm nu au mai fost utilizate în definirea sângerării majore.

    Pacienţii au fost randomizaţi în trei grupuri terapeutice: grupul pacienţilor care a primit combinaţia standard cu UFH sau heparină cu greutate moleculară mică şi inhibitor de GP IIb/IIIa (braţul de control) (n=4603), grupul care a primit bivalirudină şi inhibitor de GP IIb/IIIa (n=4604) şi grupul care a primit doar bivalirudină (n=4612). A fost predefinit un indice de noninferioritate cu o limit de 1,25, cu scopul de a compara eficacitatea relativă a celor două braţe terapeutice vs braţul terapeutic de control, precum indicele compozit de ischemie. În cele două braţe cu inhibitor de GP IIb/IIIa, pacienţii au primit inhibitor de GP IIb/IIIA fie înainte de cateterism, fie după angiografie, dacă s-a efectuat PCI. S-a administrat clopidogrel la 62,3% dintre pacienţi înainte de PCI. Coronarografia a fost efectuată la 98,9% din pacienţi, PCI la 56,3%, iar CABG la 11,1%, în timp ce 32,6% nu au beneficiat de revascularizare. Nu s-a înregistrat nicio diferenţă semnificativă între grupul UFH/HGMM plus inhibitor GP IIb/IIIa şi combinaţia bivalirudină plus inhibitor GP IIb/IIIa din punct de vedere al indicelui compozit de ischemie la 30 zile (7,3 vs. 7,7%, respecitv, RR 1,07, 95% CI 0,92-1,23, P=0,39), sau pentru sângerări majore (5,7 vs. 5,3%, RR 0,93, 95% CI 0,78-1,10, P=0,38). Bivalirudina singură s-a dovedit a fi neinferioară heparinei standard nefracţionate-heparinelor cu greutate moleculară mică plus inhibitori GP IIb/IIIa din punct de vedere al indicelui compozit de ischemie (7,8 vs. 7,3%, RR 1,08, 95% CI 0,93-1,24, P=0,32 pentru bivalirudină singură vs. UFH/HGMM plus inhibitori GP IIb/IIIa), dar cu o rată semnificativ mai mică a sângerărilor majore (3,0 vs. 5,7%, RR 0,53, 95% CI 0,43-0,65, P<0,001 pentru bivalirudina singură vs. UFH/HGMM plus inhibitori GP IIb/IIIa). De aceea, rata la 30 zile pentru net clinical outcome a fost semnificativ mai scăzut (10,1 vs. 11,7%, RR 0,86, 95% CI 0,77-0,94, P=0,015) cu bivalirudină singură vs. UFH/HGMM plus inhibitori GP IIb/IIIa. Trebuie menţionat că în studiul ACUITY, aproximativ 41% din pacienţi nu au prezentat creştere de troponine. De aceea, în cele două grupuri unde UFH/HGMM sau bivaliradina au fost combinate cu inhibitori de GP IIb/IIIa, riscul de sângerare a fost crescut, fără nici un beneficiu antiischemic la pacienţii cu troponină negativă, favorizând grupul pacienţilor care au primit doar bivaliradină. Efectele bivaliradinei ca monoterapie în ceea ce priveşte net clinical outcome a fost considerabil în subgrupurile prespecificate, precum pacienţii care au avut teste pozitive pentru biomarkeri, cei care au beneficiat de PCI, aceia care au primit inhibitori de GP IIb/IIIa, cei care au beneficiat sau nu de coronarografie precoce. Totuşi, la pacienţii care nu au primit clopidogrel înainte de PCI s-a constat o creştere excesivă a indicelui compozit de ischemie ((9,1 vs. 7,1%, RR 1,29, 95% CI 1,03-1,63) pentru bivaliradină singură vs. UFH-HGMM plus inhibitori de GP IIb/IIIa, cu interacţiune semnificativă (P=0,054) cu pretratamentul cu clopidogrel şi efectul bivaliradinei în monoterapie. Lipsa de eficacitate la pacienţii fără pretratament cu clopidogrel sugrerează că o terapie potentă antiplachetară este necesară pentru PCI. Aceasta concordă cu rezultatele studiului ISAR-REACT 2 conform căruia inhibitorii de GP IIb/IIIa în asociere cu aspirina plus clopidogrelul au beneficiu la pacienţii cu NSTE-ACS cu troponină pozitivă. Retrospectiv, limita de noninferioritate în ceea ce priveşte indicele compozit de ischemie este mult prea largă şi nu se identifică cu cea recomandată de autorităţile în domeniu. Reducerea riscului de sângerare în cazul terapiei cu bivaliradină în comparaţie cu UFH/HGMM plus inhibitori de GP IIb/IIIa a fost semnificativă în toate subgrupurile, mai puţin la pacienţii supuşi CABG. Reducerea riscului de sângerare prin monoterapia cu bivaliradină nu s-a translatat în urmărirea la 30 zile ca şi reducere a decesului sau evenimentelor ischemice aşa cum s-a arătat în studiul OASIS-5.

    6.2.5 Antagoniştii vitaminei K

    Antagoniştii vitaminei K au efect anticoagulant prin interferarea cu metabolismul hepatic al vitaminei K din care rezultă proteine parţial carboxilate şi decarboxilate cu activitate coagulantă diminuată. Efectele terapeutice apar după 3-5 zile de tratament, şi, de aceea, tratamentul nu este eficace în faza acută a NSTE-ACS. În scopul menţinerii unei anticoagulări eficiente şi a evitării riscului de sângerare, se monitorizează timpul de protrombină pentru un INR (international normalized ratio) de 2-3. Pentru menţinerea unui nivel eficient al anticoagulării este necesară monitorizarea continuă deoarece apar interacţiuni de tip food-drug şi drug-drug. Tratamentul cu antagonişti ai vitaminei K, şi, în mod special, asocierea acestora cu aspirină s-a dovedit mai eficientă decât aspirina singură în prevenţia pe termen lung a decesului, reinfarctizare şi accident vascular cerebral, dar cu un preţ crescut al riscului de sângerare. Eficacitatea crescută şi siguranţa combinaţiei antagonişti ai vitaminei K plus aspirină sunt obţinute doar în cazul unei complianţe adecvate. În era actuală a combinaţiei aspirină-clopidogrel pentru NSTE-ACS, antagoniştii de vitamina K sunt utilizaţi special în cazul în care există şi alte indicaţii de anticoagulare orală, precum fibrilaţia atrială sau după implantarea de proteze valvulare mecanice.

    Terapia antitrombotică optimală post-PCI, de exemplu la pacienţii cu fibrilaţie atrială, rămâne a fi definită. Administrarea de aspirină şi clopidogrel la pacienţii ce primesc deja antagonişti ai viaminei K creşte riscul de sângerare, în timp ce temporizarea administrării terapiei antiplachetare creşte riscul evenimentelor trombotice, şi, în mod particular în cazul implantării unui stent. Întreruperea administrării antagoniştilor de vitamina K creşte riscul evenimentelor tromboembolice. Nu există date derivate din studii clince care să stabilească tratamentul optim al acestor pacienţi iar fezabilitatea acestor studii este discutabilă. De aceea, deciziile terapeutice se iau pe baza datelor individuale şi trebuie să ia în calcul factori cheie, inclusiv riscurile de sângerare şi tromboembolice. Pe baza experienţei din practică, se pare că asocierea anti-agregantelor plachetare şi antagoniştilor de vitamina K determină doar o creştere modestă a riscului de sângerare la pacienţii vârstnici, determinând un control riguros al INR (vezi secţiunea 6.3.4 Rezistenţa la agenţii antiplachetari/interacţiuni medicamentoase pentru asocierea unui antagonist de vitamina K şi terapia duală antiplachetară). La pacienţii cu NSTE-ACS în tratament cu antagonişti de vitamina K, iniţierea anticoagulantelor recomandate în timpul fazei acute (UFH, HGMM, fondaparină, bivaliradină) trebuie temporizată cât timp nu se cunoaşte valoarea INR şi nu trebuie începută atât timp cât INR nu este < 2. Administrarea de vitamina K pentru anularea efectului anticoagulant nu este recomandată decât dacă este necesar pentru complicaţiile hemoragice.

    6.2.6 Anticoagularea în timpul PCI pentru sindroamele coronariene acute fără supradenivelare de segment ST

    Inhibarea plachetară cu aspirină şi anticoagularea sistemică cu heparină nefracţiontă este metoda standard. Recomandările actuale, bazate pe dovezi empirice, sunt de administrare a heparinei nefracţionate în bolus intravenos de 100 Ul/kg sau 50-60 Ul/kg dacă se administrează inhibitori de GP IIb/IIIa. Eficacitatea heparinei se monitorizează prin ACT. Totuşi, relaţia dintre ACT şi rata evenimentelor clinice, precum şi utilitatea reală a monitorizării prin ACT rămân controversate.

    Inhibarea directă a trombinei cu bivaliradină şi perfuzia temporară cu inhibitor de GP IIb/IIIa s-a dovedit cel puţin la fel de eficientă şi asociată cu un risc mai mic de sângerare decât heparină nefracţionată/heparină cu greutate moleculară mică plus inhibitori de GP IIb/IIIa. În plus, bivaliradina în timpul PCI a fost testată în comparaţie cu heparină nefracţionată/heparină cu greutate moleculară mică sau bivalirudina plus inhibitor de GP IIb/IIIa în studiul ACUITY. Aşa cum a fost menţionat anterior, s-a constatat o reducere semnificativă a riscului de sângerare pentru bivalirudina în monoterapie în comparaţie cu heparină nefracţionată/heparină cu greutate moleculară mică sau bivalirudina asociată cu inhibitor de GP IIb/IIIa, dar cu o rată semnificativ mai mare de evenimente ischemice la pacienţii fără tratament anterior cu clopidogrel.

    Deoarece majoritatea datelor şi dovezilor prePCI au fost colectate în contextul utilizării heparinei nefracţionate şi bivalirudinei, inclusiv în NSTE-ACS, ambele medicamente sunt recomandate ca primă alegere dacă pacientul este supus coronarografiei de urgenţă fiind la risc de deces sau din cauza ischemiei refractare şi sau anginei (vezi secţiunea 9 Strategii de management).

    Heparinele cu greutate moleculară mică au fost utilizate prePCI, dar majoritatea datelor sunt obţinute cu enoxaparină. Până recent, din cauza lipsei studiilor clince, s-a recomandat adăugarea heparinei nefracţionate la pacienţii ce au primit enoxaparină şi care urmează a efectua PCI. Date mai recente sugerează că nu este nevoie de suplimentare cu UFH dacă PCI este efectuată în 6-8 ore de la ultima doză de enoxaparină administrată subcutanat. După 6-8 ore, este recomandată o doză suplimentară de enoxaparină în bolus iv 0,3 mg/kg. Enoxaparina (1 mg/kg de două ori pe zi) a fost comparată cu heparina nefracţionată ca agent antitrombotic prePCI la 4687 pacienţi cu sindrom coronarian acut fără supradenivelare de segment ST în studiul SYNERGY. Nu s-a constat nicio diferenţă de prognostic în timpul sau după PCI, indiferent de medicamentul utilizat (heparina nefracţionată sau enoxaparina). Totuşi, s-a constatat o tendinţă la sângerare excesivă (sângerare majoră TIMI neasociată cu CABG) cu enoxaparina când aceasta a fost comparată cu heparina nefracţionată, posibil agravată după randomizare prin asociere cu terapia antitrombotică. Un studiu recent (STEEPLE) ce a inclus 3258 pacienţi ce au efectuat PCI electivă a arătat că dozele mai mici de enoxaparină pot fi avantajoase din punct de vedere al ratei mai mici de sângerare.

    Enoxapaina şi fondaparina au fost utilizate în prePCI la 6239 pacienţi în studiul OASIS-5. S-a constatat un risc semnificativ de complicaţii la locul puncţiei cu enoxaparină faţă de fondaparină (8,1 vs. 3,3% RR 0,41, 95% CI 0,33-0,51, P<0,001). Tomboza prin cateterism a fost mai des observată la fondaparină (0,4 vs. 0,9%, RR 2,25, 95% CI 1,64-7,84, P=0,001 pentru enoxaparină vs. fondaparină). Conform protocolului în studiul OASIS-5, pacienţii care au fost supuşi coronarografiei la mai mult de 6 ore de la ultima doză de enoxaparină, au primit o doză suplimentară de heparină nefracţionată. În grupul cu fondaparină, nu s-a administrat doza suplimentară de heparină nefracţionată. Acest lucru probabil că a determinat un efect protectiv împotriva formării trombilor în grupul pacienţilor care a primit enoxaparină. Excesul de formare a trombilor indusă de cateterism nu a avut niciun impact asupra ratei complicaţiilor legate de PCI (8,6 vs. 9,5%, RR 1,11 95% CI 0,94-1,29, P=0,21) pentru enoxaparină vs. fondaparină şi niciun impact asupra evenimentelor clinice la 9 zile. Complicaţiile periprocedurale, constând în deces, infarct miocardic, accident vascular cerebral şi sângerare majoră au fost semnificativ mai frecvente cu enoxaparină în comparaţie cu fondaparina (20,6 vs. 16,6%, RR 0,81, 95% CI 0,73-0,90, P=0,001) la 9 zile, dar şi la 30 zile (11,7 vs. 9,5%, RR 0,81, 95% CI 0,70-0,93, P=0,004 pentru enoxaparină vs. fondaparină).

    Fondaparina a fost utilizată, de asemenea în pre-intervenţie coronariană precutanată în studiile ASPIRE şi OASIS-6 în completarea OASIS-5. Formarea trombilor la catetersim a fost raportată în timpul intervenţiei coronariene precutanate primare la pacienţii cu infarct miocardic acut cu supradenivelare de segment ST în studiul OASIS-6. Formarea trombilor la cateterism a fost eliminată prin administrarea heparinei nefracţionate înainte sau în timpul intervenţiei coronariene precutanate. Asocierea heparinei nefracţionate la fondaparină nu a crescut riscul hemoragic în cadrul OASIS-5, dar sunt necesare mai multe date pentru a confirma siguranţa acestei asocieri. Până la obţinerea de noi date, o doză standard de heparină nefracţionată (50-100 Ul/kg bolus) este necesară în asociere cu fondaparina în momentul intervenţiei coronariane precutanate, în cazul în care fondaparina a fost iniţiată înainte de procedură.

    Recomandări pentru anticoagulare

    ● Anticoagularea este recomandată tuturor pacienţilor în asociere cu terapia antiagregantă (I-A).

    ● Alegerea terapiei anticoagulante trebuie făcută ţinând cont atât de evenimentele ischemice, cât şi de riscul hemoragic (I-B) (vezi de asemenea secţiunile 7.1.

    Complicaţii hemoragice, 8.4. Boala renală cronică şi 8.5. Anemia).

    ● Sunt disponibile mai multe substanţe anticoagulante, şi anume: heparina nefracţionată, heparinele cu greutate moleculară mică, fondaparina şi bivalirudina. Alegerea depinde de strategia iniţială (vezi secţiunea 9 Strategii de management: metode invazive de urgenţă, precoce sau strategii conservatoare) (I-B).

    ● În abordarea invazivă de urgenţă, heparina nefracţionată (I-C), enoxaparina (Ila-B) sau bivalirudina (I-B) trebuie iniţiată imediat.

    ● Într-o situaţie mai puţin urgentă, unde se discută între abordarea intervenţională precoce şi tratamentul conservator, se vor avea în vedere următoarele (vezi secţiunea 9 Strategii de management):

    ● Fondaparina este recomandată pe baza profilului favorabil de eficienţă siguranţă (I-A) (vezi secţiunile 6.2.3. Inhibitorii factorului Xa şi 7.1. Complicaţii hemoragice).

    ● Enoxaparina cu un profil mai puţin favorabil eficienţă/siguranţă comparativ cu fondaparina, ar trebui utilizată doar dacă riscul de sângerare este scăzut (IIaB).

    ● Deoarece profilul eficienţă/siguranţă al heparinelor cu greutate moleculară mică (altele decât enoxaparina) sau al heparinei nefracţionate raportat la fondaparină este necunoscut, acestea nu pot fi recomandate înaintea fondaparinei (IIa-B).

    ● În cadrul intervenţiei coronariane precutanate, anticoagularea trebuie menţinută atât timp cât pacientul primeşte terapie anticoagulantă cu heparină nefracţionată (I-C), enoxaparină IIa-B) sau bivalirudină (I-B), în timp ce doze standard suplimentare de heparină nefracţionată (50-100 Ul/kg bolus) sunt recomandate dacă anticoagularea se face cu fondaparină (IIa-C).

    ● Anticoagularea poate fi întreruptă în 24 ore după procedura invazivă (IIa-C). Dacă abordarea este conservativă, fondaparina, enoxaparina sau alte heparine cu greutate moleculară mică pot fi menţinute până la externare (I-B).

    6.3 Agenţii antiplachetari

    Activarea plachetară joacă un rol important în cadrul sindroamelor coronariene acute fără supradenivelare de segment ST. După prezentare, odată ce diagnosticul a fost confirmat, se impune tratamentul imediat cu medicamente antiplachetare. Activarea plachetară trebuie considerată nu doar în contextul acut al rupturii plăcii, dar şi ca un participant ulterior la evenimentele aterotrombotice la pacienţii cu fenomene inflamatorii la nivelul peretelui arterial şi la nivelul circulaţiei sistemice. Din acest motiv, terapia antiplachetară este necesară atât pentru evenimentul acut, cât şi ulterior. Trei mecanisme complementare contribuie la efectul antiplachetar: inhibiţia ciclooxigenazei(COX)-l prin aspirină, inhibiţia adenozin difosfatului responsabil de agregarea plachetară cu ajutorul thienopiridinelor (ticlopidina şi clopidogrelul) şi inhibiţia GP IIb/IIIa (tirofibanul, eptifibatida, abciximabul).

    6.3.1. Acidul acetilsalicilic (aspirina)

    Aspirina inhibă ireversibil COX-1 din trombocite, şi în felul acesta limitează formarea tromboxanului A2 şi astfel este inhibată agregarea plachetară. Trei studii clinice au demonstrat cu tărie că aspirina scade mortalitatea şi riscul de infarct miocardic la pacienţii cu angină instabilă. Într-o metaanaliză a Antithrombotic Trialist Collaboration, s-a demonstrat o reducere cu 46% a riscului de evenimente vasculare. Această metaanaliză a arătat că 75-150 mg aspirină a fost la fel de eficient precum dozele mai mari. Nu a fost demonstrată nicio legătură puternică între doză şi eficienţă. Sunt recomandate doze iniţiale de 160-325 mg de aspirină mestecată, non-absorbabilă, până ce apare inhibiţia COX-1. Într-o altă metaanaliză ce cuprinde 4 studii, reducerea ratei de evenimente vasculare a fost de 53% (figura 6). Aspirina intravenoasă este o alt modalitate de administrare a aspirinei, dar care nu a fost validată prin studii clinice.

    Figura 6. Decesul, infarctul miocardic şi sângerările majore la sfârşitul medicaţiei de studiu în patru studii randomizate cu aspirină (barele pline) vs. control (barele goale).

--------

    NOTĂ (CTCE)

    Figura 6 se găseşte în Monitorul Oficial al României, Partea I, nr. 608 bis din 3 septembrie 2009, la pagina 294 (a se vedea imaginea asociată).

    NNT=numărul de pacienţi care trebuie trataţi pentru a preveni un eveniment.

    Cea mai des înâlnită reacţie adversă la aspirină este intoleranţa gastrointestinală, raportată la 5-40% din pacienţii trataţi cu spirină. Sângerarea gastrointestinală apare la utilizarea dozelor mai mari. În studiul CAPRIE, rata de sângerare gastrointestinală ce a determinat întreruperea terapiei cu aspirină a fost de 0,93%. Hipersensibilitatea (alergia) la aspirină este rară, dar prevalenţa ei depinde de manifestările clinice. Desensibilizarea poate fi o opţiune la pacienţii selecţionaţi. Cel mai frecvent apar manifestări ale tractului respirator exacerbate de aspirină. Rashul indus de aspirină sau manifestările dermatologice apar la 0,2-0,7% din populaţia generală. Reacţii mai grave precum şocul anafilactic apar extrem de rar.

    În studiul CURE, aspirina a fost administrată în asociere cu clopidogrelul în doze de la 75 mg la 325 mg. Incidenţa sângerărilor majore a crescut proporţional cu doza de aspirină, atât la pacienţii trataţi cu aspirină în monoterapie, cât şi la cei ce au primit asociere de aspirină cu clopidogrel. Riscul de sângerare a fost minim cu doze de aspirină de maxim 100 mg, şi nu s-a demonstrat o eficienţă superioară cu doze mai mari de aspirină.

    6.3.2 Thienopiridinele

    Atât ticlopidina, cât şi clopidogrelul sunt antagonişti ai receptorilor ADP, care blochează activarea plachetelor mediată de ADP prin inhibarea specifică a receptorului P2Y12. La pacienţii cu sindrom coronarian acut fără supradenivelare de segment ST, ticlopidina a fost cercetată într-un singur studiu, unde s-a constatat o reducere semnificativă cu 46% a mortalităţii şi riscului de infarct miocardic la 6 luni. Totuşi, ticlopidina nu este utilizată datorită riscului potenţial de efecte adverse, în mod particular gastrointestinale, riscului de neutropenie şi trombocitopenie, precum şi de instalare lentă a efectului antiplachetar. Ca o consecinţă, ticlopidina a fost înlocuită cu clopidogrelul.

    În studiul CURE, clopidogrelul a fost administrat pentru 9-12 luni în asociere cu aspirina (75-325 mg) vs. aspirina singură la 12562 pacienţi cu sindrom coronarian acut fără supradenivelare de segment ST. Pacienţii au primit placebo sau o doză de încărcare de 300 mg clopidogrel urmată de 75 mg zilnic, alături de terapia convenţională. În braţul pacienţilor trataţi, s-a constatat o reducere semnificativă a riscului de deces din cauze cardiovasculare, infarct miocardic non-fatal sau accident vascular cerebral (9,3 vs. 11,4%, RR 0,80, 95% CI 0,72-0,90, P<0,001). Reducerea riscului de infarct miocardic a fost semnificativă şi s-a constatat o tendinţă de scădere a riscului de deces şi accident vascular cerebral. Reducerea riscului a fost apreciabilă la nivelul tuturor grupelor de risc (risc scăzut, moderat sau înalt) şi la nivelul tuturor subseturilor de pacienţi (vârstnici, modificări ale segmentului ST, cu sau fără dinamică enzimatică, diabetici). Beneficiul a fost precoce, cu o reducere de 34% a decesului de cauză cardiovasculară, infarct miocardic, accident vascular cerebral sau ischemie severă la 24 ore în grupul pacienţilor trataţi cu clopidogrel (1,4 vs. 2,1%, OR 0,66, 95% CI 0,51-0,86, P<0,001) şi pe o perioadă de studiu de 12 luni.

    În prezentările nonacute, alte două studii mari au testat clopidogrelul vs. aspirină şi clopidogrelul plus aspirină vs. placebo plus aspirină. În studiul CAPRIE, clopidogrelul în doză de 75 mg o dată pe zi a fost comparat cu aspirina în doză de 325 mg o dată pe zi pe o populaţie de 19185 pacienţi cu boală aterosclerotică documentată, manifestată ca accident vascular cerebral ischemic recent, infarct miocardic recent sau boală arterială periferică simptomatică. Perioada medie de urmărire a fost de 23 luni. S-a observat o reducere semnificativă a riscului relativ de 8,7% în favoarea clopidogrelului vs. aspirină (95% CI 0,3-16,5, P=0,043). Nu s-au constatat diferenţe semnificative ale ratei sângerărilor majore, şi în mod particular ale sângerărilor gastrointestinale sau intracraniene.

    Studiul CHARISMA a cuprins 15 603 pacienţi, dintre care 12 153 cu boală cardiovasculară documentată, 10,4% având antecedente de infarct miocardic. În acest studiu, clopidogrelul a fost asociat aspirinei în doză mică (75-160 mg zilnic). Nu s-a constatat nicio în ceea ce priveşte endpointul primar (deces de cauză cardiovasculară, infarct miocardic sau accident vascular cerebral). În subgrupurile predefinite de pacienţi, cu boală cardiovasculară documentată, indicele compozit a fost semnificativ redus cu terapie antiplachetară dublă, în comparaţie cu aspirina (6,9 vs. 7,9%, RR 0,88, 95% CI 0,77-0,99, P=0,046). În studiul GUSTO s-a constatat o creştere nesemnificativă a riscului de complicaţii hemoragice majore (1,7 vs. 1,3%, RR 1,25, 95% CI 0,97-1,61, P=0,09). Deşi tratamentul cu clopidogrel nu a fost recomandat pe termen lung întregului spectru de pacienţi investigaţi în cadrul studiului CHARISMA, analizele subsidiare au arătat că beneficiile depaşesc riscurile printre pacienţii cu boală cardiovasculară documentată.

    Există date limitate asupra asocierii aspirinei, clopidogrelului şi inhibitorilor GP IIb/IIIa în cadrul sindroamelor coronariene acute fără supradenivelare de segment ST. În studiul CURE, necesitatea utilizării inhibitorilor de GP IIb/IIIa a fost considerată ca un marker al eficienţei antiischemice a terapiei. În acest context, 5,9% dintre pacienţi au primit inhibitori ai GP IIb/IIIa în asociere cu aspirina şi clopidogrelul faţă de 7,2% în grupul placebo (RR 0,82, 95% CI 0,72-0,93, P=0,003). Nu există date asupra siguranţei şi eficienţei acestei triple asocieri. Tripla terapie antiplachetară s-a dovedit superioară în prevenţia evenimentelor ischemice fără ca siguranţa să fie afectată în analize post hoc ale studiilor PCI şi în studiul ISAR-REACT-2 (vezi secţiunea 6.3.3 Inhibitorii receptorilor GP IIb/IIIa). Inhibitorii mai noi ai receptorului P2Y12, cu o afinitate superioară şi cu o instalare mai rapidă a efectului sunt sub evaluare la ora actuală (de exemplu prasugrel, cangrelor, AZD 6140).

    Riscul de sângerare

    În studiul CURE, s-a constatat o creştere a ratei de sângerări majore la pacienţii trataţi cu clopidogrel (3,7 vs. 2,7%, RR 1,38, 95% CI 1,13-1,67, P=0,001), dar cu o creştere nesemnificativă a ratei sângerărilor ameninţătoare de viaţă şi a celor fatale. Ratele de sângerare au fost mai mari la pacienţii care au fost supuşi CABG, dar acestea au fost la limita semnificaţiei la 912 pacienţi care au fost supuşi intervenţiei chirurgicale la mai puţin de 5 zile după întreruperea tratamentului cu clopidogrel (9,6 vs. 6,3%, RR 1,53, 95% CI 0,97-2,40, P=0,06). Pentru acei pacienţi la care întreruperea tratamentului cu clopidogrel sa făcut la mai mult de 5 zile înaintea intervenţiei, nu s-a constatat o cre_tere a riscului de sângerare. Nu se cunoaşte un antidot pentru clopidogrel sau alţi antiagonişti ai receptorilor ADP (vezi secţiunea 7.1 Complicaţii hemoragice).

    Cu toate acestea, la nivelul întregii populaţii studiate, beneficiile tratamentului cu clopidogrel, inclusiv la pacienţii supuşi revascularizării atât prin angioplastie, cât şi prin CABG, au fost superioare riscului de sângerare şi, raportat la 1000 pacienţi, au constat în reducerea decesului, a infarctului miocardic şi accidentului vascular cerebral la 21 pacienţi, cu preţul transfuziei sangvine la 7 pacienţi şi a sângerărilor ameninţătoare de viaţă la 4 pacienţi.

    În concluzie, beneficiile terapiei cu clopidogrel depăşesc riscurile în cazul tuturor pacienţilor cu sindrom coronarian acut fără supradenivelare de segment ST, inclusiv la pacienţii supuşi CABG. Riscul de sângerare excesivă la pacienţii ce vor fi supuşi revascularizării prin CABG poate fi diminuat şi chiar eliminat prin întreruperea clopidogrelului cu 5 zile înaintea intervenţiei. Totuşi, nu s-a investigat dacă aceasta determină creşterea ratei complicaţiilor în timpul revascularizării.

    Doza şi perioada de administrare a clopidogrelului

    Într-o serie de studii s-au folosit doze mai mari de încărcare cu clopidogrel (de obicei 600 mg) şi s-a dovedit că aceste doze determină o inhibiţie mai rapidă a agregării plachetare în comparaţie cu doza de încărcare de 300 mg. Cu toate acestea, niciun studiu la scară largă nu a testat doze mari de clopidogrel în sindroamele coronariene acute fără supradenivelare de segment ST. Oricum, experienţa acumulată în alte condiţii clinice a arătat că inhibarea mai rapidă a antiagregării plachetare cu doze mari de încărcare (>600 mg) este mai eficientă în reducerea endpointurilor clinice. Dovezile definitive ale raportului risc beneficiu rămân a fi stabilite de studiile clinice pe scară largă.

    Pretratamentul cu clopidogrel la pacienţii neselecţionaţi înainte de angiografie determină rezultate mai bune ale PCI. Amânarea administrării clopidogrelului până la cunoaşterea anatomiei coronariene la pacienţii supuşi coronarografiei precoce, nu se bazează pe dovezi. Avantajul acestei abordări este de a evita riscul de sângerare la pacienţii ce vor fi supuşi ulterior revascularizării chirugicale. Totuşi această situaţie este rar întâlnită, şi, de obicei intervenţia chirurgicală se efectuează după câteva zile. De aceea, amânarea tratamentului cu clopidogrel până după angiografie nu este recomandată, din cauza ratei crescute de evenimente care se produc în faza precoce la pacienţii cu sindrom coronarian acut fără supradenivelare de segment ST. La pacienţii la care nu poate fi administrat clopidogrelul înainte de PCI, se recomandă administrarea de inhibitori ai GP IIb/IIIa.

    Recomandări pentru terapia antiplachetară orală (tabelul 6)

    ● Aspirina este recomandată tuturor pacienţilor cu sindrom coronarian acut fără supradenivelare de segment ST, fără contraindicaţii, într-o doză iniţială de încărcare de 160-325 mg (non-enterică) (I-A), cu o doză de întreţinere de 75100 mg pe termen lung (I-A).

    ● Clopidogrelul în doză de încărcare de 300 mg, administrată imediat, urmată de o doză de întreţinere de 75 mg pe zi, este recomandată tuturor pacienţilor (I-A). Clopidogrelul trebuie administrat timp de 12 luni, cu excepţia cazurilor în care există un risc crescut de sângerare (I-A).

    ● Pacienţilor cu contraindicaţii la tratamentul cu aspirina, trebuie să li se administreze clopidogrel în locul aspirinei (I-B).

    ● Pacienţii care vor fi supuşi unei proceduri invazive/PCI li se va administra o doză de 600 mg clopidogrel pentru o inhibiţie plachetară mai rapidă (IIa-B).

    ● La pacienţii în tratament cu clopidogrel şi care vor fi supuşi revascularizării prin CABG, intervenţia va fi amânată cu 5 zile, timp în care se întrerupe administrarea de clopidogrel dacă clinic este posibil (Ila-C).

*T*

 ┌────────────────────────────────────────────────────────────────────────────┐

 │Tabelul 6. Utilizarea clinică a tratamentului antitrombotic                 │

 ├────────────────────────────────────────────────────────────────────────────┤

 │Tratamentul antiplachetar oral                                              │

 │Aspirina în doza iniţială de 160-325 mg non-enterică, urmată de 75-100 mg o │

 │dată pe zi                                                                  │

 │Clopidogrel 75 mg pe zi, după o doză de încărcare de 300 mg (600 mg când se │

 │doreşte instalarea rapidă a efectului)                                      │

 │Anticoagulante                                                              │

 │Fondaparina*a) 2,5 mg pe zi                                                 │

 │Enoxaparina*a) 1 mg/kg subcutanat la 12 ore                                 │

 │Dalteparina*a) 120UI/kg la 12 ore                                           │

 │Nadroparina*a) 86UI/kg la 12 ore                                            │

 │Heparina nefracţionată bolus iv 60-70 U/kg (maxim 5000UI), urmată de        │

 │perfuzie 12-15 Ul/kg (maxim 1000 Ul/h) ajustată pentru aPTT de 1,5-2,5 ori  │

 │mai mare decât controlul                                                    │

 │Bivalirudina*a) bolus iv de 0,lmg/kg, apoi perfuzie de 0,25mg/kg/h.         │

 │Suplimentar, bolus iv 0,5mg/kg şi creşterea debitului perfuziei la          │

 │l,75mg/kg/h înainte de PCI                                                  │

 │Inhibitori GP IIb/IIIa^a                                                    │

 │Abciximab bolus iv 0,25mg/kg, urmat de piv 0,125ug/kg/min (maxim 10ug/min)  │

 │pentru 12-24 ore                                                            │

 │Eptifibatida 180ug/kg bolus iv (al 21ea bolus dupa 10 min în caz de PCI),   │

 │urmat de perfuzie 2ug/kg/min pentru 72-96 ore                               │

 │Tirofiban 0,4ug/kg/min iv în 30 min, uramt de perfuzie 0,10ug/kg/min pentru │

 │48-96 ore. Un regim cu doze superioare (25ug/kg bolus, apoi perfuzie cu     │

 │0,15ug/kg/min pentru 18 ore) este testat în studiile clinice.               │

 │                                                                            │

 │                                                                            │

 └────────────────────────────────────────────────────────────────────────────┘

---------

  *a) Vezi boala renală cronică pentru reguli de administrare în caz de

  insuficienţă renală

*ST*

    6.3.3 Inhibitorii receptorilor GP IIb/IIIa

    Trei inhibitori ai GP IIb/IIIa au fost aprobaţi pentru utilizarea practică, şi anume abciximab, eptifibatidă şi tirofiban. Ei blochează calea comună finală a activării plachetare legându-se la fibrinogen, şi, în condiţii de stress parietal crescut, de factorul von Willebrand, inhibând în felul acesta agregarea plachetelor activate. Abciximabul este un fragment de anticorp monoclonal, eptifibatida este o peptidă ciclică, iar tirofibanul un inhibitor peptido-mimetic. Studiile clinice cu inhibitori orali ai GP IIb/IIIa au fost oprite din cauza excesului de evenimente ischemice şi hemoragice.

    Rezultatele obţinute prin utilizarea inhibitorilor GP IIb/IIIa diferă în funcţie de cum aceştia au fost utilizaţi în strategiile conservative sau invazive. O metaanaliză ce a cuprins 31402 pacienţi cu sindrom coronarian acut fără supradenivelare de segment ST trataţi cu inhibitori de GP IIb/IIIa a arătat o reducere semnificativă cu 9% a riscului de deces şi infarct miocardic la 30 zile (11,8 vs. 10,8%, OR 0,91, 95% CI 0,84-0,98, P=0,015). Reducerea riscului a fost apreciabilă în subgrupe multiple şi în mod particular în grupele situate la risc înalt (pacienţi diabetici, subdenivelare de segment ST, pacienţi cu troponină pozitivă) şi la pacienţii supuşi angioplastiei în cursul internării iniţiale. Inhibitorii GP IIb/IIIa sunt lipsiţi de efect la pacienţii cu troponină negativă şi la femei. Totuşi, cei mai mulţi pacienţi au avut troponină negativă, iar femeile cu creştere de troponine au avut acelaşi beneficiu cu bărbaţii. Utilizarea inhibitorilor de GP IIb/IIIa a fost asociată cu creşterea ratei complicaţiilor hemoragice majore, dar nu s-a constatat creşterea ratei sângerărilor intracraniene (Figura 7).

    Figura 7. Decesul, infarctul miocardic şi sângerările majore la 30 zile în studii randomizate cu inhibitori de GP IIb/IIIa (barele pline) vs. control (barele goale) în strategia conservativă.

--------

    NOTĂ (CTCE)

    Figura 7 se găseşte în Monitorul Oficial al României, Partea I, nr. 608 bis din 3 septembrie 2009, la pagina 299 (a se vedea imaginea asociată).

    NNT=numărul de pacienţi care trebuie trataţi pentru a preveni un eveniment.

    Rezultatele utilizării inhibitorilor GP IIb/IIIa la pacienţii iniţial trataţi medicamentos, supuşi apoi PCI, au fost obţinute dintr-o metaanaliză pe un lot de 29 570 pacienţi. A fost confirmată o reducere a riscului de 9%, dar beneficiul a fost nesemnificativ la pacienţii trataţi strict medicamentos şi care au primit inhibitori GP IIb/IIIa vs. placebo, cu o rată a mortalităţii şi infarctului miocardic la 30 zile 9,3 vs. 9,7% (OR 0,95, 95% CI 0,86-1,04, P=0,27). Singurul beneficiu semnificativ a fost constatat când inhibitorii GP IIb/IIIa au fost menţinuţi în timpul PCI (10,5 vs. 13,6%, OR 0,74, 95% CI 0,57-0,96, P=0,02). Aceste date vin să confirme rapoartele anterioare care au arătat o reducere a riscului de evenimente ischemice la pacienţii care au primit inhibitori GP IIb/IIIa înainte de PCI. La pacienţii diabetici, o metaanaliză a arătat o reducere semnificativă a ratei mortalităţii la 30 zile prin utilizarea inhibitorilor GP IIb/IIIa, şi în mod particular când aceşti pacienţi au fost supuşi PCI. Aceste date au venit să confirme datele preexistente.

    Abciximab. Abciximabul a fost testat în studiul GUSTO-4-ACS. În acest studiu au fost descurajate abordarea invazivă şi revascularizarea în timpul fazei acute. Şapte mii de pacienţi trataţi cu aspirină şi heparină nefracţionată au fost randomizaţi într-unul din următoarele trei regimuri terapeutice: placebo, abciximab bolus şi perfuzie 24 ore sau abciximab bolus şi perfuzie 48 ore. Nu s-a constatat niciun beneficiu semnificativ în cele două grupe tratate cu abciximab, raportându-se un risc crescut de sângerare. Trombocitopenia (definită ca scăderea trombocitelor <50 000/mmc) a apărut la 1,5% din pacienţii trataţi cu abciximab vs. 1% la pacienţii ce au primit placebo. Din aceste motive, abciximabul nu este recomandat la pacienţii cu sindrom coronarian acut fără supradenivelare de segment ST, cu excepţia momentului PCI (aşa cum este discutat în continuare).

    Eptifibatida. În studiul PURSUIT, 10 948 pacienţi au fost înrolaţi şi randomizaţi în trei braţe. Asociat tratamentului convenţional ce a inclus aspirina şi heparina nefracţionată, pacienţii au fost randomizaţi în: placebo sau 2 grupe cu regimuri diferite de perfuzie cu eptifibatidă, după ce iniţial au primit un bolus identic. Doza mai mică de eptifibatidă a fost abandonată din cauza lipsei de eficienţă. A fost comparat regimul cu doza mare de eptifibatidă vs. placebo. S-a constatat o reducere semnificativă la 30 zile a indicelui compozit de deces sau infarct miocardic nonfatal (14,2 vs. 15,7% eptifibatidă vs. placebo, P=0,04). Beneficiul s-a menţinut la 6 luni. Beneficiul s-a obţinut cu preşul unui risc TDVII crescut de sângerare (10,6 vs. 9,1%, P=0,02), dar fără o creştere a riscului de sângerare intracraniană. Trombocitopenia (definită ca scăderea numărului de trombocite <100 000/mmc sau scăderea <50% a valorii de bază) s-a constatat în rate similare în ambele braţe terapeutice (6,8 vs. 6,7% eptifibatidă vs. placebo). Rata de trombocitopenie semnificativă (<20 000-mmc) a fost scăzută în ambele braţe (0,2 vs. <0,1% eptifibatidă vs. placebo, P=NS).

    Tirofibanul. Tirofibanul a fost testat în două studii randomizate diferite. În studiul PRISM, 3231 pacienţi cu sindrom coronarian acut fără supradenivelare de segment ST au fost randomizaţi primind fie tirofiban, fie heparină nefracţionată pentru 48 ore. S-a observat o reducere semnificativă a indicelui compozit de deces, infarct miocardic sau ischemie refractară la 48 ore şi menţinută la 30 zile, dar nu şi după aceea (3,8 vs. 5,6%, RR 0,67, 95% CI 0,48-0,92, P=0,01 la 48 ore). Rata trombocitopeniei (definită ca scădere a trombocitelor <90 000/mmc) a fost semnificativ mai frecventă cu tirofiban decât cu heparină nefracţionată (1,1 vs. 0,4%, P=0,04).

    În studiul PRISM-PLUS, 1915 pacienţi la risc mai înalt comparativ cu studiul PRISM au fost randomizaţi în trei braţe diferite: tirofiban, tirofiban plus heparină nefracţionată, şi heparină nefracţionată. La scurt timp de la începerea administrării, braţul cu tirofiban a fost întrerupt diin cauza efectelor adverse. S-a constatat o reducere semnificativă a riscului de deces, infarct miocardic şi ischemie miocardicş refractară la 7 zile (12,9 vs. 17,9%, RR 0,68, 95% CI 0,53-0,88, P=0,004) care s-a menţinut la 30 zile şi la 6 luni în grupul cu heparină nefracţionată plus tirofiban, când a fost comparat cu grupul cu heparină nefracţionată. Sângerările majore (conform criteriilor TIMI) nu au fost mai semnificative statistic în grupul ce a primit tirofiban, în ciuda unei tendinţe de creştere a riscului de sângerare (1,4 vs. 0,8%, P=0,23).

    Inhibitorii GP IIb/IIIa în abordarea invazivă

    Rezultate consistente au fost obţinute din trei metaanalize care au cercetat impactul utilizării în cadrul PCI. Două metaanalize au arătat o reducere semnificativă a ratei mortalităţii şi infarctului miocardic la 30 zile atunci când s-au administrat inhibitori GP IIb/IIIa înainte de coronarografie şi în timpul PCI. Kong şi colab. a raportat o reducere semnificativă a mortalităţii la 30 zile în rândul tuturor celor 20 186 pacienţi (0,9 vs. 1,3%, OR 0,73, 95% CI 0,55-0,96, P=0,024). Foarte important, tienopiridinele şi stenturile nu au fost utilizate de rutină în aceste studii.

    Abciximabul. Abciximabul a fost testat în trei studii ca medicaţie adjuvantă în cadrul PCI la pacienţii cu sindroame coronariene acute. Aceste trei studii au cuprins 7290 pacienţi şi s-a demonstrat o reducere semnificativă a mortalităţii, infarctului miocardic sau necesităţii de revascularizare de urgenţă la 30 zile. Datele colectate din aceste trei studii au arătat un beneficiu semnificativ asupra mortalităţii tardive (HR 0,71, 95% CI 0,57-0,89, P=0,003).

    În studiul CAPTURE, abciximabul a fost testat la pacienţii cu sindroame coronariene acute fără supradenivelare de segment ST planificaţi pentru PCI, care au primit tratament cu abciximab cu 24 ore anterior, menţinut apoi în perfuzie pentru 12 ore. În acest studiu care nu a folosit de rutină stenturile şi clopidogrelul, abciximabul a determinat reducerea semnificativă a ratei mortalităţii, infarctului miocardic şi necesităţii intervenţiei de urgenţă pentru ischemie recurentă, când a fost comparat cu placebo la 30 zile (11,3 vs. 15,9%, P=0,012). Beneficiul a fost limitat la pacienţii cu niveluri crescute ale TnT.

    Mai recent, în studiul ISAR-REACT-2, care a cuprins 2022 pacienţi cu sindroame coronariene acute fără supradenivelare de segment ST cu risc înalt, care au primit tratament anterior cu aspirină şi 600 mg clopidogrel au fost randomizaţi fie cu abciximab, fie cu placebo. În fiecare grup a existat o proporţie similară de pacienţi diabetici (în medie 26,5%); 56% pacienţi au avut creştere de troponine iar 24,1% au avut un infarct miocardic în antecedente. Indicele compozit de deces, infarct miocardic, sau necesitate de revascularizare de urgenţă la 30 zile, a fost semnificativ mai mic în grupul pacienţilor trataţi cu abciximab vs. placebo (8,9 vs. 11,9%, RR 0,75, 95% CI 0,58-0,97, P=0,03). Cea mai mare parte a reducerii riscului datorită tratamentului cu abciximab s-a datorat reducerii mortalităţii şi infarctului miocardic. Efectul a fost mai pronunţat în anumite subgrupuri predefinite, şi în mod particular la pacienţii cu niveluri crescute ale troponinelor (13,1 vs. 18,3%, RR 0,71, 95% CI 0,54-0,95, P=0,02). Rezultatul nu a fost influenţat de durata tratamentului anterior cu clopidogrel, şi nu s-a înregistrat niciun efect la pacienţii cu troponină negativă sau la pacienţii diabetici. Totuşi, numărul pacienţilor diabetici incluşi a fost probabil prea mic pentru a furniza date robuste.

    Abciximabul a fost testat în comparaţie cu tirofibanul în studiul TARGET, în care o treime dintre pacienţi prezentau sindroame coronariene acute fără supradenivelare de segment ST în desfăşurare sau recente. Abciximabul s-a dovedit a fi superior tirofibanului la doze standard, în ceea ce priveşte reducerea riscului de mortalitate, infarct miocardic şi revascularizare urgentă la 30 zile, dar diferenţa a fost nesemnificativă la 6 luni şi 1 an.

    Eptifibatida. Eptifibatida a fost testată la pacientii supuşi PCI, 38% dintre ei cu angină instabilă (IMPACT-2) şi nu s-a dovedit un beneficiu semnificativ când a fost comparată cu placebo. Ulterior, eptifibatida a fost testată în studiul ESPRIT, în care doza a fost crescută la un bolus dublu de 180ug/kg urmată de o perfuzie de 2,0 ug/kg/min pentru 18-24 h vs. placebo. În acest studiu, s-a constatat o reducere semnificativă a riscului de deces, infarct miocardic, necesitate de revascularizare de urgenţă şi utilizare bail out a inhibitorilor GP IIb/IIIa la 30 zile şi la 6 luni (6,6 vs. 10,5%, RR 0,63, 95% CI 0,47-0,84, P=0,0015 la 48 ore pentru eptifibatidă vs. placebo). Indicele compozit secundar de mortalitate, infarct miocardic sau revascularizare de urgenţă a fost de asemenea redus la acelaşi moment (6,0 vs. 9,3%, RR 0,65, 95% CI 0,47-0,87, P=0,0045). Totuşi, în acest studiu a fost inclusă doar o proporţie mică (46%) de pacienţi cu sindroame coronariene acute fără supradenivelare de segment ST recente sau în desfăşurare, în comparaţie cu studiul TARGET.

    Tirofibanul. Tirofibanul a fost testat în studiul RESTORE, ce a inclus 2139 pacienţi cu sindroame coronariene acute fără supradenivelare de segment ST recente. În acest studiu, o reducere semnificativă cu 38% a riscului relativ a indicelui primar compozit de deces, infarct miocardic, revascularizare repetată sau ischemie recurentă la 48 ore, s-a constatat la 7 zile, dar nu la 30 zile. Tirofibanul a fost utilizat în aceeaşi doză în cadrul studiilor TARGET şi RESTORE. Privind retrospectiv, probabil că doza utilizată a fost prea mică.

    Studiile ulterioare au testat doze superioare de tirofiban în diferite condiţii clinice. Într-un studiu restrâns pe 202 pacienţi, bolusul în doză mare (25ug/kg), urmat de perfuzie (0,15 ug/kg/min pentru 24-48 ore) s-a dovedit a reduce incidenţa evenimentelor ischemice trombotice în timpul PCI la pacienţii la risc înalt vs. placebo. TENACITY, un studiu pe scară largă, ce a testat doze mari de tirofiban vs. abciximab, a fost întrerupt din motive financiare, după includerea a 383 pacienţi.

    Utilizarea inhibitorilor GP IIb/IIIa înainte de revascularizare

    Inhibitorii GP IIb/IIIa şi PCI. Doi inhibitori ai GP IIb/IIIa (tirofibanul şi eptifibatida) s-au dovedit eficienţi în reducerea evenimentelor ischemice la pacienţii cu sindroame coronariene acute fără supradenivelare de segment ST, în mod particular la pacienţii situaţi la risc înalt, precum pacienţii cu niveluri crescute ale trononinelor sau pacienţii diabetici, precum şi la pacienţii supuşi revascularizării. De aceea, ei pot fi folosiţi ca medicamente de primă alegere în asociere cu alţi agenţi antitrombotici, înainte de evaluarea invazivă. Această utilizare a inhibitorilor GP IIb/IIIa înainte de revascularizare s-a dovedit a reduce riscul de deces şi infarct miocardic la 30 zile într-o serie de metaanalize, dacă ei sunt utilizaţi înainte de procedură şi menţinuţi în timpul PCI. Aceste efecte rămân a fi cercetate în studii viitoare (EARLY-ACS).

    În studiul ACUITY-TIMING s-a folosit administrarea selectivă vs. administrarea de rutină înainte de PCI a inhibitorilor GP IIb/IIIa într-un model 2X2. Inhibitorii GP IIb/IIIa au fost administraţi la 55,7% dintre pacienţi pentru 13,1 ore în administrarea selectivă vs. 98,3% dintre pacienţi pentru 18,3% dintre pacienţi pentru strategia de rutină înainte de PCI. Abordarea selectivă vs. strategia de rutină a determinat reducerea la 30 zile a ratei sângerărilor majore (4,9 vs. 6,1%, RR 0,80, 95% CI 0,67-0,95), dar rata evenimentelor ischemice nu au întrunit criteriile pentru noninferioritate, cu o tendinţă spre o rată crescută (7,9 vs. 7,1%, RR 1,12, 95% CI 0,97-1,29; P=0,13 pentru administrarea selectivă vs. administrarea de rutină). Sângerările majore conform criteriilor TDVII nu au diferit semnificativ în cele două grupuri (1,6 vs. 1,9%, P=0,20) pentru administrarea selectivă vs. administrarea de rutină, în timp ce rata sângerărilor TIMI a fost semnificativ mai mică (5,4 vs. 7,1%, P<0,001) pentru administrarea de rutină vs. administrarea selectivă. Indicele compozit de ischemie a fost semnificativ mai mare la pcienţii supuşi PCI cu administrarea de rutină a GP IIB/IIIa vs. administrarea selectivă (9,5 vs. 8,0%, RR=1,19, 95% CI 1,001.42, P=0,05). Având în vedere aceste rezultate, se poate concluziona că tratamentul cu inhibitori GP IIb/IIIa înainte de PCI, determină o creştere a ratei de sângerări majore, dar cu o protecţie suplimentară împotriva evenimentelor ischemice la pacienţii supuşi PCI.

    În practica clinică curentă, aşa cum se evidenţiază prin câteva registre de date, pacienţii ajung în laboratorul de cateterism fără perfuzie anterioară cu inhibitori GP IIb/IIIa. În această situaţie, dacă este necesară PCI de urgenţă, este necesară administrarea inhibitorilor GP IIb/IIIa în laboratorul de angiografie, conform studiului ISAR-REACT-2 ca alternativă de abordare, dar care nu s-a dovedit superioară administrării de rutină.

    Inhibitorii GP IIb/IIIa şi revascularizarea chirurgicală prin CABG

    Inhibarea agregării plachetare determină complicaţii sângerânde, atât spontan, cât şi în momentul intervenţiei chirurgicale. Totuşi, intervenţia chirurgicală de revascularizare la pacienţii ce au primit tratament cu inhibitori GP IIb/IIIa s-a dovedit a fi sigură în momnetul în care se iau măsuri adecvate pentru o hemostază corespunzătoare. Tratamentul cu inhibitorii GP IIb/IIIa trebuie întrerupt dacă se are în vedere revascularizarea chirurgicală. Eptifibatida şi tirofibanul au timp de înjumătaţire scurt, şi, în consecinţă, funcţia plachetară se recuperează la sfârşitul intervenţiei chirurgicale. Abciximabul are un timp de înjumătaţire mai mare, din acest punct de vedere, întreruperea lui trebuie făcută mai devreme. Dacă apare sângerare excesivă, trebuie avută în vedere transfuzia de masă trombocitară (vezi secţiunea 7.1 Complicaţii hemoragice). Suplimentarea cu fibrinogen prin administrarea plasmei proaspete congelate sau crioprecipitatului, fie singure, fie în asociere cu masa trombocitară, pot fi avute în vedere pentru restabilirea potenţialului hemostatic şi tratamentul complicaţiilor hemoragice majore asociate cu administrarea inhibitorilor GP IIb/IIIa.

    Terapia adjuvantă

    Toate studiile în care s-au administrat inhibitori GP IIb/IIIa, au folosit heparina nefracţionată. Actual, heparinele cu greutate moleculară mică, şi în mod particular enoxaparina, sunt folosite pe scara largă. Mai multe studii clinice asupra sindroamelor coronariene acute fără supradenivelare de segment ST, precum şi studiile observaţionale în cadrul PCI, au demonstrat că heparinele cu greutate moleculară mică, şi, mai ales enoxaparina pot fi utilizate în condiţii de siguranţă în asociere cu inhibitori GP IIb/IIIa, fără afectarea eficienţei. În studiul OASIS-5, inhibitorii GP IIb/IIIa au fost utilizaţi în asociere cu aspirina, clopidogrelul şi fondaparina la 1308 pacienţi sau enoxaparina la 1273 pacienţi. Rata complicaţiilor hemoragice a fost mai mică cu fondaparină în comparaţie cu enoxaparina (vezi secţiunea 6.2 Medicaţia anticoagulantă).

    Tienopiridinele nu au fost folosite în studiile de început ce au testat inhibitorii GP IIb/IIIa. De aceea, eficacitatea şi siguranţa asocierii aspirinei, clopidogrelului şi inhibitorilor GP IIb/IIIa nu a fost definită cu certitudine. Recent, studiul ISAR-REACT a confirmat că rezultate mai bune pot fi obţinute cu abciximab în asociere cu aspirina şi clopidogrel în doză de încărcare de 600 mg, în comparaţie cu regimul cu aspirină plus clopidogrel la pacienţii cu sindroame coronariene acute fără supradenivelare de segment ST cu risc înalt, supuşi PCI. Această ipoteză este încă în lucru în studiul Early-ACS.

    Bivaliradina şi heparina nefracţionată/heparine cu greutate moleculară mică au demonstrat eficacitate şi siguranţă echivalente în comparaţie cu tripla asociere antiplachetară, inclusiv inhibitori GP IIb/IIIa în studiul ACUITY. Totuşi, bivaliradina în monoterapie s-a dovedit a scădea riscul complicaţiilor hemoragice când a fost comparată cu orice altă combinaţie care a cuprins inhibitori GP IIb/IIIa.

    Recomadări pentru utilizarea inhibitorilor GP IIb/IIIa (vezi tabelul 6)

    ● La pacienţii situaţi la risc intermediar-crescut, şi în mod particular la pacienţii cu nivel crescut al troponinelor, subdenivelare de segment ST sau pacienţii diabetici, atât eptifibatida, cât şi tirofibanul, în tratamentul precoce, sunt recomandate în asociere cu terapia antiplachetară orală (Ila-A).

    ● Selectarea combinaţiei agenţilor antiplachetari şi anticoagulanţi trebuie făcută în corelaţie cu riscul de evenimente ischemice şi hemoragice (I-B).

    ● Pacienţii care au primit tratament iniţial cu eptifibatidă sau tirofiban înainte de angiografie, trebuie menţinuţi pe aceeaşi terapie în timpul şi după PCI (Ila-B).

    ● La pacienţii situaţi la risc înalt care nu au primit tratament cu inhibitori GP Ilb/IIIa şi care au fost supuşi PCI, abciximabul este recomandat imediat după angiografie (I-A).    Utilizarea eptifibatidei sau tirofibanului este mai puţin clară (Ila-B).

    ● Inhibitorii GP Ilb/IIIa trebuie asociaţi cu medicamente anticoagulante (I-A).

    ● Bivalirudina poate fi folosită ca o alternativă la inhibitorii GP Ilb/IIIa plus heparina nefracţionată/heparine cu greutate moleculară mică (Ila-B).

    ● Când anatomia coronariană este precizată iar pacientul are indicaţie de PCI în primele 24 ore, abxicimabul este mai sigur, atunci când pacientul se află în tratament cu inhibitor! GP Ilb/IIIa.

    6.3.4 Rezistenţa la agenţii antiplachetari/interacţiuni medicamentoase

    Rezistenţa la agenţii antiplachetari este descrisă ca eşecul total sau parţial în obţinerea inhibiţiei funcţiilor plachetare, şi, din acest motiv este denumită mai corect hiporesponsivitate sau răspuns scăzut la terapia antiplachetară. Termenul se referă la variabilitatea intensităţii răspunsului inhibării agregării plachetare măsurată ex vivo într-o populaţie de pacienţi trataţi. Rezistenţa la terapia antiplachetară este frecvent confundată cu recurenţa evenimentelor la pacienţii cu terapie antiplachetară. Acest lucru nu implică neapărat faptul că rezistenţa antiplachetară este fenomenul cauzal, din moment ce aterotromboza este un fenomen multifactorial, iar recurenţa evenimentelor poate fi produsă de alte cauze decât rezistenţa la tratament. Rezistenţa la terapia antiplachetară poate fi testată printr-o serie de teste ce evaluează funcţia plachetelor. Intensitatea rezistenţei reale la terapia antiplachetară este definită precar. Niciun test simplu nu a fost validat pentru evaluarea inhibării funcţiei plachetare.

    Rezistenţa la aspirină/interacţiuni medicamentoase

    Rezistenţa la aspirină se referă la un spectru de fenomene, inclusiv incapacitatea de protecţie individuală împotriva fenomenelor trombotice, incapacitatea de alungire a timpului de sângerare, incapacitatea de a reduce producţia de tromboxan A2 şi eşecul de a produce efectul anticipat într-unul sau mai multe teste in vitro ce explorează funcţia plachetară, inclusiv la agregometrie, activarea indusă şi exprimarea receptorilor de suprafaţă. O proporţie a pacienţilor trataţi pentru orice manifestare clinică a bolii aterotrombotice, boală arterială coronariană, boală cerebrovasculară sau boală arterială periferică poate dezvolta în timp rezistenţa la tratamentul antiplachetar, chiar la creşterea dozelor.

    Totuşi, câteva studii au arătat că rezistenţa la aspirină poate induce eşec al terapiei. Un substudiu, HOPE, a arătat că grade diferite de inhibiţie a tromboxanului A2 s-a asociat cu rate diferite de evenimente. Aceste diferenţe pot explica gradele diferite ale complianţei terapeutice.

    Există cel puţin trei mecanisme potenţiale de inducere a rezistenţei la aspirină, şi anume expresia tranzitorie a COX-2 în plachetele nou formate, formarea tromboxanului A2 din alte surse decât plachetele şi interacţiunea cu antiinflamatoarele nesteroidiene.

    Administrarea concomitentă de antiinflamatoare nesteroidiene, precum ibuprofenul, poate interfera cu inactivarea COX-1 datorită efectului competitiv de stocare a aspirinei la nivelul canalului COX. Această interacţiune nu apare prin folosirea inhibitorilor selectivi de COX-2 sau alte substanţe antiinflamatoare precum diclofenacul. În orice caz, în câteva rapoarte s-a constatat că rata evenimentelor creşte la pacienţii trataţi cu această asociere. Recent, o analiză retrospectivă a unei cohorte largi de pacienţi externaţi după infarct miocardic, a arătat că folosirea inhibitorilor selectivi de COX-2 şi a antiinflamatoarelor nesteroidiene neselective a determinat un risc crescut de deces, cu oricare dintre aceşti agenţi. S-a constatat de asemenea, un risc crescut de spitalizare pentru infarct miocardic la pacienţii în tratament cu inhibitori selectivi de COX-2 şi antiinflamatoare nesteroidiene. Acest studiu, alături de altele, a arătat că medicamentele antiinflamatoare nesteroidiene trebuie evitate în perioada post-infarct miocardic, indiferent care ar fi mecanismul acestora de creştere a mortalităţii şi riscului de infarct miocardic.

    Rezistenţa la clopidogrel/interacţiuni medicamentoase

    Clopidogrel este un produs inactiv, care necesită oxidarea prin citocromul hepatic P450 pentru a genera metabolitul activ. CYP3A4 şi CYP3A5 sunt isoformele P450 responsabile pentru oxidarea clopidogrelului, care, printr-o degradare metabolică multistadială, determină apariţia formei active a medicamentului. Doza standard a clopidogrelului realizează, prin antagonizarea receptorului ADP, P2Y12, inhibiţia a aproximativ 30-50% din agregarea plachetară ADP-indusă.

    Rezistenţa la clopidogrel nu este un termen adecvat pentru că se referă, de fapt, la variabilitatea inhibiţiei agregării plachetare indusă de clopidogrel. Agregometria prin transmisie de lumină este testul cel mai utilizat pentru a măsura inhibiţia plachetară. Totuşi, nu există unanimitate privind definirea valorii cut-off. Cu aceste reţineri, rezistenţa la clopidogrel se constată la 4-30% din pacienţi. Mecanismul rezistenţei la clopidogrel este încă în investigaţii. În ciuda unor studii mici care au arătat o rată mai mare de evenimente asociate cu inhibiţia mai redusă a agregării plachetare, dovezile că rezistenţa la clopidogrel duce la eşecul tratamentului sunt inconsistente. Se depun eforturi de a depăşi această problemă prin creşterea şi/sau ajustarea dozei de clopidogrel. Noi antagonişti ai receptorilor ADP (e.g. prasugrel, cangrelor şi AZD6140) sunt încă în investigaţii.

    În anumite situaţii, a fost evidenţiată biodisponibilitatea redusă prin interacţiuni medicamentoase, în mod deosebit cu anumite statine, care sunt metabolizate de CYP3A4 şi CYP3A5. Studii in vitro au arătat că acestea limitează până la 90% degradarea clopidogrelului în forma metabolic activă. Totuşi, acest efect nu a fost demonstrat în practica clinică. Într-adevăr, în registrul GRACE, asociaţia clopidogrelului cu statine sugerează un efect aditiv benefic pentru prognostic.

    In vitro, metaboliţii clopidogrelului pot inhiba enzimatic activitatea citocromului P4502C9 şi conduce la creşterea nivelului plasmatic al AINS, care sunt metabolizate de acest citocrom. Aceasta poate duce la creşterea riscului de sângerări gastro-intestinale în cazul administrării concomitente clopidogrel şi AINS (în particular naproxen).

    În ultimul rând, asocierea clopidogrelului cu AVK nu este recomandată, pentru că potenţial creşte riscul de sângerare. Această combinaţie poate fi, totuşi, necesară în contextul protezelor valvulare metalice sau a riscului crescut de evenimente tromboembolice, când AVK nu pot fi întrerupte, iar clopidogrelul este obligatoriu. În aceste situaţii, trebuie ţintite cel mai scăzut INR eficace şi cea mai redusă durată de tratament. Este necesar controlul strict al INR.

    Recomandări pentru rezistenţa la tratamentul antiplachetar/interacţiuni medicamentoase

    ● Nu este recomandată evaluarea de rutină a inhibiţiei agregării plachetare la pacienţii supuşi tratamentului cu aspirină sau clopidogrel, sau ambele(IIb-C).

    ● AINS (selective inhibitorii de COX-2 şi AINS neselective) nu trebuie administrate în combinaţie cu clopidogrel, aspirină sau ambele(III-C).

    ● Clopidogrel poate fi administrat cu toate statinele (I-B).

    ● Tripla asociaţie a aspirinei, clopidogrel şi AVK nu ar trebui administrată decât dacă există o indicaţie strictă, caz în care se va urmări cel mai scăzut INR eficace şi cea mai scurtă durată de administrare a triplei asociaţii (IIa-C).

    6.3.5 Întreruperea tratamentului antiplachetar

    Date actuale au arătat că, la pacienţii cu BCI, întreruperea tratamentului antiplachetar, indiferent de motiv, poate duce la creşterea ratei de recurenţă a evenimentelor. Într-un studiu de cohortă multicentric prospectiv recent publicat, din 1521 de pacienţi cu IM recent, 184 pacienţi au întrerupt toate cele trei medicamente recomandate (aspirină, beta-blocant şi statină), 56 două medicaţii şi 272 doar um medicament în perioada de supraveghere de 12 luni. Pacienţii care au întrerupt toate cele trei medicamente au avut cea mai scăzută rată de supravieţuire la 12 luni (88,5vs.97,7%; log-rank P <0,001) comparativ cu pacienţii care au menţinut cel puţin un medicament. În analiza multivariată, întreruperea medicaţiei a fost asociată independent cu o rată a mortalităţii (HR 3,81; 95% CI 1,88-7,72). Rezultatele au fost confirmate pentru evaluarea aspirinei, beta-blocantelor şi statinelor separat.

    Întreruperea terapiei duale antiplachetare curând după implantarea stentului creşte riscul de tromboză acută în stent, care determină un prognostic, în mod particular, nefavorabil, cu o mortalitate care variază de la 15 la 45% la o lună. În plus, întreruperea agenţilor antiplachetari tardiv după implantarea stenturilor active (SED) poate expune pacientul la tromboză tardivă în stent. Asemănător, întreruperea tratamentului dual antiplachetar curând după faza acută a NSTE-ACS poate expune pacientul la un risc crescut de recurenţă a evenimentelor chiar şi la pacienţii care nu au fost stentaţi, deşi datele disponibile care să susţină această afirmaţie sunt puţine. Totuşi, întreruperea terapiei duale antiplachetare în cazul în care este necesară o procedură chirurgicală la mai mult de o lună după SCA la pacienţii fără DES pare a fi rezonabilă.

    Dacă întreruperea terapiei antiplachetare este obligatorie, cum ar fi în cazul chirurgiei de urgenţă sau a sângerării majore care nu poate fi controlată prin tratament local, nicio terapie alternativă terapeutică nu s-a dovedit a fi eficace ca substituent. Diferite alternative la terapia duală antiplachetară au fost propuse, în funcţie de datele clinice, tipul de stent şi data implantării şi tipul de intervenţie chirurgicală. Niciuna din ele nu a fost dovedită anterior eficace şi toate se bazează pe consensul de opinie al experţilor. HGMM a fost recomandată, deşi fără o dovadă concretă de eficacitate.

    Recomandări pentru întreruperea tratamentului antiplachetar

    ● Este descurajată întreruperea temporară a terapiei duale antiplachetare (aspirină şi clopidogrel) în primele 12 luni după episodul iniţial (I-C).

    ● Este obligatorie întreruperea temporară pentru sângerări ameninţătoare de viaţă sau pentru proceduri chirurgicale în cursul cărora sângerări minore pot avea consecinţe severe (chirurgia creierului sau spinală) (II a-C).

    ● Este descurajată întreruperea prelungită sau permanentă a aspirinei, clopidogrelului sau amândouă, aceasta fiind acceptată doar dacă este clinic indicată. Trebuie luate în consideraţie: riscul recurenţei evenimentelor ischemice, care depinde (printre alţi factori) de riscul iniţial, de prezenţa şi tipul stentului implantat şi de fereastra de timp propusă pentru întrerupere precum şi de indexul de evenimente sau/şi revascularizaţie (I-C).

    6.4 Revascularizaţia coronariană

    Revascularizaţia pentru NSTE-ACS este practicată în vederea întreruperii anginei şi a ischemiei miocardice în desfăşurare şi în scopul prevenirii evoluţiei spre IM şi moarte. Indicaţiile pentru revascularizare miocardică şi abordarea preferată (ICP sau By-Pass aortocoronarian) depind de extinderea şi severitatea leziunilor evidenţiate la arteriografia coronariană, de condiţia pacientului şi de co-morbidităţi.

    6.4.1 Angiografia coronariană

    Arteriografia coronariană invazivă rămâne metoda de referinţă pentru determinarea oportunităţii pentru revascularizaţia percutană şi/sau chirurgicală. Se recomandă efectuarea angiografiei după administrarea intracoronariană de vasodilatatoare (nitraţi) în vederea atenuării vasoconsticţiei şi a eliminării componentei dinamice frecvent prezente în SCA.

    La pacienţii compromişi hemodinamic (edem pulmonar, hipotensiune, aritmii ameninţătoare de viaţă), este recomandabil de a efectua examinarea după amplasarea unui balon de contrapulsaţie aortică, pentru a limita numărul de injecţii coronariene şi omisia angiografiei de VS.

    Datele din studiile TIMI 3-B şi FRISC-2294 au arătat că 30-38% din pacienţii cu sindroame coronariene instabile au boală univasculară ţi 44-59% au boală multivasculară (stenoză > 50% din diametru). Incidenţa stenozei de trunchi principal coronarian variază de la 4 la 8%. Deşi severitatea stenozei este în mod obişnuit bine determinată de angiografie, uneori ecografia intracoronariană poate fi utilă. Angiografia coronariană coroborată cu datele ECG şi anomaliile de cinetică parietală permit identificarea stenozei responsabile, care este frecvent excentrică, prezintă suprafaţa neregulată, ulceraţii, imagine neclară, defecte de umplere sugestive pentru prezenţa trombusului intracoronarian. Totuşi, uneori poate fi dificil să determini leziunea responsabilă, fie pentru că semnele mai sus menţionate sunt prezente la nivelul mai multor vase, fie pentru că lipsesc. Infiltrarea aterosclerotică difuză fără stenoze semnificative apare în 14-19% din cazuri. În prezent sunt în evaluare un număr de metode noi de investigaţie invazivă diagnostică capabile să identifice leziunile vulnerabile, să monitorizeze schimbările care se produc spontan sau sub tratament şi să coreleze acei markeri de vulnerabilitate a plăcii cu prognosticul pacientului. Acumularea focală a componentelor specifice ale plăcii cum ar fi miezul lipidic şi scăderea rezistenţei capişonului fibros sunt asociate cu instabilitatea. În acest moment este neclar dacă segmentele coronariene neresponsabile, care prezintă semne de vulnerabilitate necesită intervenţie mecanică.

    6.4.2 Strategia invazivă vs. conservatoare

    Alegerea strategiei

    Angiografia coronariană trebuie planificată cât mai repede posibil (strategia invazivă de urgenţă) la pacienţii cu angină severă în evoluţie, modificări ECG severe sau în dinamică, aritmii majore, sau instabilitate hemodinamică la internare sau ulterior. Aceşti pacienţi reprezintă 2-15% din pacienţii internaţi cu NSTE-ACS. La pacienţii cu elemente de risc intermediar spre risc înalt, dar fără semnele de risc vital menţionate mai sus, angiografia coronariană precoce (în interval de 72 de ore) urmată de revascularizaţie atunci când este posibilă şi indicată sau stabilizare iniţială medicală şi efectuarea selectivă a coronarografiei bazată pe evoluţia clinică au fost testate ca strategii alternative. La pacienţii cu risc scăzut, evaluarea non invazivă a ischemiei provocabile trebuie efectuată înainte de externare. Dacă aceasta este pozitivă, angiografia coronariană trebuie efectuată (vezi capitolul 9 Strategii terapeutice).

    O metaanaliză a şapte trialuri randomizate (inclusiv studii de început, înainte de utilizarea largă a stenturi-lor şi a terapiei adjuvante multimedicamentoase) ce compară angiografia de rutină (n= 4608) urmată de revascularizaţie cu o strategie mai conservatoare (abordare invazivă doar la pacienţii cu ischemie recurentă sau provocată, n= 4604) a arătat reducerea ratei de deces şi IM la sfârşitul perioadei de supraveghere (12,2 vs. 14,4% OR 0,82, 95% CI 0,72-0,93, P= 0,001) pentru strategia invazivă de rutină vs. cea selectiv invazivă. În acea perioadă de timp s-a constatat o tendinţă nesemnificativă către mai puţine decese (5,5 vs. 14,4%, OR 0,82, 95% CI 0,77-1,09), în timp ce incidenţa IM s-a redus semnificativ (7,3 vs. 9,4%, OR 0,72, 95% CI 0,65-0,88, P<0,001) pentru strategia invazivă de rutină vs. cea selectiv invazivă. Efectul benefic era atins de la externare la sfârşitul perioadei de supraveghere, când s-a observat o reducere semnificativă a deceselor şi a IM (3,8 vs.4,9%, OR 0,76, 95% CI 0,62-0,94, P= 0,01 pentru deces; 7,4 vs. 11,0%, OR 0,64, 95% CI 0,550,75, P<0,001 pentru deces şi IM) în strategia invazivă de rutină vs. strategia invazivă selectivă în timpul unei perioade medii de urmărire de 17 luni, angina recurentă s-a redus cu 33% iar reinternările cu 34% în grupul cu strategie invazivă de rutină. În altă metaanaliză ce include şase trialuri contemporane, OR a fost 0,84, 95% CI 0,73-0,97 pentru strategia invazivă precoce vs. strategia conservatoare (figura 8). Beneficiul strategiei invazive de rutină a fost prezent la pacienţii cu troponine crescute la internare, dar nu şi la cei troponin-negativi (din analiza celor mai recente trei trialuri care prezintă date disponibile privitoare la troponină). O metaanaliză mai recentă cuprinzând şapte trialuri ce includ 8375 pacienţi disponibili pentru analiză a arătat, după o supraveghere medie de 2 ani, o reducere semnificativă a mortalităţii de orice cauză (4,9 vs. 6,5%, RR 0,75, 95% CI 0,63-0,90, P = 0,001) pentru strategia invazivă precoce vs. conservatoare, fără exces de decese la o lună (RR = 0,82, 95% CI 0,50-1,34, P = 0,57). Reducerea mortalităţii pe termen lung a fost confirmată în supravegherea de 5 ani din studiul RITA-3310 şi FRISC-2 la 2 şi la 5 ani. Multe din trialurile analizate în metaanaliza realizată de Mehta et al. nu au fost contemporane. În patru dintre trialuri, şi anume TIMI -38, VANQWISH, MATE şi FRISC2, utilizarea stenturilor şi a inhibitorilor GP IIb/ IIIa fost redusă sau inexistentă. Mai recent, o revizuire a celor mai contemporane trialuri realizată de Cochrane a confirmat observaţiile iniţiale raportate de Mehta et al. Metaanaliza a confirmat existenţa unui trend către un exces de mortalitate precoce în strategia invazivă precoce (RR 1,59, 95% CI 0,96-2,54), dar cu un semnificativ beneficiu pe termen lung în termeni de mortalitate (RR 0,75, 95% CI 0,62-0,92) sau IM ( RR 0,75, 95% CI 0,62-0,91) în strategia invazivă vs. conservatoare la 2-5 ani de supraveghere. Trialul ICTUS recent publicat nu a fost inclus în această metaanaliză, deşi rezultatele provoacă paradigma superiorităţii prognosticului în strategia invazivă precoce de rutină. În acest trial, 1200 pacienţi au fost randomizaţi unei strategii invazive precoce vs. unei strategii mai conservatoare (selective). Nu s-a constatat nicio diferenţă privind incidenţa end-pointului primar compus din mortalitate, IM şi a reinternărilor pentru angină timp de un an (22,7 vs. 21,2%, RR 1,07, 95% CI 0,87-1,33, P= 0,33) în strategia invazivă precoce vs. invaziv selectivă. Aceste rezultate s-au menţinut şi la 3 ani de supraveghere. Concordant cu studiile anterioare intervenţia de rutină a fost asociată cu un hazard precoce semnificativ. IM a fost semnificativ mai frecvent în grupul cu intervenţie precoce (15.0 vs 10.0%, RR 1,5, 95% CI 1,10-2,04, P = 0,005). Majoritatea (67%) IM (definit ca CK-MB > 1-3 ori limita superioară a normalului) a fost într-adevăr asociată procedurii de revascularizaţie. Discrepanţa între acest trial şi cele anterioare poate fi atribuită în parte diferenţei mici între rata revascularizaţiei dintre cele două grupuri şi rata generală mare de revascularizare înaintea externării (76% în grupul cu strategie de rutină şi 40% în grupul cu strategie selectivă). În plus, criteriul pentru diagnosticul IM (orice creştere a CK-MB peste limita normală, diferit de criteriul creşterii CK-MB de cel puţin 3 ori faţă de limita superioară a normalului) diferă între studii. Mai mult, selecţia pacienţilor poate fi supusă bias-ului, pentru că unele studii includ toţi pacienţii consecutivi internaţi, în timp ce altele nu includ pacienţii cu instabilitate severă.

    În toate trialurile randomizate, o proporţie mare de pacienţi din braţul conservator au fost supuşi ulterior revascularizării (crossover) astfel încât adevăratul beneficiu al revascularizaţiei poate fi subestimat. Când se compară beneficiul relativ privitor la mortalitate între strategiile de revascularizare de rutină şi selectivă cu diferenţa reală în rata revascularizaţiei între braţele definite, reiese o relaţie liniară: cu cât este mai mare rata de revascularizare, cu atât creşte beneficiul asupra mortalităţii.

    Alegerea momentului de investigare invazivă

    Cu excepţia indicaţiilor pentru angiografie de urgenţă şi revascularizare, rămâne controversată alegerea momentului optim între internarea în spital, iniţierea terapiei medicale şi evaluarea invazivă. La 410 pacienţi consecutivi, cu risc înalt, cu subdenivelare de segment ST (65%) sau TnTc crescută (67%) înrolaţi în trialul ISAR-COOL, amânarea intervenţiei nu a îmbunătăţit prognosticul. Dimpotrivă, pacienţii randomizaţi pentru ICP imediată (în medie 2,4 ore de la internare) au avut o incidenţă mai scăzută de deces sau IM la 30 zile faţă de pacienţii randomizaţi pentru intervenţie întârziată (86 de ore după internare şi tratament medical) (5,9 vs. 11,6%, RR 1,96, 95% CI 1,01-3,82, P = 0,04). Similar, nu s-a observat un hazard precoce în TACTICS-TIMI-18 (întârzierea medie pentru ICP a fost de 72 ore) precedată de tratament cu inhibitori ai GP IIb-IIIa.

    În dezacord cu aceste date, strategia invazivă precoce de rutină cu interval de 48 de ore de la randomizare la 56% din pacienţi în trialul ICTUS, şi în timpul spitalizării iniţiale la 76% s-a asociat cu un exces de IM (15,0 vs 10,0%, RR 1,5, 95% CI 1,1-2,04, P= 0,005). Cateterismul cardiac precoce a fost asociat, de asemenea, cu un prognostic prost în FRISC2 ca şi în registrul GRACE şi CRUSADE. În consecinţă, dovezile existente în prezent nu susţin o abordare sistematică prin angiografie imediată la pacienţii cu NSTE-ACS stabilizaţi prin terapie farmacologică contemporană. Similar, transferul de rutină al pacienţilor stabilizaţi internaţi în spitale fără posibilitatea de cateterism cardiac nu este obligatoriu, dar ar trebui organizat în 72 de ore.

    Figura 8. Decesul sau infarctul miocardic în şase trialuri randomizate contemporane, care compară strategia precoce invazivă (coloane negre) cu cea conservatoare (coloane albe).

--------

    NOTĂ(CTCE)

    Figura 8 se găseşte în Monitorul Oficial al României, Partea I, nr. 608 bis din 3 septembrie 2009, la pagina 313 (a se vedea imaginea asociată).

    Figura 9. Capacitatea de a demonstra beneficiul relativ privind mortalitatea în strategia de revascularizaţie depinde de gradientul în rata revascularizaţiei dintre ambele braţe ale randomizării. Modificat după Cannon et al.

--------

    NOTĂ(CTCE)

    Figura 9 se găseşte în Monitorul Oficial al României, Partea I, nr. 608 bis din 3 septembrie 2009, la pagina 313 (a se vedea imaginea asociată).

    6.4.3 Intervenţia coronariană percutană

    Prognosticul după ICP în NSTE-ACS a fost substanţial îmbunătăţit prin stentare intracoronariană şi terapie contemporană antitrombotică şi antiplachetară. Riscul complicaţiilor hemoragice este contrabalansat de severitatea ischemiei şi profilul de risc al pacientului. Alegerea locului de abord arterial depinde de experienţa operatorului şi preferinţele locale. Strategiile non-farmacologice de reducere a complicaţiilor hemoragice la locul puncţiei includ utilizarea dispozitivelor de închidere şi abordul radial. Abordul femural este preferat la pacienţii compromişi hemodinamic pentru a permite utilizarea balonului de contrapulsaţie intra-aortică. Ca pentru toţi pacienţii supuşi ICP, implantarea stentului în această abordare ajută la reducerea ocluzionării abrupte şi a restenozării. Siguranţa şi eficacitatea stenturilor active (DES) nu a fost testată prospectiv în această populaţie specifică, deşi pacienţii cu NSTE-ACS reprezintă mai mult de 50% din pacienţii incluşi în majoritatea trialurilor privind ICP. DES aprobate par să fie la fel de eficiente în reducerea restenozei, aşa cum o arată analiza trialurilor randomizate şi datele din afara studiilor. Deşi incidenţa trombozei (sub) acute în stent este mai mare la pacienţii cu NSTE-ACS, comparativ cu pacienţii stabili supuşi ICP, utilizarea DES nu pare să comporte un risc mai mare de tromboză (sub) acută în stent în această situaţie specifică. În vederea evitării consecinţelor severe ale unei tromboze acute sau subacute în stent, este recomandabilă utilizarea unui stent metalic descoperit (BMS) la pacienţii programaţi pentru o intervenţie chirurgicală extra-cardiacă sau care necesită întreruperea clopidogrelului în primul an după implantarea stentului. Această strategie trebuie, de asemenea, considerată la pacienţii care necesită tratament cu AVK de lungă durată. În plus, în prezent sunt neclarităţi privind riscul trombozei în stent şi eficacitatea pe termen lung a DES în ceea ce priveşte riscul de mortalitate şi IM, în mod particular când sunt utilizate în afara indicaţiilor din prospect, în situaţii complexe. Date recente sugerează că terapia duală antiplachetară trebuie menţinută 1 an în cazul DES, indiferent de substanţa activă prezentă (sirolimus sau paclitaxel). Câtă vreme situaţia nu este clarificată complet, alegerea între BMS şi DES trebuie să se bazeze pe evaluarea individuală a beneficiului vs. risc potenţial.

    Problema principală a ICP pentru NSTE-ACS rămâne incidenţa relativ înaltă a IM periprocedural, până la 10% în trialul ICTUS. Utilizarea terapiei antiplachetare a redus semnificativ incidenţa IM peri-procedural. Totuşi, embolizarea resturilor şi a fragmentelor din placă nu poate fi în întregime prevenită de terapia adjuvantă actuală antitrombotică şi antiplachetară. O mare varietate de filtre şi/sau dispozitive distale de protecţie au fost testate, dar au eşuat în îmbunătăţirea prognosticului, cu excepţia unui subset de intervenţii la nivelul graftului venos safen.

    În prezent, datele cu privire la prognostic nu susţin ICP de rutină în obstrucţiile responsabile sau ne-responsabile, nesemnificative, descrise de angiografie, chiar şi cu utilizarea DES ("lipirea plăcii").

    6.4.4 By pass-ul aorto-coronarian

    Proporţia pacienţilor cu NSTE-ACS supuşi chirurgiei de by-pass aorto-coronarian în timpul spitalizării iniţiale este de circa 10%. Este important de luat în considerare riscul complicaţiilor hemoragice la pacienţii cere efectuează by-pass şi care au fost iniţial trataţi agresiv cu antiagregante plachetare. În ansamblu, pre-tratamentul cu antiagregante plachetare în regim triplu sau dual trebuie considerat o contraindicaţie relativă la chirurgia de by-pass precoce, dar necesită anumite măsuri specifice chirurgicale pentru a reduce sângerarea şi transfuziile plachetare (vezi capitolele 6.3.3 inhibitorii receptorilor Glicoproteinei IIb/IIIa şi 7.2 Trombocitopenia).

    6.4.5 Indicaţii pentru intervenţie coronariană percutană sau by-pass aorto-coronarian

    Cu excepţia unei proceduri de urgenţă, alegerea tehnicii de revascularizaţie în NSTE-ACS este aceeiaşi ca şi pentru procedurile de revascularizaţie selective. Din trialurile randomizate controlate care compară ICP cu stentare multivasculară cu by-pass-ul aortocoronarian, rezultă că nu există o relaţie între prezenţa NSTE-ACS, strategia terapeutică şi prognostic. La pacienţii cu boală multivasculară, toate stenozele semnificative pot fi tratate în acelaşi timp. O procedură stadializată poate fi considerată, cu ICP imediat al leziunii responsabile şi reevaluarea ulterioară a nevoii de tratament al celorlalte leziuni.

    Recomandări pentru evaluare invazivă şi revascularizaţie (vezi şi capitolul 9 Strategii terapeutice)

    ● Este recomandată angiografia coronariană de urgenţă la pacienţii cu angină refractară sau recurentă asociată cu modificări în dinamică de ST, insuficienţă cardiacă, aritmii cu risc vital sau instabilitate hemodinamică (I-C).

    ● Este recomandată angiografia coronariană precoce (<72 ore) urmată de revascularizaţie (ICP sau BPAC) la pacienţii cu risc intermediar şi înalt (I-A).

    ● Nu este recomandată evaluarea invazivă de rutină la pacienţii fără risc intermediar sau înalt (III-C), dar este indicată evaluarea non-invazivă a ischemiei provocate (I-C).

    ● Nu este recomandată efectuarea ICP pentru leziunile nesemnificative (III-C).

    ● Se va decide tipul de stent ce va fi implantat (BMS sau DES) după evaluarea critică a raportului risc/beneficiu şi dependent de co-morbidităţi şi nevoia potenţială a chirurgiei non-cardiace pentru termen scurt sau mediu (e.g. intervenţii planificate sau alte condiţii), care necesită întreruperea temporară a terapiei antiplachetare duale (I-C).

    6.5 Tratamentul pe termen lung

    Pacienţii cu NSTE-ACS, după etapa iniţială comportă un risc crescut de evenimente ischemice. De aceea, prevenţia secundară activă este un element esenţial în tratamentul pe termen lung. Câteva măsuri şi terapii s-au dovedit a fi eficiente în reducerea riscului de recurenţă a evenimentelor după NSTE-ACS, fie în trialuri randomizate, fie în studii observaţionale şi registre. Totuşi, câteva registre au arătat că măsurile privind stilul de viaţă şi terapia medicamentoasă sunt subutilizate. Rolul medicului este să se asigure că pacientul cu NSTE-ACS primeşte terapia adecvată şi recomandările corespunzătoare privind stilul de viaţă în scopul îmbunătăţirii prognosticului pe termen lung. Este în afara scopului acestui document să revizuiască în detaliu toate măsurile care trebuie implementate pentru prevenţie secundară, dar se va insista asupra celor cu importanţă capitală. Recomandările detaliate privind prevenţia secundară au fost extensiv descrise în alte ghiduri.

    6.5.1 Stilul de viaţă

    Câteva modificări ale stilului de viaţă, descrisc în detaliu în alte rapoarte s-au dovedit a fi eficiente în reducerea riscului de recurenţă a evenimentelor la pacienţii cu BCI, inclusiv cei cu NSTE-ACS.

    Întreruperea fumatului este dificil de realizat pe termen lung. Reluarea fumatului este frecventă. Consilierea activă, adăugată la intervenţia terapeutică adjuvantă, cum ar fi înlocuitorii cu nicotină şi bupropiona, sunt necesare.

    Activitatea fizică regulată trebuie încurajată. Sunt recomandate treizeci de minute de activitate fizică moderată aerobică, dacă este posibil zilnic, sau măcar de cinci ori pe săptămână. Poate fi necesar un program supervizat medical pentru pacienţii cu risc înalt. Dieta sănătoasă bazată pe consum de sare scăzut şi reducerea aportului de grăsimi saturate este esenţială. Este încurajat consumul regulat de fructe şi vegetale. Consumul moderat de alcool poate fi benefic.

    6.5.2 Reducerea greutăţii

    Reducerea greutăţii la pacienţii obezi şi supraponderali trebuie încurajată. Reîntoarcerea la activitatea fizică facilitează pierderea în greutate. Reducerea semnificativă a greutăţii este dificil de realizat, şi, până în prezent, nicio farmacoterapie nu poate fi ferm recomandată, deşi anumite medicamente care interacţionează specific cu sistemul endocanabinoid s-au dovedit a determina pierderea susţinută a greutăţii, cu efecte adverse minime. Reducerea greutăţii are un impact favorabil asupra profilului lipidic şi a controlului glicemic. Ţinta teoretică este aceea de a atinge un index de masă corporală (IMC) < 25kg/mp sau o circumferinţă abdominală < 102 cm la bărbaţi şi < 88 cm la femei. În timp ce acestea sunt ţinte pe termen lung, o reducere iniţială a greutăţii cu 10% din greutatea iniţială este primul pas. Reducerea ulterioară a greutăţii poate fi realizată dacă este atinsă cu succes şi menţinută pierderea iniţială a 10% din greutate.

    6.5.3 Controlul tensiunii arteriale

    Ţinta terapeutică este obţinerea unei tensiuni arteriale < 140/90 mmHg la pacienţii nondiabetici şi < 130/80 mmHg la pacienţii diabetici sau cu boală renală cronică. Intervenţiile asupra stilului de viaţă sunt mijloace importante de a obţine controlul tensiunii arteriale, în mod particular activitatea fizică, adăugată reducerii în greutate şi farmacoterapiei.

    6.5.4 Tratamentul diabetului zaharat

    Anomaliile balanţei glicemice (glicemia bazală modificată, toleranţa alterată la glucoză) trebuie identificate în mod activ la pacienţii cu NSTE-ACS dovedit. La pacienţii cu diabet zaharat cunoscut, ţinta este obţinerea unei HbA(lc) ≤ 6,5%. Consultul specialistului diabetolog este recomandabil. Intervenţiile asupra stilului de viaţă, adăugate reducerii greutăţii la pacienţii obezi şi farmacoterapia adaptată sunt extrem de importante. La pacienţii cu glicemia bazală modificată şi toleranţa alterată la glucoză, sunt recomandate doar măsurile privind schimbarea stilului de viaţă, deoarece deocamdată nu există un tratament specific.

    6.5.5 Modificarea profilului lipidic

    Intervenţiile asupra colesterolului din lipoproteinele cu densitate mică (LDLc) şi lipoproteinele cu densitate înaltă ca şi asupra trigliceridelor sunt o componentă importantă a tratamentului pe termen lung al NSTE-ACS. Majoritatea dovezilor au fost obţinute privitor la reducerea LDLc, care este cel mai bine obţinută cu statine sau combinaţia statine şi alţi agenţi hipolipemianţi. Alte intervenţii privind corecţia HDLc scăzut sau a trigliceridelor crescute pot fi necesare la anumiţi pacienţi, deşi impactul acestor măsuri pe termen lung nu este bine stabilit.

    Tratamentul cu statine

    Terapia pe termen lung cu statine îmbunătăţeşte prognosticul pe termen lung în toate formele BCI, după NSTE-ACS sau la pacienţii cu manifestări cronice ale BCI.

    Acest efect benefic a fost dovedit în toate sub-grupele, incluzând bărbaţi şi femei, vârstnici, fumători, diabetici, hipertensivi sau pacienţi cu boală renală cronică (BRC). Ghidurile recente recomandă asocierea măsurilor dietetice cu farmacoterapia cu statine sau o combinaţie între statine cu alţi agenţi hipolipemianţi, pentru a reduce LDLc < l00 mg/dL (<2,6 mmol-L). Totuşi, două aspecte ale reducerii LDLc trebuie detaliate, şi anume prescrierea precoce a statinelor în faza acută a NSTE-ACS şi impactul terapiei agresive cu statine în vederea obţinerii unui nivel al LDLc < 70 mg/dL (< 1,81 mmol/L).

    Argumentele iniţierii prompte a terapiei cu statine includ posibilitatea stabilizării plăcii, efecte antiinflamatorii şi refacerea funcţiei endoteliale. Mai mult, prezenţa NSTE-ACS poate determina în mod categoric iniţierea şi menţinerea pe termen lung a terepiei cu statine, în timp ce în faza cronică tratamentul poate fi acceptat şi urmat cu o vigilenţă mai scăzută.

    Până acum, tratamentul cu statine iniţiat precoce după faza acută nu a fost dovedit a avea un beneficiu sau a prezentat un beneficiu minim, aşa cum a fost raportat în trialuri, registre, metaanalize şi analize post-hoc ale studiilor privind NSTE-ACS. Trialuri randomizate mai recente, adresate specific acestui aspect au arătat că terapia hipolipemiantă agresivă, precoce a dus la o scădere rapidă şi importantă a LDLc aparent fără un impact major asupra prognosticului pe termen scurt. O meta-analiză mai recentă incluzând 13 trialuri şi 17963 pacienţi a evidenţiat că iniţierea precoce a terapiei cu statine este sigură şi are un impact pozitiv asupra prognosticului, cu efecte benefice asupra ratei mortalităţii şi a evenimentelor cardiovasculare timp de 2 ani de supraveghere (HR 0,81, 95% CI, 0,77-0,87, P< 0,001). Beneficiul privind supravieţuirea apare doar la 4 luni, atingând semnificaţia statistică la 12 luni.

    Beneficiul potenţial al tratamentului agresiv cu statine, prin comparaţie cu cel moderat la pacienţi cu spectru larg de NSTE-ACS a fost dovedit de PROVE-IT. Acest trial a înrolat pacienţi cu STE-ACS şi NSTE-ACS cu un nivel al colesterolului total < 240mg-dL (6,2 mmol/L). Tratamentul cu pravastatin 40 mg sau atorvastatin 80 mg a fost iniţiat în perioada de 10 zile de la internare, şi supravegherea a continuat timp de 18-36 de luni. La sfârşitul studiului, nivelul LDLc a fost redus cu 21% în braţul cu pravastatin [la un nivel mediu de 95 mg/dL (2,46mmol/L)] comparativ cu 49% reducere în braţul cu atorvastatin [la un nivel mediu de 62 mg/dL (l,6mmol/L)] cu maxim al efectului terapeutic atins în 30 zile.

    Endpoint-ul primar compus (deces, IM, angină instabilă care necesită spitalizare dau stroke) a fost redus cu 16% în braţul terapeutic intensiv comparativ cu cel non-intensiv.

    Diferenţa în prognostic a apărut la 30 zile de la randomizare. Pacienţii care au atins un nivel al LDLc < 70 mg/dL (1,81 mmol/L) au avut o rată a evenimentelor mai redusă decât cei cu nivel mai mare al LDLc. O diferenţă similară a fost observată între cei care au atins un nivel al hsCRP < 2 mg/L după terepia cu statină, comparativ cu cei cu nivel > 2mg/L.

    Deci, terapia hipolipemiantă intensivă, asociată cu reducerea LDLc sau a hsCRP la valori < 70 mg/dL (1,81 mmol/L), respectiv < 2 mg/L, duce la îmbunătăţirea prognosticului după ACS.

    Alţi agenţi hipolipemianţi

    Datele privind beneficiul fibraţilor, acidului nicotinic şi ezetimibului în NSTE-ACS sunt limitate. Combinaţia între statină şi ezetimib a arătat o capacitate considerabilă de a reduce LDLc şi este testată vs. terapia convenţională cu statină într-un trial clinic larg la pacienţii cu SCA (IMPROVE-IT). HDLc scăzut s-a dovedit a fi un factor de risc pentru BCI şi deces în BCI. Studii epidemiologice sugerează de asemenea că ridicarea nivelului HDLc poate preveni dezvoltarea BCI. Fiecare creştere a nivelului de bază a HDLc cu lmg/dL (0,33 mmol/L) este asociată cu o scădere cu 6% în riscul de deces prin BCI sau IM. Acidul nicotinic s-a dovedit a ridica semnificativ nivelul HDLc. Dovezi din studii vechi sau mai mici sugerează că ridicarea nivelului HDLc poate duce la o reducere semnificativă a riscului de evenimente coronariene. Este în desfăşurare un trial clinic larg care investighează această posibilitate terapeutică. Acesta va evalua potenţialul asociaţiei între statină plus acid nicotinic (niacină) de a reduce rata evenimentelor cardiovasculare comparativ cu statina singură la o populaţie de pacienţi cu boală aterosclerotică cunoscută şi profil lipidic aterogen (studiul AIM-HIGH). Alte abordări terapeutice care să determine creşterea HDLc au eşuat.

    Efortul fizic cronic aerobic s-a dovedit a creşte HDLc şi trebuie recomandat ori de câte ori este posibil (vezi capitolul 6.6 Recuperarea şi întoarcerea la activitatea fizică).

    Recomandări privind terapia hipolipemiantă

    - Statinele sunt recomandate pentru toţi pacienţii cu NSTE-ACS (în absenţa contra-indicaţiilor), indiferent de nivelul colesterolului, administrate precoce (în primele 1-4 zile) după internare, cu scopul de a obţine un nivel al LDLc < l00 mg/dL ( < 2,6 mmol/L) (I-B).

    - Terapia hipolipemiantă intensivă cu nivel ţintă LDLc < 70 mg/dL (1,81 mmol/L) iniţiată în primele 10 zile de la internare este recomandabilă (IIa-B).

    6.5.6 Terapia antiplachetară şi anticoagulantă

    Vezi capitolele 6.2 Anticoagulante şi 6.3 Antiagregante plachetare.

    6.5.7 Terapia beta-blocantă

    Terapia beta-blocantă trebuie iniţiată şi menţinută indefinit la toţi pacienţii, în cazul funcţiei VS scăzute, cu sau fără simptome de insuficienţă cardiacă, cu excepţia celor la care există contraindicaţii. La toţi pacienţii beta-blocantele pot fi utile, dar dovezi ale beneficiului pe termen lung nu sunt încă bine stabilite. Meta-analize şi date din registre au arătat că tratamentul pe termen lung cu beta-blocante la pacienţii cu NSTE-ACS poate duce la o reducere semnificativă a morţii.

    Recomandări privind administrarea beta-blocantelor

    ● Beta-blocantele trebuie administrate tuturor pacienţilor cu funcţie VS deprimată (I A).

    6.5.8 Inhibitorii enzimei de conversie

    Inhibitorii enzimei de conversie a angiotensinei (IECA) sunt benefici în reducerea remodelării şi îmbunătăţirea supravieţuirii la pacienţii cu funcţie sistolică VS redusă (cu sau fără insuficienţă cardiacă clinică) după IM. De aceea, administrarea lor în contextul SCA a fost limitată la pacienţii cu funcţie sistolică VS redusă. Ulterior, câteva trialuri au sugerat un efect antiaterogenic al IECA la pacienţii cu factori de risc pentru ateroscleroză sau boală aterosclerotică prezentă, indiferent de funcţia VS şi dincolo de efectul lor asupra tensiunii arteriale. Meta-analize ale trialurilor majore având ca obiectiv principal demonstrarea efectului antiaterogen al IECA au arătat o reducere cu 14% a riscului de deces la 4 ani. Până acum, doar ramipril şi perindopril s-au dovedit eficace. Prescrierea IECA cu această indicaţie trebuie restrânsă la agenţii şi în dozele dovedite eficace. Aplicarea acestor date, deşi documentate în context de BCI stabilă, s-a extins la toţi pacienţii cu NSTE-ACS. Pentru pacienţii cu funcţie VS redusă, administrarea IECA oral trebuie iniţiată în prima zi a internării, în absenţa contraindicaţiilor. Pentru ceilalţi pacienţi, tratamentul trebuie iniţiat în cursul spitalizării.

    Recomandări privind administrarea IECA

    IECA sunt indicaţi pe termen lung la toţi pacienţii cu FEVS < 40% şi la pacienţii cu diabet, hipertensiune sau BRC dacă nu sunt contraindicaţii (I-A).

    IECA trebuie consideraţi pentru toţi pacienţii pentru prevenţia recurenţei evenimentelor ischemice (II a-B). Sunt recomandaţi agenţii şi dozele dovedit eficace (II a-C).

    6.5.9 Blocanţii receptorilor de angiotensină - 2

    Trialuri recente au dovedit clar că blocanţii receptorilor de angiotensină-2 (BRA) pot fi utilizaţi la pacienţii cu IM acut cu funcţie sistolică VS redusă. Pot fi utilizaţi în locul IECA sau în combinaţie cu aceştia. Spre deosebire de IECA nu există date ferme prvind utilizarea lor ca agenţi antiaterogeni. Pentru pacienţii cu funcţie sistolică VS redusă, utilizarea lor trebuie iniţiată în prima zi a internării, în absenţa contraindicaţiilor.

    Recomandări privind administrarea blocanţilor receptorilor de angiotensină

    ● BRA trebuie consideraţi la pacienţii care sunt intoleranţi la IECA sau/şi au insuficienţă cardiacă sau IM cu FEVS < 40% (I-B)

    6.5.10 Antagoniştii receptorilor de aldosteron

    Spironolactona s-a dovedit a fi benefică în tratamentul pacienţilor cu disfuncţie sistolică cronică de VS şi în insuficienţa cardiacă cronică severă (clasa NYHA III şi IV). În perioada administrării cronice a spironolactonei, o minoritate a pacienţilor dezvoltă ginecomastie legată de cuplarea drogului de receptorii progesteronici. Eplerenona este un nou antagonist al receptorilor aldosteronici, cu o afinitate de 1000 de ori mai scăzută pentru receptorii progesteronici decât spironolactona. Eplerenona a fost evaluată în trialuri randomizate, placebo-controlate, la pacienţii post IM (cu sau fără supradenivelare de ST) şi disfuncţie sistolică de VS, fie cu insuficienţă cardiacă simptomatică, fie cu diabet zaharat.

    Administrarea acută a eplerenonei oral, adăugată terapiei optime medicale şi invazive, a fost asociată cu ameliorarea prognosticului (morbiditate şi mortalitate). Antagoniştii receptorilor de aldosteron nu trebuie utilizaţi în insuficienţa renală severă (creatinina serică > 2,5 mg/dL (221umol/L) pentru bărbaţi şi > 2 mg/dL (177 umol/L) pentru femei), hiperpotasemie, sau incapacitatea de a efectua examinări repetate pentru a monitoriza potasemia serică.

    Recomandări privind administrarea antagoniştilor receptorilor de aldosteron

    ● Blocarea receptorilor de aldosteron trebuie considerată la pacienţii post IM care sunt deja trataţi cu IECA şi beta-blocante şi care au o FEVS <40% şi au fie diabet, fie insuficienţă cardiacă, fără disfuncţie renală semnificativă sau hiperpotasemie (I-B).

    6.6 Recuperarea şi întoarcerea la activitatea fizică

    După NSTE-ACS este necesară evaluarea capacităţii funcţionale şi a abilităţii de a efectua activităţile zilnice sau muncă. Această abilitate este influenţată, printre alţi factori de funcţia cardiacă, extinderea BCI, prezenţa şi magnitudinea ischemiei reziduale şi predispozi ţia pentru aritmii cardiace. După NSTE-ACS, fiecare pacient trebuie evaluat prin test de efort ECG (sau alt test neinvaziv dacă efortul nu poate fi efectuat sau dacă ECG este dificil de interpretat) în termen de 4-7 săptămâni de la externare. Ca regulă, activitatea fizică care include timpul liber, activitatea profesională şi activitatea sexuală trebuie redusă la 50% din capacitatea de efort maxim, exprimată în echivalente metabolice (METS), şi crescută progresiv în timp. Un pacient cu funcţia sistolică VS păstrată (FE > 0,40) şi fără ischemie provocabilă sau aritmii la un test de stress se poate reîntoarce la lucru. Dacă activitatea constă în muncă de birou, programul poate fi de 8 ore. Dacă activitatea este fizică, nu trebuie depăşită 50% din capacitatea maximă de efort la testul de stress. Ziua de muncă nu trebuie să depăşească 4 ore în prima lună, cu creştere ulterioară de 2 ore pe lună.

    Un pacient cu disfuncţie sistolică moderată de VS (FE între 0,3 şi 0,4) sau cu ischemie uşoară la testul de stress poate relua munca de birou dar, aceasta trebuie să fie statică. Un pacient cu disfuncţie sistolică severă de VS (FE< 0,30) sau ischemie semnificativă la un test de stress poate efectua muncă de birou dacă capacitatea de efort este > 5 METS fără simptome. Altfel, pacientul trebuie să se abţină de la activitatea profesională. În ceea ce priveşte alt tip de activitate fizică, inclusiv activitatea sexuală, testarea neinvazivă poate ghida recomandările medicului. În general, un pacient cu capacitate de efort > 5 METS poate practica activitate sexuală de rutină. Medicul trebuie să informeze pacientul asupra momentului de reluare a activităţii fizice şi sexuale, ţinând cont de parametrii cardiaci mai sus menţionaţi, ca şi de alţi factori cum ar fi statusul locului de puncţie arterială la un pacient după cateterism cardiac. În toate cazurile, colaborarea apropiată între cardiolog şi medicul generalist este esenţială.

    Recomandări privind recuperarea şi întoarcerea la activitatea fizică

    După NSTE-ACS este recomandată evaluarea capacităţii funcţionale (I-C).

    După NSTE-ACS fiecare pacient trebuie să efectueze un test de efort ECG (dacă este realizabil tehnic) sau un echivalent al testării neinvazive pentru ischemie, în termen de 4-7 săptămâni de la externare (II a-C).

Pe baza statusului cardiovascular şi a rezultatelor la testarea capacităţii de efort,

pacienţii trebuie informaţi privitor la planificarea momentului reluării şi a nivelului

recomandat al activităţii fizice, incluzând activităţile din timpul liber, muncă şi

activitate sexuală(I-C).

    7. COMPLICAŢII ŞI ABORDARE TERAPEUTICĂ

    7.1 Complicaţii hemoragice

    Complicaţiile hemoragice sunt cele mai frecvente complicaţii non.ischemice ale NSTE-ACS. Câteva definiţii, incluzând aspectele clinice ale sângerărilor (localizare şi impact hemodinamic) şi/sau necesitatea transfuziilor ca şi amploarea scăderii hemoglobinei, sunt utilizate pentru a clasifica severitatea sângerărilor (tabel 7). Sângerarea este clasificată ca fiind severă, cu risc vital, majoră sau minoră. Totuşi, acelaşi termen poate reprezenta un grad diferit de severitate, depinzând de definiţia utilizată. Aceasta implică faptul că diferite rate de complicaţii hemoragice pot fi observate în aceleaşi studii populaţionale depinzând de diferite definiţii ale severităţii sângerării. Aceasta implică şi apectul privind dificultatea comparării frecvenţei sângerării în diferite studii.

    Ţinând cont de toate aceste limite privind definirea complicaţiei hemoragice, este estimat că frecvenţa sângerărilor majore variază de la 2 la 8 % în cadrul spectrului NSTE-ACS şi depinde semnificativ de tipul de tratament aplicat, în mod particular de tipul şi doza antitromboticului şi a antiagregantului plachetar, de procedura invazivă şi de alţi factori (tabel 8). În trialuri randomizate, frecvenţa raportată variază de la < 2% în OASIS-2, PRISM şi PURSUIT la > 8% în SYNERGY. Cifrele din registre sunt în general mai mari decât cele din trialuri. În registrul CRUSADE, utilizarea transfuziei de sânge, ca marker surogat pentru sângerare majoră, s-a înregistrat la mai mult de 15% din pacienţi, 252 reflectând posibil o rată mai înaltă a strategiei invazive aplicată în SUA. În registrul GRACE, datele provenind de la 24045 pacienţi au arătat că incidenţa generală a sângerărilor majore a fost de 3,9% la pacienţii cu STE-ACS şi de 4,7% la pacienţii cu NSTE-ACS şi de 2,3% la pacienţii cu angină instabilă.

    7.1.1 Predictorii riscului de sângerare

    Predictorii independenţi ai rsicului de sângerare în registrul GRACE au fost: vârsta avansată (OR 1,22 per creştere cu 10 ani, P= 0,0002), sex feminin (OR 1,36, P=0,0116), istoric de sângerare (OR 2,18, P=0,014), abordarea terapeutică prin ICP (OR 1,63, P= 0,0005), istoric de insuficienţă renală (OR 1,53,P=0,0062) şi utilizarea inhibitorilor GPIIb/IIIa (OR 1,86, P=0,0001), printre alţii (tabel 8). Doze terapeutice crescute, în special la femei, vârstnici, sau cei cu insuficienţă renală pot creşte riscul de sângerare. Disfuncţia renală joacă un rol critic. Riscul de sângerare creşte exponenţial cu scăderea ClCr. O creştere abruptă a riscului de sângerare a fost deja observată la un nivel al Cl Cr sub 60 mL/min. Este necesară o mai bună definire a dozelor adecvate de agenţi antitrombotici care să fie administrate concordant cu nivelul disfuncţiei renale.

    În plus, aceleaşi caracteristici bazale, şi anume, vârsta, sexul, disfuncţia renală influenţează şi riscul de moarte şi pe cel de sângerare. În registrul GRACE, creşterea riscului de sângerare cu scăderea funcţiei renale merge paralel cu creşterea riscului de deces aşa cum este ilustrat în figura 10. Aceasta implică o atenţie deosebită la pacienţii cu risc înalt atunci când se optează pentru un tratament agresiv invaziv sau/şi anticoagulant/antiagregant. O atenţie particulară trebuie acordată selecţiei dozelor de anticoagulant la pacienţii cu BRC.

    Conform rapoartelor recente, nivelul de bază al hemoglobinei/hematocritului s-a dovedit a fi, de asemenea un predictor independent al complicaţiilor hemoragice în sângerările determinate de procedură sau independente de aceasta.

    Tabelul 7. Elemente ale definiţiei sângerărilor din TIMI 380 şi GUSTO 381.

*T*

 ┌────────────────────────────────────────────────────────────────────────────┐

 │Clasificarea TIMI a sângerărilor                                            │

 ├──────────────┬─────────────────────────────────────────────────────────────┤

 │Majoră        │Sângerare intracraniană sau sângerare evidentă clinic (sau   │

 │              │imagistic) cu o scădere > 5 g/dl a hemoglobinei              │

 ├──────────────┼─────────────────────────────────────────────────────────────┤

 │Minoră        │Sângerare evidentă clinic (inclusiv imagistic) cu o scădere a│

 │              │hemoglobinei între 3 şi 5 g/dl                               │

 ├──────────────┼─────────────────────────────────────────────────────────────┤

 │Minimă        │Sângerare evidentă clinic (inclusiv imagistic) cu o scădere a│

 │              │hemoglobinei < 3 g/dl                                        │

 ├──────────────┴─────────────────────────────────────────────────────────────┤

 │Clasificarea GUSTO^381 a sângerărilor                                       │

 ├──────────────┬─────────────────────────────────────────────────────────────┤

 │Severă sau cu │Sângerare intracraniană sau sângerare care determină         │

 │risc vital    │compromitere hemodinamică şi necesită intervenţie            │

 ├──────────────┼─────────────────────────────────────────────────────────────┤

 │Moderată      │Sângerare care necesită transfuzii de sânge dar nu determină │

 │              │compromitere hemodinamică                                    │

 ├──────────────┼─────────────────────────────────────────────────────────────┤

 │Uşoară        │Sângerare care nu întruneşte condiţiile clasa severă sau     │

 │              │moderată                                                     │

 └──────────────┴─────────────────────────────────────────────────────────────┘

*ST*

    Toate definiţiile TIMI iau în considerare transfuzia de sânge astfel încât valorile hemoglobinei sunt ajustate cu 1 g/dL pentru fiecare unitate de masă eritrocitară transfuzată.

    Tabelul 8. Modelul multivariat al sângerărilor majore la pacienţii cu infarct miocardic fără supradenivelere de ST379

*T*

 ──────────────────────────────────────────────────────────────────────────────

  Variabile                       Ajustate OR       95% CI           P-value

 ──────────────────────────────────────────────────────────────────────────────

  Vârsta (cu creştere de 10         1.22           1.10-1.35         0.0002

  ani)

  Sex feminin                       1.36           1.07-1.73         0.0116

  Istoric de insuficienţă renală    1.53           1.13-2.08         0.0062

  Istoric de sângerare              2.18           1.14-4.08         0.014

  Tensiunea arterială medie

  (pentru o scădere cu 20 mmHg)     1.14           1.02-1.27         0.019

  Diuretice                         1.91           1.46-2.49        ,0.0001

  Doar HGMM                         0.68           0.50-0.92         0.012

  HGMM şi HNF*a)                     0.72           0.52-0.98         0.035

  Doar inhibitorii GP IIb/IIIa      1.86           1.43-2.43        ,0.0001

  Trombolitic şi inhibitorii        4.19           1.68-10.4         0.002

  GP IIb/IIIa

  Agenţi inotropi IV                1.88           1.35-2.62         0.0002

  Cateterism cord drept             2.01           1.38-2.91         0.0003

 ──────────────────────────────────────────────────────────────────────────────

*ST*

    *a) Grupuri de referinţă: sex masculin; HNF pentru HGMM singură, HGMM şi HNF împreună, nici HNF nici HGMM; nici trombolitic nici inhibitor GP IIb/IIIa, inhibitori GP IIb/IIIa, trombolitic şi inhibitor GP IIb/IIIa; fără alte variabile. Hosmer-Lemeshow goodness-of-fit test P = 0.70; C-statistic = 0.73

    7.1.2 Impactul sângerărilor asupra prognosticului

    Sângerarea are un impact puternic asupra prognosticului. Sângerarea majoră în registrul GRACE a fost asociată cu creşterea riscului de mortalitate spitalicească (OR 1,64, 95% CI 1,18-2,28, P<0,001). Conform cu unele rapoarte incluzând o meta-analiză largă a registrelor şi trialurilor incluzând mai mult de 30000 de pacienţi, sângerarea majoră s-a asociat cu un risc de patru ori mai mare de creştere a mortalităţii, de cinci ori mai mare de creştere a IM recurent şi de trei ori mai mare de stroke la 30 de zile

    Figura 10. Curbele Kernel ale mortalităţii intraspitaliceşti (negru) sau sângerare (gri) corespunzător nivelului clearance-ului creatininei la pacienţii trataţi cu heparină nefracţionată (curbe pline) sau heparină cu greutate moleculară mică (curbe întrerupte).

    Reprodus cu permisiunea Collet et al

---------

    NOTĂ(CTCE)

    Figura 10 se găseşte în Monitorul Oficial al României, Partea I, nr. 608 bis din 3 septembrie 2009, la pagina 325 (a se vedea imaginea asociată).

    Datele acumulate din patru trialuri clinice multicentrice, randomizate privind pacienţi cu ACS, totalizând 26452 pacienţi, au arătat o creştere în trepte a riscului de deces la 30 de zile şi la 6 luni, corespunzător severităţii sângerării. La o lună, ratele aleatorii (HR) pentru deces au fost 1,6; 2,7 şi 10,6 pentru sângerările uşoare, moderate şi severe (definiţia GUSTO) şi, respectiv, la 6 luni au fost 1,4 ; 2,7 şi 7,5. Acelaşi impact asupra prognosticului s-a dovedit a exista atât pentru sângerările legate de procedură cât şi pentru cele care nu au fost legate de procedură, precum şi în situaţii ca ICP. În trialul OASIS-5, la 30 de zile, riscul evenimentelor ischemice a fost puternic influenţat de apariţia sângerărilor majore. Rata de deces a fost 12,9% vs. 2,8%, riscul de IM a fost de 13,9% vs. 3,6% şi riscul de stroke a fost 3,6% vs. 0,8%, pentru pacienţii care au suferit o sângerare majoră vs. fără sângerare, respectiv. Aceiaşi constatare este valabilă şi pentru sângerări minore, deşi creşterea riscului este de o amploare mai mică. După 30 de zile, riscul este mai scăzut, dar prezent, întrucât tratamentul modern al NSTE-ACS include terapia duală antiplachetară pentru 12 luni, care s-a dovedit a determina un risc crescut de sângerare pe termen lung.

    Câţiva factori contribuie la prognosticul prost asociat sângerării. Insuficienţa renală, consecinţele hemodinamice ale sângerării precum şi efectele nefavorabile ale transfuziilor, pot contribui la riscul crescut. În plus, sângerarea constituie un trigger pro-trombotic şi proinflamator. Componenta principală a riscului este, probabil, necesitatea întreruperii terapiei antiplachetare şi antitrombotice, care poate duce la un risc crescut de evenimente prin fenomenul de rebound. Totuşi, cum factorii pentru sângerare şi evenimente ischemice sunt în mare aceiaşi, pacienţii cu risc mai mare sunt expuşi la ambele riscuri şi supuşi celei mai agresive terapii şi strategii procedurale. În consecinţă, apariţia sângerării poate fi un simplu factor precipitant pentru un prognostic negativ într-o populaţie fragilă.

    7.1.3 Tratamentul complicaţiilor hemoragice

    Prevenţia sângerării a devenit un obiectiv la fel de important ca şi prevenţia evenimentelor ischemice. În trialul OASIS-5, diferenţa privind mortalitatea între cele două grupe a fost aproape integral asociată cu reducerea sângerărilor în grupul cu fondaparină, de aceea, evaluarea riscului la pacienţii cu NSTE-ACS trebuie adresat şi riscului trombotic şi celui hemoragic. Prevenirea sângerării cuprinde alegerea medicamentului mai sigur, doza adecvată (ţinând cont de vârstă, sex şi CICr), reducerea duratei de tratament antitrombotic, utilizarea unei combinaţii de antitrombotic şi antiplachetar conform cu indicaţiile dovedite, ca şi abordarea radială de preferat celei femurale, dacă angiografia şi ICP sunt prevăzute.

    În plus, dacă este planificată o procedură invazivă, sunt de evitat întârzierile inutile, deoarece acestea prelungesc perioada de risc de sângerare.

    Sângerările minore, dacă nu sunt persistente, nu impun întreruperea tratamentului activ.

    Sângerările majore, cum ar fi cele gastro-intestinale, retroperitoneale, hemoragie intracraniană sau pierdere majoră de sânge, impun întreruperea şi neutralizarea atât a terapiei antiplachetare cât şi antitrombotice, dacă sângerarea nu poate fi controlată de intervenţii adecvate. Este posibil ca întreruperea tratamentului antitrombotic/antiplachetar să nu fie necesară, dacă controlul hemoragiei poate fi obţinut prin tratament local. În practica clinică, riscul întreruperii agenţilor antitrombotici şi antiplachetari trebuie cântărit cu riscul apariţiei unui eveniment trombotic, în mod particular dacă pacientul a fost supus revascularizaţiei şi implantării de stent. Riscul evenimentelor acute trombotice după întreruperea tratamentului antitrombotic/antiplachetar este maxim la 4-5 zile, dar persistă până la 30 de zile.

    HNF poate fi inhibată de o concentraţie echimolară de sulfat de protamină, care neutralizează activitatea factoralui II a activat. Totuşi, sulfatul de protamină are un impact scăzut sau absent asupra neutralizării activităţii factorului X, determinată de HGMM sau fondaparinux. În această situaţie este recomandat factoral VII recombinat. Totuşi, nu există dovezi ferme că acesta poate controla sângerarea şi date recente arată că utilizarea factorului VII a recombinant este asociată cu un risc crescut de complicaţii trombotice.

    Activitatea antiplachetară este, de asemenea, dificil de anihilat. Aspirina şi clopidogrelul sunt inhibitori ireversibili ai trombocitelor. Acţiunea lor este lent reversibilă prin continua generare de noi plachete (circa 10-20% pe zi), astfel încât efectele antiplachetare persistă încă 5-10 zile de la întreruperea tratamentului. Nu s-a descoperit niciun compus care să se opună semnificativ activităţii farmacologice a clopidogre-lului. Dacă este necesară corecţia promptă a timpului de sângerare, singura posibilitate de a se opune efectelor clopidogrelului/aspirinei este transfuzia plachetară. Doza minim recomandată la adulţi este de 0,5-0,7x 1011 plachete/7 kg de greutate corporală. Aceasta nu se bazează pe dovezi ferme ci pe consensul experţilor.

    Inhibitorii GP II b/III a au proprietăţi farmacologice diferite, aspect important de luat în considerare în evaluarea modalităţilor de contracarare. Deoarece în plasmă circulă puţin abciximab liber, perfuzia trombocitară completează numărul de receptori GP II b/III a viabili, permiţând astfel întoarcerea la o hemostază normală. Totuşi, deşi administrarea plachetelor poate fi benefică la pacienţii cu sângerări majore după abciximab, nu există recomandări privind cantitatea necesară pentru a inhiba efectul antiplachetar. Situaţia este diferită cu tirofiban şi eptifibatid. Cum aceste medicamente sunt supuse eliminării renale semnificative, funcţia bazală a plachetelor la pacienţii cu funcţie renală normală poate reveni la normal la 4-8 ore de la întreruperea perfuziei. Dacă este necesară blocarea imediată a inhibiţiei plachetare, transfuzia plachetară izolată poate să nu fie suficientă din cauza unei cantităţi mari de molecule circulante libere. Suplimentarea cu plasmă cu fibrinogen poate ajuta la refacerea agregării plachetare.

    Agenţii antitrombotici sau/şi antiplachetari nu pot fi reintroduşi decât după ce s-a obţinut controlul strict al hemoragiei pentru cel puţin 24 de ore. În cazul ulcerului peptic, reintroducerea terapiei antiplachetare, oricare ar fi combinaţia de medicamente utilizată, trebuie asociată inhibitorilor pompei de protoni.

    7.1.4 Impactul transfuziei de sânge

    Transfuzia de sânge poate fi necesară pentru a controla anemia şi compromiterea hemodinamică. Totuşi, există în continuare o controversă privind eficacitatea reală şi siguranţa în NSTE-ACS. Transfuzia de sânge s-a dovedit a îmbunătăţi prognosticul la pacienţii vârstnici cu IM acut cu nivel al hematocritului < 30% şi poate fi utilă pentru un hematocrit cuprins între 30 şi 33%. Utilitatea transfuziei de sânge pentru un hematocrit mai mare nu a fost dovedită. Într-o altă raportare, transfuzia de sânge a îmbunătăţit prognosticul la o lună la pacienţii cu STEMI, dacă hemoglobina bazală era < 12g/dL. Totuşi, în acelaşi raport, transfuzia a fost asociată cu creşterea riscului de deces, IM, şi ischemie refractară în NSTE-ACS. Similar, transfuzia de sânge a fost asociată cu un prognostic mai prost, chiar şi după ajustarea pentru caracteristicile de bază şi procedurile intraspitaliceşti, într-o metaanaliză implicând mai mult de 24000 pacienţi cu ACS. Într-o meta-analiză mai recentă, o creştere cu 20% a mortalităţii a fost raportată la cei care au primit transfuzii.

    Unele trialuri mici, randomizate au testat eficienţa transfuziilor la pacienţii în stare critică, cu chirurgie vasculară sau cu traume recente şi au arătat că transfuzia de sânge poate să nu aibă efect asupra mortalităţii, sau chiar să fie asociată cu o supravieţuire mai redusă. În două trialuri clinice, o strategie restrictivă a transfuziei de sânge a dus la rezultate mai bune decât o strategie liberală în termeni de mortalitate şi insuficienţă de organ la 30 de zile, la pacienţii în stare critică suferind de condiţii acute (inclusiv cardiace) şi trataţi în unităţi de terapie intensivă. Totuşi, nu s-a constatat o diferenţă semnificativă a prognosticului la 30 zile, la pacienţii cardiaci. În aceste trialuri, transfuzia de sânge a fost efectuată la un nivel al hemoglobinei < 7g/dL, ţintind un nivel al hemoglobinei între 7 şi 9 g/dL în strategia restrictivă şi între 10 şi 12 g/dL în strategia liberală. Totuşi, în ciuda a câteva studii, hematocritul corect sau nivelul de hemoglobină care trebuie atinse după transfuzia de sânge la pacienţii cu anemie (cu sau fără boală cardiovasculară) nu au fost adecvat definite.

    Nu este clar înţeles de ce transfuzia poate fi asociată cu un prognostic prost. Alterările eritrocitare, biologia oxidului nitric în sângele stocat, şi afinitatea înaltă a hemoglobinei pentru oxigen datorată unei rate scăzute a acidului 2,3 difosfogliceric, conducând la o scădere a eliberării oxigenului în ţesuturi, pot fi incriminate, ca şi creşterea mediatorilor inflamatori.

    În concluzie, informaţiile privind eficacitatea şi indicaţiile transfuziei de sânge trebuie considerate critic. În anemia uşoară spre moderată (hematocrit > 25% sau hemoglobină > 8g/dL) transfuzia de sânge poate fi asociată cu un risc crescut de deces la 30 de zile şi trebuie evitată dacă anemia este tolerată hemodinamic bine. La un nivel mai scăzut decât cel menţionat al hematocritului/hemoglobinei transfuzia de sânge trebuie administrată.

    Recomandări privind complicaţiile hemoragice

    ● Evaluarea riscului de sângerare este o componentă importantă a procesului de luare a deciziilor. Riscul de sângerare este crescut de dozele înalte sau excesive de agenţi antitrombotici, de durata tratamentului, de combinaţiile diferitelor terapii antitrombotice, înlocuirea între diferite terapii anticoagulante, ca şi de vârsta înaintată, funcţia renală redusă, greutatea corporală mică, genul feminin, hemoglobina bazală şi procedurile invazive (I-B).

    ● Riscul de sângerare trebuie luat în considerare când se decide strategia terapeutică. Medicamentele, combinaţiile terapeutice şi procedurile nonfarmacologice (accesul vascular) cunoscute pentru un risc scăzut de sângerare trebuie preferate la pacienţii cu risc înalt de sângerare (I-B).

    ● Este de preferat ca sângerările minore să fie tratate fără întreruperea tratamentului activ (I-C).

    ● Sângerările majore necesită întreruperea şi/sau neutralizarea atât a tratamentului anticoagulant cât şi antiplachetar, dacă hemoragia nu poate fi controlată prin intervenţii specifice hemostatice (I-C).

    ● Transfuzia de sânge poate avea efecte nefavorabile asupra prognosticului şi trebuie considerate individual şi nu este recomandată la pacienţii stabili hemodinamic cu hematocrit > 25% sau hemoglobină > 8g/dL (I-C).

    7.2 Trombocitopenia

    Trombocitopenia este definită ca o scădere a numărului de trombocite sub 100000 u/L sau o scădere cu > 50% din numărul de trombocite bazal. Trombocitopenia este considerată moderată dacă numărul de trombocite este între 20000 şi 50000 u/L şi severă dacă este mai mică de 10000 u/L.

    7.2.1 Trombocitopenia indusă de heparină

    Trombocitopenia se poate produce în timpul tratamentului cu HNF sau HGMM, dar are semnificaţie şi potenţial diferit ce poate determina complicaţii depinzând de mecanismul imun mediat.

    Declinul uşor şi tranzitoriu în numărul trombocitelor ce apare la 1-4 zile de la iniţierea terapiei este obişnuit şi apare la 15 % din pacienţii trataţi cu HNF. Nu este imun mediat şi duce rar la o reducere severă a nivelului plachetar. Se rezolvă spontan, în ciuda continuării terapiei cu HNF. Pseudo-trombocitopenia este un artefact de laborator datorat aglutinării plachetare în eprubetele cu EDTA şi poate fi evitat prin utilizarea citratului în loc de EDTA.

    Forma imun-mediată a trombocitopeniei induse de heparină (TIH) este o complicaţie serioasă care duce frecvent la evenimente tromboembolice severe. Nu este dependent de doză, de obicei determină o scădere severă a numărului de trombocite (cu cel puţin 50%) şi tipic apare la 5-14 zile de la debutul tratamentului cu HNF, dar mult mai repede la pacienţii cu expunere la HNF recentă (în interval de 3 luni). A fost descrisă şi instalarea înârziată a TIH, ce are loc la câteva zile sau săptămâni de la oprirea HNF. Este în afara scopului acestui document de a discuta mecanismele şi cauzele TIH. Când este suspicionată TIH, confirmarea de laborator poate fi obţinută prin teste variate, dar tratamentul TIH trebuie aplicat cât mai devreme posibil, când există suspiciunea diagnostică, fără a aştepta confirmarea de laborator.

    TIH trebuie suspicionat când există o scădere a numărului de plachete > 50% sau o scădere a trombocitelor < 100000 ug/dL. Întreruperea imediată a HNF sau a HGMM este obligatorie. Terapia alternativă anti-trombotică trebuie introdusă, chiar şi în absenţa complicaţiilor antitrombotice. Heparinoizi cum ar fi danaparoid sodic (Orgaran) poate fi utilizat, deşi reacţii încrucişate cu HNF sau HGMM au fost observate in vitro, aparent fără a determina tromboze. Alternativa este de a utiliza DTIs, cum ar fi argatroban, sau hirudin sau derivate, care nu au risc de trombocitopenie şi fac posibilă o activitate antitrombotică susţinută şi controlabilă, uşor de monitorizat prin aPTT. Fondaparinux (pentazaharid) are, de asemenea, potenţialul de a fi utilizat într-o astfel de situaţie, pentru că are un efect antitrombotic potent, fără a reacţiona încrucişat cu plachetele, dar nu este aprobat cu această indicaţie.

    7.2.2 Trombocitopenia indusă de inhibitorii GP IIb/IIIa

    În trialuri clinice privind administrarea parenterală a inhibitorilor GP IIb/IIIa s-a raportat trombocitopenia cu o frecvenţă de la 0,5 la 5,6%, o rată comparabilă cu cea observată la administrarea HNF singure. În comparaţie cu placebo, abciximab prezintă o incidenţă dublă a trombocitopeniei severe. Riscul este mai scăzut cu eptifibatid (0,2% trombocitopenie în PURSUIT) sau tirofiban. În studiul Target, trombocitopenia s-a dezvoltat la 2,4% din pacienţii trataţi cu abciximab şi 0,5% la cei trataţi cu tirofiban (P< 0,001). Este în afara scopului acestui document discutarea mecanismului şi a cauzelor trombocitopeniei induse de inhibitorii GP IIb/IIIa.

    Trombocitopenia severă şi profundă indusă de inhibitorii GP IIb/IIIa poate rămâne asimptomatică exprimându-se doar prin mici sângerări la locul puncţiei sau cu alte localizări. Sângerările majore sunt rare, dar au risc vital. Este recomandat ca la toţi pacienţii trataţi cu inhibitori GP IIb/IIIa să se realizeze o numărătoare plachetară la 8 ore de la iniţierea perfuziei sau în caz de sângerare. În cazul trombocitopeniei acute profunde (< 10000ug(dL), este recomandată întreruperea inhibitorilor GP IIb/IIIa, ca şi a HNF sau a HGMM. Transfuziile plachetare sunt indicate în caz de sângerare. A fost recomandată suplimentarea cu fibrinogen, prin administrare de plasmă proaspătă sau crioprecipitat, singure sau în combinaţie cu transfuzie plachetară.

    După întreruperea terapiei, trombocitopenia indusă de tirofiban se rezolvă după o perioadă medie de 2,1 zile (1-6 zile), în timp ce trombocitopenia indusă de abciximab se rezolvă după o medie de 4,5 zile (1-24 zile). Trombocitopenia indusă de inhibitorii GP IIb/IIIa este asociată cu cel mai rău prognostic, incluzând rată crescută de sângerare la 30 de zile, ischemie recurentă, revascvularizaţie de urgenţă, şi deces.

    Recomandări privind trombocitopenia

    - Trombocitopenia semnificativă (< 100000 fig/dL sau scăderea cu > 50% a numărului de plachete) ce are loc în timpul tratamentului cu inhibitorii GP IIb/IIIa şi/sau heparină (HNF sau HGMM) necesită întreruperea imediată a acestor medicaţii (I-C).

    - Trombocitopenia severă (< 10000fig/dL) indusă de inhibitorii GP IIb/IIIa necesită transfuzie plachetară cu sau fără suplimentare cu fibrinogen prin plasmă proaspătă sau crioprecipitat în cazul sângerării (I-C).

    - Întreruperea heparinei (HNF sau HGMM) este obligatorie în cazul TIH suspectat sau documentat. În cazul complicaţiilor trombotice, anticoagularea poate fi realizată prin DTI (I-C).

    - Prevenţia HIT poate fi realizată prin utilizarea anticoagulantelor fără risc de TIH, cum ar fi fondaparinux sau bivalirudina, sau prin prescrierea de scurtă durată a heparinei (HNF sau HGMM) în cazul în care acestea sunt alese ca anticoagulant (I-B).

    8. POPULAŢII ŞI CONDIŢII SPECIALE

    Anumite populaţii speciale necesită consideraţii suplimentare privind tratamentul NSTE-ACS. Următoarele grupuri de pacienţi sunt la risc substanţial de evenimente cardiace adverse sau necesită strategii terapeutice alternative. Deşi, discutate separat, prezintă o mare suprapunere în cadrul subgrupelor, i.e. mulţi pacienţi vârstnici sunt femei şi/sau au disfuncţie renală, diabet sau anemie. În acest capitol, vor fi prezentate câteva consideraţii privind aceste populaţii. Informaţii cuprinzătoare pot fi consultate în alte materiale.

    8.1 Vârstnicii

    În lume există o creştere substanţială a populaţiei vârstnice cu BCI. Deşi nu există o definiţie comună în ceea ce priveşte vârstnicul, fie vârsta > 65 de ani, fie > 75 de ani reprezintă două dintre cele mai comune definiţii. Deşi aceste separări nete sunt în general folositoare, trebuie recunoscut că riscul mortalităţii creşte într-o manieră continuă, curbiliniu cu fiecare decadă după 50 de ani. De aceea, riscul evenimentelor cardiace cum ar fi deces, stroke, DVI şi insuficienţa cardiacă este substanţial printre pacienţii peste 75 de ani cu BCI. În SUA, persoanele cu vârsta peste 75 de ani reprezintă doar 6 % din populaţie, dar determină 37% din totalul internărilor pentru IM acut şi 60% din mortalitatea totală determinată de IM.

    În Europa, rata pacienţilor > 75 de ani, în registrele cu NSTE-ACS variază de la 27 la 34,1 %. La pacienţii > 75 de ani, rata decesului este de cel puţin două ori mai mare decât la cei < 75 ani. În ciuda proporţiei mari a vârstnicilor în registre, populaţia vârstnică ( > 75 de ani) reprezintă mai puţin de 10% din pacienţii trialurilor recente. Mai mult, s-a arătat recent că vârstnicii înrolaţi în trialuri NSTE-ACS au substanţial mai puţine co-morbidităţi, în mod particular insuficienţa renală şi cardiacă, comparativ cu populaţia generală a vârstnicilor din aceleaşi instituţii. Deci, aplicarea datelor din trialuri care înrolează predominant pacienţi mai tineri la o populaţie mai vârstnică şi mai bolnavă este îndoielnică. Pe baza acestor observaţii, raportul risc/beneficiu cu oricare dintre strategiile terapeutice trebuie determinat la vârstnici, cu o atenţie specială asupra speranţei de viaţă, dorinţele pacientului şi co-morbidităţi, înaintea aplicării strategiei invazive şi a terapiei care creşte riscul de sângerare şi/sau riscul de insuficienţă renală.

    8.1.1 Evaluarea diagnostică precoce la vârstnic

    Prezentarea clinică a NSTE-ACS la vârstnic poate fi uneori înşelătoare. Vârstnicul poate avea mai frecvent simptome minore şi frecvent au simptome atipice sau nu prezintă durere toracică. Simptomele comune la vârstnic sunt dispneea (49%), diaforesis (26%), greaţa-vărsături (24%), sincopă (19%). ECG la vârstnicii cu IM este mai degrabă non-diagnostic, fără supra- sau sub-denivelare de ST în 43% din cazuri. Prezentarea cu insuficienţă cardiacă este frecvent comună, cu până la 41% din pacienţi având simptome de insuficienţă cardiacă la internare. Deci, printre pacienţii vârstnici ce prezintă simptome nespecifice, suspiciunea de NSTE-ACS trebuie menţinută la un nivel înalt chiar la pacienţii cu semne ECG nespecifice.

    8.1.2 Consideraţii terapeutice

    Riscul de sângerare legat de HGMM este mai mare la pacienţii vârstnici. Deşi s-a sugerat un efect terapeutic mai bun al HGMM comparativ cu HNF, acesta nu a fost susţinut după modelarea multi-variabilelor, ajustându-le după caracteristicile bazale importante la vârstnici vs. pacienţi mai tineri. În OASIS-5, pacienţii peste 65 de ani au prezentat o rată mai mare a complicaţiilor hemoragice faţă de cei mai tineri, dar cu un risc semnificativ mai mic de sângerare la fonaparinux faţă de enoxaparină. Meta-analiza trialurilor cu inhibitorii GP IIb/IIIa au arătat că beneficiul terapeutic este mai scăzut pentru pacienţii mai vârstnici (OR 0,86 la < 60 de ani vs. 0,96 la > 70 ani, valoarea P de interacţiune 0,10), în timp ce sângerările majore au fost în jur de sau mai mari de 60%. Totuşi, trialul CURE a documentat un beneficiu mai consistent: reducere absolută a mortalităţii, IM şi stroke aproximativ 2% la pacienţii vârstnici ( > 65 de ani) care primesc clopidogrel şi aspirină vs. aspirină singură. Atenţia asupra raportului risc/beneficiu a acestor terapii trebuie individualizată la pacienţii vârstnici, dependent de tratamentul şi co-morbidităţile existente.

    Trebuie acordată atenţie dozelor de tratament antitrombotic, ţinând cont că în registrul CRUSADE, s-a arătat că dozele excesive sunt frecvent observate la vârstnici şi duc la o rată semnificativ mai mare a sângerărilor.

    Pacienţii vârstnici sunt mai puţin probabil supuşi strategiei invazive după NSTE-ACS şi analize observaţionale ajustate au eşuat în a demonstra un beneficiu precoce privind supravieţuirea, comparativ cu pacienţii mai tineri. Totuşi, o analiză de subgrup a unuia din cele mai mari trialuri randomizate privind strategiile invazive vs. cele conservatoare, utilizând strategii intervenţionale curente (stenturi şi inhibitori GP IIb/IIIa), a arătat un substanţial efect terapeutic în favoarea strategiei invazive (figura 11). Printre pacienţii > 75 ani s-a constatat o reducere relativă a riscului de 56% privind mortalitatea şi IM non-fatal.

    Acesta a fost contrabalansată de o creştere de trei ori a riscului hemoragic major intraspitalicesc. Deşi trialul FRISC - 2 nu a înrolat pacienţi peste vârsta de 75 de ani, cea mai mare reducere a mortalităţii şi a IM non-fatal a fost observată la pacienţii peste 65 de ani pe perioada de 5 ani de supraveghere (24,4 vs. 31,5%, OR 0,77, CI 0,64-0,93; strategie invazivă vs. non-invazivă). Luate împreună, aceste date sugerează că strategia invazivă este asociată cu un prognostic general pe termen lung mai bun. Totuşi, raportul risc-beneficiu trebuie evaluat cu grijă la pacienţii vârstnici consideraţi pentru strategia invazivă de rutină.

    Devine din ce în ce mai important, cu creşterea vârstei, evaluarea pacientului în vederea selecţionării strategiei şi/sau a medicaţiei pentru a minimaliza riscul sângerării şi a prognosticului prost. CICr trebuie calculat întotdeauna la pacienţii vârstnici pentru a adapta dozele terapeutice a medicamentelor cu eliminare exclusivă sau substanţial renală (vezi capitolul 8.4 Boala renală cronică).

    Recomandări privind vârstnicii

    ● Pacienţii vârstnici (> 75 ani) au frecvent simptome atipice. Screeningul activ pentru NSTE-ACS trebuie iniţiat la un nivel mai mic de suspiciune decât la pacienţii mai tineri (<75 ani) (I-C).

    ● Deciziile terapeutice la vârstnici trebuie ajustate corespunzător cu speranţa de viaţă estimată, dorinţele pacientului şi co-morbidităţile pentru a minimaliza riscul şi a îmbunătăţi prognosticul legat de morbiditate şi mortalitate la această populaţie fragilă şi cu risc înalt (I-C).

    ● Pacienţii vârstnici trebuie consideraţi pentru strategia invazivă de rutină precoce, după evaluarea atentă a riscului inerent de complicaţii legate de procedură, în special în timpul BPAC (I-B).

    8.2 Sex

    În general, femeile au primul lor eveniment cardiovascular în medie cu 10 ani mai târziu decât bărbaţii. De aceea, în NSTE-ACS, sunt mai vârstnice şi au co-morbidităţi, inclusiv insuficienţă renală şi insuficienţă cardiacă. În registrele din Europa, vârsta medie a femeilor cu NSTE-ACS a fost cu 6 ani mai mare decât a bărbaţilor (71 vs. 65 ani). În medie, 45% din femei şi 20,5% din bărbaţi au avut > 75 ani. Diabetul a fost mai frecvent la femei decât la bărbaţi (26 vs. 22%). Totuşi, alţi factori de risc au fost distribuiţi în mod egal la femei şi la bărbaţi. Într-un registru de 201114 pacienţi la primul IM, analiza multivariată a arătat că femeile mai tinere au avut o mortalitate cu 25% mai mare la 30 de zile comparativ cu a bărbaţilor. Totuşi, sexul nu a fost un predictor independent al supravieţuirii la un an. Interacţiuni între vârstă şi sex observate în mortalitatea/caz pe termen scurt poate fi explicată de creşterea mortalităţii prespitaliceşti la bărbaţi.

    Figura 11. Prognosticul clinic al pacienţilor stratificaţi pe vârste (strategii invazive vs. non-invazive) din trialul TACTICS-TIMI-18420 Reprodus cu permisia.

---------

    NOTĂ(CTCE)

    Figura 11 se găseşte în Monitorul Oficial al României, Partea I, nr. 608 bis din 3 septembrie 2009, la pagina 335 (a se vedea imaginea asociată).

    OR pentru Deces; Infarct miocardic; Deces sau infarct miocardic non-fatal; deces infarct miocardic sau reinternare pentru sindrom coronarian acut la 6 luni la pacienţii cu angină instabilă şi infarct miocardic fără supradenivelare de ST. Datele sunt stratificate pe grupe de vârstă < 55 ani (n = 716), > 55-65 ani (n= 614), > 65-75 ani (n= 612), şi > 75 ani (n=278). Linia întreruptă indică punctul estimat pentru endpointul primar printre toţi pacienţii *P = 0,010, t P= 0,05

    Totuţi, între bărbaţii şi femeile de vârstă înaintată rata mortalităţii a fost similară după ajustarea pentru co-morbidităţi. Conform analizei trialului GUSTO-2B femeile cu NSTEACS au avut o mortalitate semnificativ mai mare la 30 de zile decât bărbaţii şi rate similare de reinfarctare. Într-un subgrup cu angină instabilă, sexul feminin a fost asociat cu un efect protector independent.

    Este mai puţin probabil ca femeile cu NSTE-ACS să primească terapie bazată pe dovezi, incluzând proceduri diagnostice. În registrele europene, femeile au fost insuficient tratate comparativ cu bărbaţii, în special în termeni de ICP (24,4% pentru bărbaţi vs. 22,9% pentru femei), prescriere de clopidogrel (49% pentru bărbaţi vs. 39% pentru femei) şi prescrierea inhibitorilor de GP IIb/IIIa (24,8% pentru bărbaţi vs. 23,8% pentru femei).

    Recomandarea revascularizaţiei, percutane sau chirurgicale, a fost semnificativ mai scăzută pentru femei. Pentru majoritatea terapiilor, nici pentru cele moderne, nu a existat nici un efect terapeutic diferit în funcţie de sex. Totuşi, în ceea ce priveşte inhibitorii de GP IIb/IIIa şi revascularizaţia precoce (fie ICP, fie BPAC), câteva trialuri au raportat mai multe evenimente adverse la femei, în special cele cu risc mai scăzut. Datele din registre nu sugerează că genul ar fi un factor independent de risc nefavorabil pentru prognostic. De aceea este recomandat ca femeile să fie evaluate şi tratate similar cu bărbaţii, cu o atenţie specială asupra factorilor de risc co-morbizi în NSTE-ACS.

    8.2.1 Inhibitorii de GP IIb/IIIa la femei

    O meta-analiză a trialurilor majore privind inhibitorii de GP IIb/IIIa în NSTE-ACS a arătat o lipsă a efectului terapeutic la femei, cu o interacţiune semnificativă între sex şi tratamentul aplicat, cu un beneficiu terapeutic la bărbaţi. De asemenea, a existat o semnificativă interacţiune terapeutică în favoarea pacienţilor troponin-pozitivi. Într-o analiză centralizată a trialurilor cu abciximab, nu s-a demonstrat nici o diferenţă legată de sex, în ceea ce priveţte riscul nevaforabil major. Femeile au avut o rată mai mare de sângerare. S-a sugerat că femeile au mai frecvent BCI non-obstructivă, în care avantajul terapeutic al agenţilor care acţionează asupra procesului aterotrombotic poate fi minim. Este recomandat ca utilizarea inhibitorilor de GP IIb/IIIa în NSTE-ACS la femei să se adreseze celor troponin pozitive şi cu probabilitate mare de BCI.

    8.2.2 Revascularizarea şi strategia precoce invazivă la femei

    În practica contemporană a ICP cu stent şi inhibitori de GP IIb/IIIa, o meta-analiză a trialurilor randomizate privind abordarea invazivă (cu revascularizare prin ICP sau BPAC) a arătat o reducere a riscului de mortalitate de 23% la 2 ani (RR 0,77, 95% CI 0,60-0,99).

    Totuşi, atunci când a fost examinat prognosticul femeilor şi al bărbaţilor, beneficiul terapeutic a fost prezent la bărbaţi (RR0,68, 95% CI 0,57-0,81), în timp ce la femei nu ar apare nici un beneficiu de la 6 luni la 1 an de supraveghere (RR 1,07, 95% CI 0,82-l,41).

    Atât trialul RITA-3 cât şi FRISC-2 au arătat o rată mai mare de deces şi IM non-fatal la femei. În trialul TACTICS- TIMI-18, nu s-a observat nici o diferenţă legată de sex, în ceea ce priveşte strategia invazivă. Revascularizaţia comparată cu strategia conservatoare a îmbunătăţit prognosticul la femei (OR 0,72, 95% CI 0,47-1,11) în aceiaşi măsură ca şi la bărbaţi (OR0,64, 95% CI 0,47-0,88; P = 0,60 pentru interacţiunea privind sexul).

    Beneficiul terapiei invazive a fost mai mare la femei cu nivel crescut al troponinei T (OR 0,47, 95% CI 0,26-0,83). Un prognostic mai bun pe termen lung s-a demonstrat la femei neselecţionate cu strategie invazivă precoce, comparativ cu bărbaţii. Totuşi, pe o perioadă de supraveghere de 5 ani, a trialului FRISC-2, strategia invazivă nu a îmbunătăţit prognosticul la femei (21,9 vs. 19,6% rata decesului sau a IM, invaziv vs. conservator (RR 1,12, 95% CI 0,83-1,50)) în timp ce la bărbaţi a determinat o îmbunătăţire semnificativă (19,0 vs. 26,8% rata decesului sau a IM, invaziv vs. conservator (RR 0,70, 95% CI 0,590,86)), cu o interacţiune semnificativă între bărbaţi şi femei (P= 0,01). În final, într-o metaanaliză mai recentă prin colaborarea Cochrane, femeile au dovedit un prognostic pe termen lung semnificativ mai bun decât bărbaţii în termeni de deces şi IM (RR 0,73, 95% CI 0,590,91) pantru strategia invazivă vs. conservatoare, dar cu un hazard precoce. Aceste rezultate conflictuale sugerează că sunt necesare trialuri randomizate adresate femeilor pentru a stabili dacă strategia invazivă de rutină este benefică. Între timp, este recomandat ca strategia invazivă precoce de rutină să fie considerată în primul rând la femeile cu criterii de risc înalt cum ar fi persistenţa ischemiei şi nivelul ridicat al troponinelor, ţinând cont şi de co-morbidităţile existente.

    Recomandări pentru femei

    - Femeile trebuie evaluate şi tratate la fel ca şi bărbaţii, cu o atenţie deosebită adresată co-morbidităţilor (I-B).

    8.3 Diabetul zaharat

    Prezenţa diabetului zaharat este un predictor independent a mortalităţii înalte la pacienţii cu NSTE-ACS şi este asociat cu un risc de deces de două ori mai mare comparativ cu populaţia non-diabetică, plasând pacienţii diabetici în categoria cu risc înalt. Pacienţii diabetici prezintă mai multe co-morbidităţi, inclusiv funcţie renală modificată, insuficienţă cardiacă, stroke şi boală vasculară generală. În total, ≈ 20-30% dintre pacienţii cu NSTEACS au diabet, şi marea majoritate au tipul 2 insulino-rezistent. Datele din registre recente realizate în SUA şi Europa au arătat că rata diabetului zaharat este în creştere la pacienţii cu NSTE-ACS şi variază între 29 şi 35% în Europa. Diabetul este mai frecvent observat la femei decât la bărbaţi (41,6 vs. 30,7%). Pacienţii diabetici sunt mai frecvent hipertensivi (81 vs. 66% la non-diabetici) şi obezi (BMI >30 este mai frecvent la pacienţii diabetici decât cei non-diabetici, 28,5 vs. 18,6%), şi au mai frecvent insuficienţă renală (7,2 vs. 2,4% la non-diabetici). Când este considerat diagnosticul de diabet zaharat, glicemia bazală modificată sau toleranţa alterată la glucoză, două treimi din pacienţii cu BCI cronică sau acută au una din anomaliile de glicoreglare prezentate.

    Pacienţii cu glicemie bazală modificată sau toleranţă alterată la glucoză au de asemenea un prognostic mai prost decât pacienţii fără anomalii de glicoreglare, dar uşor mai bun decât cei cu diabet zaharat confirmat.

    Deoarece pacienţii cu diabet au un risc mai mare de evenimente nefavorabile, este recomandată o abordare cuprinzătoare privind prevenţia primară şi secundară. Controlul strâns al glicemei prin administrare de insulină IV şi glucoză a redus mortalitatea la un an cu 30% în studiul DIGAMI, la pacienţii cu STEMI. Acest beneficiu s-a extins până la 39 de luni. Aceste observaţii nu s-au confirmat în DIGAMI-2, care, totuşi a arătat că glicemia este un predictor puternic, independent al mortalităţii pe termen lung după IM la pacienţii cu diabet zaharat tip 2, cu o creştere cu 20% a mortalităţii pe termen lung la o creştere cu 3 mmol/L a glicemiei plasmatice. Cunoştinţele curente indică faptul că administrarea IV a insulinei este necesară la pacienţii diabetici cu un nivel crescut al glicemiei la internare, pentru a atinge nivelul normoglicemic cât mai devreme posibil. Creşteri moderate sau minore ale nivelului glicemic la internare pot fi controlate cu agenţi hipoglicemianţi orali.

    Ulterior, controlul strict al glicemiei este benefic. Dieta adecvată, modificarea stilului de viaţă, agenţii orali şi insulina pot fi necesari pentru a atinge acest scop. Informaţii mai detaliate aupra acestui aspect sunt prezentate în ghiduri specifice privind managmentul diabetului şi boala cardiovasculară.

    În cazul angiografiei şi/sau a angioplastiei, utilizarea substanţei de contrast creşte riscul nefropatiei induse de substanţa de contrast (NIC). Ideal, metforminul trebuie întrerupt cu 24 de ore înaintea examinării sau cel puţin în ziua procedurii. Riscul de acidoză lactică este foarte scăzut, dar creşte în cazul insuficienţei renale. Metforminul poate fi reintrodus la 48 de ore de la utilizarea substanţei de contrast, dacă nu s-a dezvoltat insuficienta renală.

    Similar, strategia terapeutică invazivă şi antitrombotică potentă este recomandată. Atât trialul FRISC-2 şi TACTICS- TIMI-18 a arătat o reducere cu 22-27% a mortalităţii şi a IM non-fatal la pacienţii diabetici randomizaţi pentru strategia invazivă precoce comparativ cu strategia conservatoare. Deci, strategia invazivă precoce este recomandată pacienţilor diabetici cu NSTE-ACS. Cum mulţi diabetici au boală multivasculară, BPAC este mai frecvent recomandat conform trialului BARI. Aşteptăm trialurile curente care examinează cea mai adecvată strategie invazivă pentru diabetici, evaluând DES precum şi BPAC. În trialul BARI (care nu a fost destinat specific NSTE-ACS) a existat un avantaj privind supravieţuirea pentru pacienţii cu BCI şi boală multivasculară randomizaţi BPAC faţă de cei randomizaţi pentru ICP. Trebuie accentuat că în trialul BARI a fost folosită tehnologie învechită şi a fost mai degrabă o comparaţie între ICP fără stent şi chirurgie. Utilizarea tehnologiei moderne în braţul cu ICP poate determina rezultate diferite. Totuşi, aceasta nu s-a observat în cel mai recent trial privind BPAC vs. ICP în populaţia diabetică cu angină instabilă refractară medicamentos, unde supravieţuirea la 3 ani nu a fost statistic diferită între BPAC (72%) şi ICP (8,1%). Acest trial diferă de cele anterioare privind ICP vs. BPAC pentru că a înrolat doar pacienţi refractari la terapia medicamentoasă. Terapiile contemporane cu stenturi intracoronariene şi inhibitorii GP IIb/IIIa au fost aplicate extensiv, dar nu s-a înregistrat o diferenţă semnificativ statistică. Datele din registre au arătat că o abordare invazivă precoce cu terapie farmacologică contemporană şi utilizarea extensivă a stenturilor reduce semnificativ mortalitatea intra-spitalicească, comparativ cu abordarea conservatoare. Tratamentul medical cu inhibitorii GP IIb/IIIa la pacienţii diabetici a fost evaluat, de asemenea într-o meta-analiză. La 6458 pacienţi diabetici înrolaţi în 6 trialuri cu inhibitori ai GP IIb/IIIa, s-a constatat o reducere a mortalităţii cu 26% la 30 de zile (6,2 vs. 4,6%, OR 0,74, 95% CI 0,59-0,92; P = 0,007), cum este prezentat în Figura 12.

    Figura 12. Efectul tratamentului asupra mortalităţii la 30 de zile printre pacienţii diabetici cu sindroame coronariene acute fără supradenivelare de ST din 6 trialuri randomizate. Reprodus cu permisia.

----------

    NOTĂ(CTCE)

    Figura 12 se găseşte în Monitorul Oficial al României, Partea I, nr. 608 bis din 3 septembrie 2009, la pagina 339 (a se vedea imaginea asociată).

    OR cu 95% interval de confidenţă şi valorile corespunzătoare P pentru efectul tratamentului asupra mortalităţii la 30 de zile printre pacienţii diabetici cu sindroame coronariene acute. Valorile la stânga de 1,0 indică un beneficiu al supravieţuirii pentru inhibitorii GP IIb/IIIa

    Deci, pacienţii diabetici cu NSTE-ACS trebuie să primească intravenos inhibitori GP IIb/IIIa ca parte a tratamentului medical iniţial, care trebuie continuat până la finalizarea prin ICP. Merită menţionat că date mai recente obţinute în cadrul ICP nu confirmă datele meta-analizelor, pentru că în ICP selectivă, ca şi la pacienţii cu NSTE-ACS cu risc înalt, abciximab nu a dus la un beneficiu mai mare la pacienţii diabetici.

    În ciuda dovezilor, rezultă că pacienţii diabetici încă ramân insuficient trataţi comparativ cu cei non-diabetici. În registrele Europene, revascularizaţia (în orice formă), thienopiridinele şi inhibitorii GP IIb/IIIa au fost mai puţin prescrise la diabetici decât la pacienţii non-diabetici, cu un impact clar asupra mortalităţii intra-spitaliceşti şi pe termen lung (5,9 vs. 3,2% mortalitate la o lună şi 15,2 vs. 7,6% la un an). În plus, datele din registre au arătat că prezenţa diabetului nu a influenţat alegerea strategiei de revascularizaţie. Pentru o revizuire completă a managementului diabetului în boala cardiovasculară, cititorii sunt îndrumaţi către ghidul care abordează acest subiect.

    Recomandări privind diabetul

    ● Este recomandată obţinerea normoglicemiei cât mai rapid printr-un control glicemic strâns la toţi pacienţii diabetici în faza acută NSTE-ACS (I-C).

    ● Pentru a obţine normoglicemia, insulina în perfuzie poate fi necesară la pacienţi selecţionaţi cu NSTE-ACS şi cu un nivel înalt al glicemiei la internare (Ila-C).

    ● Este recomandată strategia invazivă precoce la pacienţii diabetici cu NSTEACS (I-A).

    ● Pacienţii diabetici cu NSTE-ACS trebuie să primească inhibitori ai GP IIb/IIIa ca parte a terapiei medicamentoase iniţiate, care trebuie continuată până la finalizarea prin ICP (Ila-B).

    8.4 Boala renală cronică

    Boala renală cronică (BRC) este clasificată în cinci stadii diferite (Tabel 9). Funcţia renală este cel mai bine evaluată prin RFG corespunzător ecuaţiei MDRD, care include în calcul etnicitatea şi sexul. Aceasta trebuie evaluată la toţi pacienţii cu sau la risc crescut de BCI. Totuşi, în practica zilnică, este utilizat CICr în locul RFG. Un bun marker surogat pentru disfuncţia renală s-a dovedit a fi cystatin C.

    8.4.1 Boala renală cronică, marker al riscului de boală coronariană

    Conform unui larg registru din SUA, disfuncţia renală s-a dovedit a fi destul de frecventă în populaţia generală şi este asociată cu un risc mai mare de mortalitate cardiovasculară şi de orice cauză, care creşte exponenţial cu scăderea progresivă a RFG, cu o creştere rapidă a evenimentelor la o RFG < 60 mL/min/1,73 mp. Riscul de deces de orice cauză, inclusiv prin boală cardiovasculară, creşte pentru un HR ajustat 1,2-5,1 de la cea mai mică alterare la cea mai severă alterare a funcţiei renale, luând ca referinţă o RFG > 60mL/min/l,73 mp. HR ajustate pentru apariţia oricărei suferinţe cardiovasculare au fost de 1,4 şi, respectiv, 3,4.

    Observaţii similare au fost notate şi în alte rapoarte, unele din ele confirmând că prevalenţa BCI este înaltă în fiecare stadiu al bolii renale, inclusiv în stadiul I şi determină o rată înaltă a complicaţiilor şi o creştere de două ori mai mare a mortalităţii comparativ cu pacienţii fără disfuncţie renală. Prevalenţa înaltă a BCI în BRC este determinată incidenţei înalte a factorilor de risc tradiţionali şi non-tradiţionali, cum ar fi statusul intens proinflamator, hiperhomocisteinemia şi statusul pro-trombotic. Diabetul zaharat, care este responsabil de circa 50% din cauzele disfuncţiei renale în stadiu final, este un factor agravant.

    Disfuncţia renală este frecvent observată în NSTE-ACS ca şi în alte forme de BCI. Este asociată cu un prognostic mai prost la pacienţii cu manifestări clinice ale aterosclerozei, incluzând NSTE-ACS, STE-ACS şi ICP, ca şi la pacienţii diabetici. În plus, disfuncţia renală este un predictor potent independent al riscului de sângerare la pacienţii cu SCA; cu cât este mai severă disfuncţia renală, cu atât este mai mare riscul de sângerare (Figura 13) (vezi capitolul 7.1 Complicaţii hemoragice).

    Tabelul 9. Stadiile bolii renale cronice, corespunzător National Kidney Foundation

*T*

 ──────────────────────────────────────────────────────────────────────────────

  Stadiu Descriere                            GFR (mL/min/1.73 mp)

  Afectare renală cu RFG normală sau          ≥ 90

  crescută

  Afectare renală cu scădere uşoară a RFG     60-89

  Scădere moderată a RFG                      30-59

  Scădere severă RFG                          15-29

  Insuficienţă renală                         < 15 (sau dializă)

 ──────────────────────────────────────────────────────────────────────────────

*ST*

    Figura 13. Prognosticul intraspitalicesc corespunzător gradului de disfuncţie renală pentru subgrupe de pacienţi cu infarct miocardic fără supradenivelare de ST/angină instabilă din registrul GRACE. Heart 2003; 89:1003-1008, reprodus cu permisiunea BMJ Publishing Group.

--------

    NOTĂ(CTCE)

    Figura 13 se găseşte în Monitorul Oficial al României, Partea I, nr. 608 bis din 3 septembrie 2009, la pagina 342 (a se vedea imaginea asociată).

    * P<0,05 pentru toate categoriile funcţiei renale în subgrupul cu infarct miocardic fără supradenivelare ST/ angină instabilă.

    ** P<0,0001 pentru toate categoriile funcţiei renale în subgrupul cu infarct miocardic fără supradenivelare ST/ angină instabilă.

    Prezenţa disfuncţiei renale complică managementul pacienţilor cu NSTE-ACS. În cazul insuficienţei renale severe (CICr < 30 mL/min) multe medicamente cu eliminare exclusivă sau substanţială renală trebuie reduse ca doză, sau sunt contraindicate, în mod particular HGMM, fondaparinux, bivalirudina şi inhibitorii GP IIb/IIIa. În această situaţie, HNF nu protejează împotriva complicaţiilor hemoragice, în registrul GRACE constatându-se o creştere graduală a riscului de sângerare la administrarea HNF, pe măsura scăderii funcţiei renale, similar cu cea observată la administrarea HGMM. Deoarece un risc mult mai scăzut de complicaţii hemoragice a fost observat în OASIS-5 cu fondaparină comparativ cu enoxaparina, chiar şi la pacienţii cu insuficienţă renală severă, fondaparina are potenţialul de a fi utilizată în această situaţie. Date recente confirmă că reducerea dozei de eptifibatidă poate reduce riscul de sângerare (tabel 10).

    Tabelul 10. Recomandări privind utilizarea medicamentelor în boala renală cronică

*T*

 ┌────────────────────────────────────────────────────────────────────────────┐

 │Medicament     Recomandări în BRC                                           │

 │Simvastatin    Eliminare renală scăzută. La pacienţii cu insuficienţă renală│

 │               severă (CrCl <30 mL/min), atenţie cu doze > 10 mg            │

 │Ramipril*a)    Adaptarea dozei este necesară dacă CrCl <30 mL/min (doza     │

 │               iniţială 1.25 mg zilnic). Doza nu trebuie să depăşească      │

 │               5 mg/zi                                                      │

 │Losartan*a)    Recomandat pentru tratamentul hipertensiunii sau a           │

 │               insuficienţei renale în diabetul de tip 2 cu microalbuminurie│

 │               50-100 mg/zi. Monitorizarea regulată a balanţei electrolitice│

 │               şi a creatininei serice este recomandată.                    │

 │Clopidogrel    Nu sunt informaţii la pacienţii cu insuficienţă renală       │

 │Enoxaparuf     În cazul insuficienţei renale severe (CrCl < 30 mL/min), fie │

 │               contraindicată fie ajustarea dozelor corespunzător           │

 │               indicaţiilor specifice ţării.                                │

 │Fondaparinux   Contraindicat în insuficienţa renală severă                  │

 │               (CrCl < 30 mL/min). Totuşi, cum un risc de sângerare mult mai│

 │               scăzut a fost observat în OASIS-5 cu fondaparinux în         │

 │               comparaţie cu enoxaparin,chiar şi la pacienţi cu insuficienţă│

 │               renală severă, acest medicament poate fi anticoagulantul de  │

 │               elecţie pentru această situaţie                              │

 │Bivaliradin    Dacă CrCl < 30 mL/min, reducerea ratei de perfuzie la        │

 │               1.0 mg/kg/h trebuie considerată. Dacă pacientul este în      │

 │               hemodializă,perfuzia trebuie redusă la 0.25 mg/ kg/h. Nu este│

 │               necesară reducerea dozei bolus.                              │

 │Tirofiban      Adaptarea dozei este necesară la pacienţii cu insuficienţă   │

 │               renală. Cincizeci la sută din doză dacă CrCl <30 mL/min      │

 │Eptifibatide   Cum 50% din eptifibatide este eliminat prin rinichi la       │

 │               pacienţii cu insuficienţă renală, trebuie luate precauţii la │

 │               pacienţii cu insuficienţă renală (CrCl <50 mL/min).          │

 │               Perfuzia trebuie redusă la 1 ug/kg/min la aceşti pacienţi.   │

 │               Doza bolus rămâne neschimbată la 180ug/ kg. Eptifibatide este│

 │               contraindicată la pacienţii cu CrCl < 30 mL/min              │

 │Abciximab      Nu există recomandări specifice privind utilizarea abciximab │

 │               sau ajustarea dozei în insuficienţa renală. Evaluarea atentă │

 │               a riscului hemoragic este necesară înaintea utilizării în    │

 │               insuficienţă renală                                          │

 │Atenolol       Este recomandată înjumătăţirea dozei la pacienţii cu CrCl    │

 │               între 15 şi 35 mL/min (50 mg/zi). Un sfert din doză(25 mg/zi)│

 │               recomandată dacă CrCl <15 mL/min                             │

 └────────────────────────────────────────────────────────────────────────────┘

*ST*

    *a). Recomandările sunt indicate acolo unde pot fi respectate. Se presupune că aceleaşi recomandări sunt valabile pentru alte medicamente din aceeaşi clasă farmacologică, dar aceasta trebuie evaluată specific (altă HGMM, altă statină, IECA, şi inhibitor al receptorului angiotensinei.), deoarece în cadrul aceleiaşi clase farmacologice, calea de eliminare poate varia. Recomandările privind utilizarea medicamentelor listate în acest tabel pot varia dependent de prospectul fiecărui medicament din ţara în care este utilizat. Anumite diferenţe în prospect pot apare între diferite ţări.

    8.4.2 Nefropatia indusă de substanţa de contrast

    Disfuncţia bazală renală poate creşte riscul NIC în cazul angiografiei/angioplastiei. Riscul NIC este în mod particular crescut la pacienţii mai vîrstnici, diabetici, cu deshidratare, la injecţia unui volum mare a mediului de contrast şi la utilizarea substanţelor înalt-osmolare, opus utilizării substanţelor non-ionice cu osmolaritate scăzută. Hidratarea înainte şi după angiografie şi/sau coronarografie este strategia care s-a dovedit a avea cel mai mare impact în reducerea riscului de NIC. Pacienţii care necesită angiografie şi/sau angioplastie trebuie să primească îngrijiri speciale pentru a reduce sau evita NIC. Protocoalele curente recomandă hidratarea cu 250-500 ml de Clorură de sodiu 0,9% înainte şi după procedură, cu atenţie la pacienţii cu istoric de insuficienţă cardiacă. Cantitatea de mediu de contrast trebuie limitată la 50 ml pentru procedura diagnostică. Pentru detectarea NIC evaluarea nivelului creatininei este necesar timp de trei zile de la injectare.

    La pacienţii cu disfuncţie renală severă, angiografia şi/sau revascularizarea poate fi amânată, mai puţin în cazul în care clinic este indicată, pentru a reduce riscul de insuficienţă acută post-intervenţie. Dacă PCI este necesară, aceasta ar trebui amânată câteva zile după angiografie, dacă simptomatologia clinică permite. În cazul PCI pentru leziunile multivasculare se consideră această intervenţie a fi oportună. CABG este asociat cu un risc crescut de disfuncţie renală şi de aceea raportul risc/beneficiu trebuie bine cântărit.

    8.4.3 Managementul bolii renale cronice la pacienţii cu boală coronariană

    IEC şi sartanii, ambele clase de medicamente au dovedit că reduc microalbuminuria şi progresia spre stadiul renal final. IEC trebuiesc administraţi sub strictă monitorizare a creatininei serice, care poate iniţial să crească la introducerea IEC şi ulterior să revină la valoarea de bază a pacienţilor. Acestea sunt contra-indicate la pacienţii cu stenoză de arteră renală. Sartanii pot fi folosiţi ca alternativă la IEC. Doar IEC şi statinele au dovedit că reduc riscul cardiovascular la pacienţii cu disfuncţie renală şi ar trebui folosite la pacienţii cu SCA fără supradenivelare de segment ST. Date privind impactul asupra revascularizării la pacienţii cu boală renală cronică sunt puţine, deoarece în cele mai multe trialuri, disfuncţia renală a fost un criteriu de excludere aşa încât pacienţii cu boală renală cronică sunt subreprezentaţi. Revascularizarea, în multe registre ca şi în substudii ale unor trialuri a demonstrat că îmbunătăţeşte rezultatele la pacienţii cu boală renală cronică, nu doar la cei în stadiile finale, cât şi în stadiile moderate ale disfuncţiei renale. În câteva registre, a fost arătat că pacienţii cu disfuncţie renală sunt adesea trataţi suboptimal şi nu primesc terapia recomandată de ghiduri.

    8.4.4 Biomarkerii în boala renală cronică

    Creşterea troponinei este uneori descoperită la pacienţii asimptomatici cu disfuncţie renală, în special la cei hemodializaţi, fără a avea o dovadă a dezvoltării unui SCA fără supradenivelare de segment ST. Această creştere a troponinei poate face dificil diagnosticul de SCA fără supradenivelare de segment ST în aceste condiţii. Oricum, prognosticul pacienţilor cu boală renală cronică este mai prost în cazul creşterii troponinei independent de clasa anginei.

    Recomandări pentru pacienţii cu boală renală cronică

    ● Cl.cr şi/sau RFG ar trebui calculate pentru fiecare pacient spitalizat pentru SCA fără supradenivelare de segment ST (I-B). Vârstnicii, femeile şi pacienţii cu indice de masă corporal scăzut, merită atenţie sporită căci valori normale ale creatininei serice pot fi asociate cu un ClCr şi o RFG mai scăzute (I-B).

    ● Pacienţii cu boală renală cronică ar trebui să primească acelaşi tratament de primă linie ca orice alt pacient, în absenţa contraindicaţiilor (I-B).

    ● La pacienţii cu ClCr < 30 mL/min sau RFG < 30 mL/min/1.73 mp, este recomandată o atenţie sporită la administrarea anticoagulantelor, până când doza ajustată este cea necesară, în timp ce la unii este contraindicată (I-C).

    ● HNF ajustată în funcţie de APTT este recomandată când ClCr < 30 mL/min sau RFG < 30 mL/min/1.73 mp (I-C).

    ● Inhibitorii de GP IIb/IIIa pot fi utilizaţi în cazul insuficienţei renale. Adaptarea dozei este necesară la eptifibatide şi tirofiban. Este recomandată evaluarea riscului de sângerare pentru abciximab (I-B).

    ● Pacienţii cu boală renală cronică cu ClCr < 60 mL/min au risc înalt de evenimente ischemice şi ar trebui evaluaţi invaziv şi revascularizaţi când este posibil (Ila-B).

    ● Măsuri corecte sunt recomandate în scopul reducerii riscului de nefropatie de contrast (I-B).

    8.5 Anemia

    Anemia s-a demonstrat a fi asociată cu prognostic prost, şi în special cu o mortalitate crescută în unele condiţii care includ: insuficienţa cardiacă, insuficienţa renală, diverse tipuri de intervenţii chirurgicale, neoplazii, dar şi în cadrul unui spectru de boli cardiace ischemice, incluzând IMA cu supradenivelare de ST, SCA fără supradenivelare de ST, PCI şi CABG.

    În acord cu criteriile World Health Organization (hematocrit 39% sau hemoglobina 13 g/dL la bărbaţi şi 12g/dL la femei), anemia poate fi prezentă la 5-10% din pacienţii cu SCA fără supradenivelare de segment ST. Statistici cu valori înalte de 43% au fost observate în rândul vârstnicilor cu IMA, dar numai 4,2% au avut valori ale hematocritului 30%. Într-un raport recent, anemia a fost observată în 30,6% din cazurile de SCA, dar numai 5,4% au avut hemoglobina, 10g/dL.

    Anemia în SCA fără supradenivelare de ST este asociată cu prognostic prost. O meta-analiză recentă care a inclus aproape 40.000 de pacienţi cu SCA fără supradenivelare de ST şi SCA cu supradenivelare de ST a arătat că prognosticul la 30 zile este puternic influenţat de nivelul hemoglobinei la admisie. Probabilitatea de moarte cardiovasculară, IM, sau ischemie recurentă este crescută la scăderea hemoglobinei sub 11 g/dL cu un Odds ratio de 1.45 per 1 g/dL, luând grup de referinţă nivelul hemoglobinei de 15-16 g/dL. Rata de evenimente cardiovasculare este de asemenea crescută la niveluri ale hemoglobinei mai mari de 16 g/dL.391 Aceeaşi relaţie între mortalitate şi nivelul hemoglobinei a fost observat în cadrul unui studiu cohortă ce a inclus 5888 pacienţi vârstnici urmăriţi 11 ani în Cardiovascular Health Study. Alte condiţii cum ar fi SCA cu supradenivelare de segment ST, PCI, şi CAGB au identificat anemia ca marker de prognostic negativ. Anemia este asociată cu alte comorbidităţi cum ar fi: vârsta înaintată, diabetul zaharat şi insuficienţa renală dar şi cu alte condiţii non-cardiovasculare (diateza hemoragică sau neoplaziile) care pot contribui la un prognostic nefavorabil. Oricum, după ajustarea caracteristicilor de bază, o relaţie între răspunsul la doză şi spectrul SCA a fost observat; cea mai caracteristică fiind hemoglobina indicând un prognostic mai prost. Se pare că există o strânsă relaţie între anemie şi riscul de moarte cardiovasculară. Anemia creşte frecvenţa cardiacă şi debitul cardiac, ducând la dezvoltarea hipertrofiei VS, şi un dezechilibru între consumul şi cererea de oxigen miocardic. Aceste mecanisme în adiţie cu dezechilibrul între consumul şi cererea de oxigen care apare în cadrul miocardului infarctizat sau ischemic pot duce la creşterea dimensiunii infarctului, apariţia aritmiilor, pot agrava hipotensiunea şi eventual înrăutăţi prognosticul. Valoarea de bază a hemoglobinei este de asemenea un predictor independent al riscului de sângerare, o valoare scăzută a hemoglobinei având un risc mai mare atât în cadrul procedurilor care presupun sau nu risc de sângerare. Astfel, tratamentul modern al SCA fără supradenivelare de segment ST poate duce la agravarea anemiei datorită creşterii riscului de sângerare, o atenţie deosebită trebuie acordată nivelului de bază al hemoglobinei când se ia o hotărâre asupra deciziei terapeutice. (vezi secţiunea 7.1 Complicaţiile sângerării)

    Recomandări pentru anemie

    ● Nivelul de bază al hemoglobinei este un predictor independent al riscului ischemic şi de sângerare la 30 de zile. Ar trebui luat în considerare la evaluarea iniţială (I-B).

    ● Toate măsurile necesare ar trebui luate în timpul evaluării iniţiale pentru a preveni înrăutăţirea anemiei prin sângerare (I-B) (vezi secţiunea 7.1 Complicaţiile sângerării).

    ● Anemia bine tolerată la pacienţii cu SCA fără supradenivelare de segment ST nu indică transfuzia de sânge sistematică, ar putea fi considerată doar în cazul în care este compromis statusul hemodinamic (I-C) (vezi secţiunea 7.1 Complicaţiile sângerării).

    8.6 Arterele coronare normale

    O mare parte dintre pacienţii cu SCA fără supradenivelare de segment ST au artere coronare normale sau minime anomalii. Fiziopatologia SCA fără supradenivelare de segment ST nu este omogenă şi include mai multe mecanisme: (i) spasm coronarian (angina Prinzmetal), (ii) placă intramurală complicate cu tromboză acută şi ulterior recanalizare, (iii) emboli coronarieni, şi (iv) sindromul X.

    La pacienţii admişi cu suspiciune de SCA fără supradenivelare de segment ST, demonstrarea angiografică a arterelor coronare normale sau aproape normale schimbă diagnosticul. Oricum, modificările de segment ST şi prezenţa biomarkerilor la pacienţii cu durere retrosternală tipică şi cu artere coronare patente fără leziuni stenotice semnificative pot fi datorate necrozei miocardice mai mult decât rezultatelor fals-pozitive. Aproape 15% dintre pacienţii cu SCA fără supradenivelare de segment ST au artere coronare normale sau minime anomalii. Pare mai frecvent la femei. Plăcile aterosclerotice pot fi prezente chiar şi în absenţa stenozelor semnificative angiografic şi se pot datora remodelării peretelui arterial. Prognosticul acestor pacienţi este similar cu cel al pacienţilor SCA fără supradenivelare de segment ST şi ateroscleroză coronariană semnificativă, şi aceştia merită tratament antitrombotic optim şi prevenţie secunadară cu agenţi antiplachetari şi statine.

    Angina variantă Prinzmetal se referă la un sindrom atipic de durere cardiacă secundar ischemiei miocardice care nu e precipitat de efortul fizic sau stressul emoţional şi este asociat cu supradenivelare tranzitorie de segment ST. Ipoteza originală care ar susţine vasospasmul coronarian a fost demonstrată angiografic. Vasospasmul duce la o scădere marcată a diametrului arterelor epicardice coronare, producând ischemie miocardică severă. Vasospasmul poate apărea în cadrul stenozelor focale severe, dar cel mai adesea la pacienţii cu vase aparent normale angiografic. Pacienţii cu angină variantă tind să fie mai tineri decât cei SCA fără supradenivelare de segment ST convenţional şi de cele mai multe ori sunt mari fumători. Simptomele sunt adesea severe şi pot fi însoţite de sincopă. Atacurile de angină Prinzmetal tind să apară între miezul nopţii şi ora opt dimineaţa.

    Spasmul arterelor epicardice coronare, datorat ischemiei transmurale este marca diagnostică a anginei Prinzmetal. Spasmul poate fi spontan sau provocat de acetilcolină sau ergonovină sau testul de hiperventilaţie. Tratamentul anginei Prinzmetal presupune administrarea de blocante de calciu, demonstrate a fi eficiente în prevenirea spasmului coronarian, singuri sau în asociere cu nitraţii. Aceştia ar trebui prescrişi la doza maximă tolerată şi pe termen lung. În cazuri rare, SCA fără supradenivelare de segment ST cu artere coronare normale sau minime anomalii angiografic poate fi datorat embolismului coronarian secundar fibrilaţiei atriale sau flutterului atrial. Cum fibrilaţia atrială este deseori nediagnosticată clinic, frecvenţa mecanismului SCA fără supradenivelare de segment ST poate fi subestimat.

    Termenul de "Sindrom X" se foloseşte la descrierea pacienţilor cu angină precipitată de efortul fizic, subdenivelare de segment ST la testul de efort şi artere coronare nonobstructive angiografic. Durerea toracică poate creşte în frecvenţă sau intensitate, sau poate apărea în repaus. Pacienţii pot prezenta caracteristici tipice ale anginei instabile. Prognosticul este de obicei excelent. Cauza acestui sindrom nu este bine definită, dar cel mai frecvent este asociată cu disfuncţie endotelială dependentă de vasodilataţie arterială, scăderea producţiei de oxid nitric şi scăderea sensibilităţii la stimularea simpatică. Sunt tot mai multe evidenţe care arată că aceşti pacienţi au un răspuns exagerat la durere. Datorită faptului că prognosticul este excelent, cea mai importantă terapie este tratamentul simptomatic cu nitraţi, beta-blocante şi blocante de calciu care s-a arătat a fi eficient.

    Balonizarea apicală, recent descrisă, se poate prezenta ca un SCA fără supradenivelare de segment ST şi se caracterizează prin artere coronare permeabile angiografic însoţite de akinezie apicală şi uneori medioventriculară fără legătură cu distribuţia arterelor coronare.

    Tipic este reversibilă în câteva săptămâni. Mecanismul exact al acestui sindrom este necunoscut.

    9. STRATEGII DE TRATAMENT

    SCA fără supradenivelare de segment ST îmbracă un spectru heterogen de pacienţi cu diverse nivele de risc: mortalitate, IM, sau recurenţa DVI. În următoarele paragrafe, o strategie în etape este bazată pe analiza detaliată a datelor ştiinţifice existente şi care ar putea fi aplicate la majoritatea pacienţilor cu SCA fără supradenivelare de segment ST suspectat. Este de apreciat că etapele specifice fiecărui pacient poate deriva din strategia propusă. Pentru fiecare pacient, medicul trebuie să ia o decizie individuală, ţinând cont de anamneza pacientului (comorbidităţi, vârsta, etc.), condiţia clinică, rezultatele evaluării iniţiale şi opţiunile de tratament farmacologic şi non-farmacologic.

    9.1 Prima etapă: evaluarea iniţială

    Durerea toracică sau disconfortul va fi simptomul care îndrumă pacientul spre consultaţie medicală sau spitalizare. Pacientul cu SCA fără supradenivelare de segment ST suspectat trebuie evaluat în spital şi examinat imediat de un medic calificat. Durerea toracică comportă o atenţie sporită.

    Primul pas este evaluarea pacientului fără întârzierea diagnosticului pe care se va baza strategia de tratament. Criteriile sunt următoarele:

    ● caracteristicile durerii toracice şi simptomele orientate în funcţie de examinarea clinică;

    ● evaluarea probabilităţii bolii cardiace ischemice (ex. vârsta, factorii de risc, IM anterior, CAGB, PCI);

    ● ECG (segmentul ST sau alte anomalii).

    Pe baza acestor criterii care ar trebui realizate în mai puţin de 10 minute de la primul contact medical, pacientul trebuie încadrat în unul din cele 3 diagnostice majore:

    ● SCA cu supradenivelare de segment ST care necesită reperfuzie imediată

    ● SCA fără supradenivelare de segment ST

    ● SCA improbabil

    Tratamentul pacienţilor cu SCA fără supradenivelare de segment ST este acoperit în respectivul ghid. Evaluarea SCA improbabil trebuie făcută cu precauţie şi numai când o altă explicate este evidentă (ex. traumatism). Derivaţiile ECG adiţionale (V3R şi V4R, V7V9) ar trebui efectuate, în special la pacienţii cu durere toracică persistentă. Recoltarea analizelor la sosirea pacientului şi rezultatele acestora în mai puşin de 60 minute ar fi a doua etapă în stategia de evaluare. Acestea includ: troponina I, CK (-MB), creatinina, hemoglobina, şi formula leucocitară. După încadrarea în categoria de SCA fără supradenivelare de segment ST se va trece la a doua etapă.

    9.2 A doua etapă: confirmarea diagnosticului şi evaluarea riscului

    9.2.1 Confirmarea diagnosticului

    După ce pacientul este inclus în grupul SCA fără supradenivelare de segment ST se va începe tratamentul intravenos şi oral conform Tabelului 11.

    Prima linie de tratament este constituită de nitraţi, beta-blocante, aspirină, clopidogrel, şi anticoagulante, în funcţie de stategia de tratament, terapia invazivă de urgenţă sau conservatoare (vezi A treia etapă).

    Conduita va fi bazată pe următoarele informaţii/date:

    ● analize de rutină, în special troponina (la prezentare şi după 6-12 ore) şi ceilalţi markeri în acord cu diagnosticul (ex. D-dimeri, BNP, NT-proBNP)

    ● monitorizarea, de preferat continuu, a segmentului ST (când este posibil)

    ● Ecocardiografia, MRI, CT, sau imagistica nucleară pentru diagnosticul diferenţial (ex. Disecţie de aortă, embolism pulmonar)

    ● Răspunsul la tratamentul antianginos

    ● Evaluarea scorului de risc

    ● Evaluarea riscului de sângerare

    Pe parcursul acestei etape, alte diagnostice pot fi confirmate sau excluse, cum ar fi anemia, embolismul pulmonar, şi anevrismul de aortă (vezi Tabelul 4, secţiunea 5.3 Diagnosticul diferenţial).

    9.2.2 Evaluarea riscului

    Tratamentul individualizat este ajustat în funcţie de riscul evaluat în cadrul examinării iniţiale şi se poate modifica în cazul simptomatologiei continue sau a informaţiilor suplimentare rezultate din biochimie sau din examinările imagistice.

    Evaluarea riscului reprezintă o componentă importantă în luarea deciziilor şi este un subiect de continuă reevaluare. Se evaluaza atât riscul de ischemie cât şi de sângerare.

    Factorii de risc pentru sângerare şi evenimentele ischemice se suprapun considerabil, astfel încât pacienţii cu risc crescut pentru evenimentele ischemice au de asemenea risc crescut pentru sângerare. Astfel, alegerea terapiei farmacologice (dublă sau triplă antiagregare, anticoagulante) poate deveni periculoasă, în funcţie de doza de medicament. În cazul în care este necesară terapia invazivă, abordul vascular este foarte important din moment ce abordul radial a arătat că reduce riscul de sângerare comparativ cu abordul femural. În acest context, o atenţie deosebită trebuie acordată disfuncţiei renale, prezentă în rândul pacienţilor vârstnici şi a pacienţilor diabetici.

    În timpul acestei etape se ia decizia dacă pacientul ar trebui să efectueze cateterism cardiac sau nu.

*T*

 ┌────────────────────────────────────────────────────────────────────────────┐

 │Tabelul 11 Măsuri terapeutice primare                                       │

 ├──────────────┬─────────────────────────────────────────────────────────────┤

 │Oxigen        │4-8 L/min dacă saturaţia de oxigen este 90%                  │

 ├──────────────┼─────────────────────────────────────────────────────────────┤

 │Nitraţi       │Sublingual sau intravenos (atenţie dacă TA sistolică,90 mmHg)│

 ├──────────────┼─────────────────────────────────────────────────────────────┤

 │Aspirina      │Doza iniţială de 160-325 mg formula gastrorezistentă urmată  │

 │              │de 75-100 mg/zi (administrarea intravenoasă este acceptată)  │

 ├──────────────┼─────────────────────────────────────────────────────────────┤

 │Clopidogrel   │Doza de încărcare 300 mg (sau 600 mg pentru instalare rapidă │

 │              │a acţiunii) urmată de 75 mg zilnic                           │

 ├──────────────┼─────────────────────────────────────────────────────────────┤

 │Anticoagulante│Diferite opţiuni dependente de strategie:                    │

 │              │● HNF bolus intravenos 60-70 IU/kg (maxim 5000 IU) urmată de │

 │              │  infuzie 12-15 IU/kg/h (maxim 1000 IU/h) titrare în funcţie │

 │              │  de aPTT 1.5-2.5                                            │

 │              │● Fondaparinux 2.5 mg/zi subcutanat                          │

 │              │● Enoxaparina 1 mg/kg de 2 ori/zi subcutanat                 │

 │              │● Dalteparina 120 IU/kg de 2 ori/zi subcutanat               │

 │              │● Nadroparin 86 IU/kg de 2 ori/zi subcutanat                 │

 │              │● Bivalirudin 0.1 mg/kg bolus urmată de 0.25mg/kg/h          │

 ├──────────────┼─────────────────────────────────────────────────────────────┤

 │Morfina       │3-5 mg intravenos sau subcutanat, depinzând de severitatea   │

 │              │durerii.                                                     │

 ├──────────────┼─────────────────────────────────────────────────────────────┤

 │Beta-blocante │Dacă există tahicardie sau hipertensiune fără semne de       │

 │po            │insuficienţă cardiacă                                        │

 ├──────────────┼─────────────────────────────────────────────────────────────┤

 │Atropina      │0.5-1 mg intravenos dacă există bradicardie sau reacţie      │

 │              │vagală                                                       │

 └──────────────┴─────────────────────────────────────────────────────────────┘

*ST*

    9.3 A treia etapă: strategia invazivă

    Cateterismul cardiac este indicat în scopul prevenirii complicaţiilor precoce şi/sau să îmbunătăţească prognosticul pe termen lung (Figura 14). Timpul până la evaluarea invazivă trebuie cântărit în funcţie de riscul celor trei categorii: strategia conservatoare, invazivă precoce şi invazivă de urgenţă.

    Figura 14. Algoritm de management al pacienţilor cu SCA fără supradenivelare de segment ST

---------

    NOTĂ(CTCE)

    Figura 14 se găseşte în Monitorul Oficial al României, Partea I, nr. 608 bis din 3 septembrie 2009, la pagina 352 (a se vedea imaginea asociată).

    9.3.1 Strategia conservatoare

    Pacienţii încadraţi în această categorie pot fi priviţi ca pacienţi cu risc scăzut şi nu trebuie îndrumaţi spre evaluarea invazivă precoce:

    ● fără recurenţa durerii toracice

    ● fără semne de insuficienţă cardiacă

    ● fără modificări la ECG iniţial sau ECG ulterior (6-12 h)

    ● fără creşterea troponinei (la admitere şi la 6-12 h)

    Riscul scăzut este asociat cu un score-risc (Vezi secţiunea 5.4 Stratificarea riscului) care suportă o terapie conservatoare. Managementul acestor pacienţi se suprapune cu evaluarea bolii cardiace stabile. După externare, un test de stress pentru inducerea ischemiei este util în luarea deciziilor ulterioare. Pacienţii care nu îndeplinesc criteriile mai sus menţionate ar trebui să efectueze cateterism cardiac.

    9.3.2 Strategia invazivă de urgenţă

    Strategia invazivă de urgenţă ar trebui aplicată pacienţilor cu risc de dezvoltare de necroză miocardică importantă care ar putea scăpa ECGului (ex. ocluzia arterei circumflexe) sau care au risc crescut de progresie a ocluziei vasului. Aceşti pacienţi sunt caracterizaţi de:

    ● angină refractară (presupunând IM fără supradenivelare de ST)

    ● angina recurentă în ciuda tratamentului antianginos asociată cu subdenivelări de segment ST (> 2 mm) sau unde T ample negative

    ● semne clinice de insuficienţă cardiacă sau instabilitate hemodinamică ("şoc")

    ● aritmii ameninţătoare de viaţă (fibrilaţie ventriculară sau tahicardie ventriculară).

    În completarea medicaţiei prezentate în Tabelul 11, inhibitorii de glicoproteina IIb/IIIa (tirofiban, eptifibatide) ar trebui adăugaţi pacienţilor simptomatici în timpul cateterismului.

    9.3.3 Strategia invazivă precoce

    Mulţi pacienţi răspund iniţial la tratamentul antianginos, dar prezintă risc crescut şi necesită angiografie precoce. Timpul depinde de circumstanţele locale, dar ar trebui efectuată în mai puţin de 72 ore. Următoarele caracteristici indică pacienţii care ar trebui să efectueze angiografie precoce de rutină:

    ● niveluri crescute ale troponinei

    ● modificări în dinamică ale segmentului ST sau a undei T (simptomatice sau silenţioase)

    ● Diabet zaharat

    ● Reducerea funcţiei renale (RFG, 60 mL/min/ 1.73 mp)

    ● FEVS scăzută, 40%

    ● Angina precoce postinfarct

    ● PCI în ultimele 6 luni

    ● CAGB anterior

    ● Risc-score intermediar-înalt (Tabelul 5)

    Inhibitorii de glicoproteina IIb/IIIa (tirofiban, eptifibatide) ar trebui adăugaţi tratamentului standard anterior cateterismului în cazul nivelurilor crescute ale troponinei, modificărilor în dinamică ST/T, în cazul pacienţilor cu diabet zaharat excluzând un risc crescut de sângerare. Decizia privind timpul de efectuare a cateterismului trebuie continuu reevaluată şi modificată în funcţie de evoluţia clinică.

    9.4 A patra etapă: modalităţi de revascularizare

    Dacă angiografia nu arată stenoze coronariene critice pacientul va primi terapie medicamentoasă. Diagnosticul de SCA fără supradenivelare de segment ST poate fi reconsiderat şi acordată o atenţie deosebită altor cauze ale simptomelor de la prezentare înainte ca pacientul să fie externat. Oricum, absenţa leziunilor critice nu e o regulă dacă prezentarea clinică sugerează durere toracică de origine ischemică şi biomarkerii sunt pozitivi. În această situaţie pacientii ar trebui să primească tratament corespunzător recomandărilor SCA fără supradenivelare de segment ST.

    Recomandările pentru revascularizare în SCA fără supradenivelare de segment ST sunt similare cu cele pentru procedurile de revascularizare elective. La pacienţii cu boală univasculară, PCI cu stent pe vasul incriminat este prima opţiune. La pacienţii cu boală multivasculară, decizia de PCI sau CAGB trebuie individualizată. Abordarea PCI cu stent pe vasul incriminat urmată de CAGB electiv poate fi avantajoasă la unii pacienţi.

    Tratamentul anticoagulant nu ar trebui schimbat pentru PCI. La pacienţii trataţi anterior cu fondaparinux, HNF ar trebui adaugată înaintea PCI. La pacienţii trataţi anterior cu tirofiban sau eptifibatide, perfuzia trebuie menţinută pe tot parcursul intervenţiei. Pacienţii netrataţi cu inhibitori de GP IIb/IIIa ar fi de preferat să primească abciximab înaintea PCI. Sunt mai puţine evidenţe privind utilizarea de eptifibatide sau tirofiban în acest caz.

    Dacă este planificat CAGB, clopidogrelul ar trebui înterupt cu 5 zile înainte, dacă condiţia clinică şi leziunile angiografice permit. Dacă leziunile angiografice nu permit opţiuni de revascularizare, ar trebui intensificat tratamentul medical şi măsuri de prevenţie secundară ar trebui instituite.

    9.5 A cincea etapă: extrenarea şi managementul postexternare

    Deşi în SCA fără supradenivelare de segment ST cele mai multe evenimente adverse apar în perioada precoce, riscul de IM sau mortalitate rămâne ridicat încă câteva luni. Pacienţii revascularizaţi precoce au un risc mic(~2.5%) de a dezvolta aritmii ameninţătoare de viaţă, 80% apărând în primele 12 ore de la instalarea simptomelor. Astfel, monitorizarea pacienţilor mai mult de 24-48 ore nu este justificată.

    Externarea depinde se starea clinică şi de leziunile angiografice prezente. Pacienţii cu SCA fără supradenivelare de segment ST ar trebui spitalizaţi cel puţin 72 ore după stentarea cu succes pe vasul incriminat. Modificarea agresivă a factorilor de risc ar trebui realizată la toţi pacienţii diagnosticaţi cu SCA fără supradenivelare de segment ST (vezi secţiunea 6.5 Managementul pe termen lung).

    10. MĂSURI DE ÎNDEPLINIT

    În ciuda prezenţei ghidurilor europene şi naţionale, există diferenţe mari în ceea ce priveşte aderenţa la aceste ghiduri atât în cadrul aceleaşi ţări cât şi între ţări. Există variaţii mari privind procedurile de diagnostic şi de stratificare a riscului. De asemenea, există variaţii mari în aplicarea tratamentul medical şi intervenţional şi în selecţia pacienţilor pentru strategiile terapeutice specifice. Aceste variaţii în aplicarea strategiilor bazate pe evidenţe atât în cadrul aceleiaşi ţări cât şi între ţări sunt asociate cu diferenţe în ceea ce priveşte rezultatele.

    Registrele unor studii au examinat relaţia între strategiile de tratament bazate pe dovezi şi rata evenimentelor şi au considerat că îmbunătăţind aderenţa la ghiduri vor îmbunătăţi rezultatele pacienţilor. Astfel, prioritatea o are îmbunătăţirea ghidurilor bazate pe evidenţe.

    Publicarea ghidurilor poate avea un impact limitat asupra calităţii de îngrijire dacă revizuitorii locali şi naţionali nu adoptă măsurile de îndeplinit. Un abord sistematic, multidisciplinar combină educaţia şi identificarea problemelor logistice. Un tratament bine structural asociat cu un proces de monitorizare continuă pot îmbunătăţi rezultatele.

    Calitatea este un concept relativ care cere compararea performanţelor între diverse standarde. Standardul de îngrijire este o consecinţă a unui număr larg de decizii şi acţiuni individuale pentru fiecare pacient. Estimarea calităţii se bazează pe indicatori măsurabili şi relevanţi pentru starea de sănătate şi pentru pacient. Pentru a permite comparaţii între centre, indicatorii de performanţă trebuie bine definiţi şi standardizaţi. Măsurătorile trebuiesc efectuate în cadrul populaţiilor similare, cu ajustarea riscului. Acestea cer caracteristicile individuale ale riscului pacientului, un model adecvat şi comparaţii statistice. În general estimarea calităţii de îngrijire a pacientului cere evaluarea procesului de îngrijire (de ex. rata de utilizare a medicamentelor şi a intervenţiilor cu Clasa I-A de recomandare) mai mult decât apariţia ocazională a evenimentelor mortalitate sau DVI.

    Estimarea ratelor de mortalitate şi IM cere un număr mare de pacienţi şi lungi periode de observaţie. Estimarea calităţii poate fi aplicată individual, la nivel de spitale, regiuni sau naţiuni. Oricum, pentru ca indicatorii de performanţă să schimbe procesul de îngrijire, ei trebuie să fie aplicaţi constant, ferm şi să fie bazaţi pe date actuale decât pe performanţe istorice. Astfel, este necesară repetarea continuă a măsurilor şi răspunsul individual al centrelor de îngrijire. Pentru pacienţii cu SCA, datele CARDS (disponibile pe http//:www.escardio.org) sunt standardizate ESC şi UE recomandate pentru calitatea dezvoltării. Datele CARDS sau datele naţionale similare cu monitorizare continuă pentru tratamentul pacienţilor cu SCA au fost implementate într-un număr mare de ţări europene.

    Aceste date prezintă variaţii în cadrul aceleaşi ţări sau între ţări diferite. Aceste programe continue au contribuit la îmbunătăţirea standardelor de îngrijire şi a rezultatelor.

    În prezent, cei mai folositori indicatori de performanţă din centrele individuale pentru monitorizarea şi îmbunătăţirea standardelor de îngrijire a SCA fără supradenivelare de segment ST includ următoarele:

    - Clasa I - recomandă antiagregarea şi anticoagularea, folosirea aspirinei, clopidogrelului, şi HNF/HGMM (enoxaparina)/fondaparinux/bivalirudina; folosirea inhibitorilor de GP IIb/IIIa înainte şi/sau în timpul PCI precoce.

    - Clasa I - recomandă terapia intervenţională: procedurile invazive precoce pentru pacienţii cu risc intermediar mare

    - Stratificarea riscului: de utilizat măsurile de tratament la populaţia ţintă în funcţie de stratificarea riscului (folosind scorurile de risc), în absenţa contraindicaţiilor.

    - Clasa I - recomandă terapia de prevenţie secundară: statine, beta-blocante la pacienţi cu reducerea funcţiei VS, IEC, încetarea fumatului, controlul glicemiei, schimbarea stilului de viaţă.

    Programele regionale, naţionale şi internaţionale care includ mii de pacienţi pot evalua rezultatele unor evenimente (de ex. IM recurent şi mortalitatea) şi pot fi folosite în evaluarea impactului asupra aderenţei ghidurilor în practica clinică. În fiecare spital, monitorizarea continuă a indicatorilor de performanţă cresc calitatea tratamentului şi minimizează variaţiile în îngrijirea bazată pe dovezi. Aplicarea terapiei bazate pe dovezi (de ex. Clasa I de recomandare) poate avea efecte asupra sănătăţii cardiovasculare ca şi în trialurile selectate, în special în combinaţie cu implementarea unor modalităţi efective de tratament. Astfel de programe au fost implementate cu succes în câteva ţări incluzând Suedia (Registrul RIKS-HIA), Marea Britanie (Registrul MINAP), Germania, Italia, şi Israel pe date regionale, sau programe intermitente în multe alte ţări. Aceste programe sunt de asemenea propuse şi dezvoltate de ESC prin Registrul SCA din cadrul Programului Euro Heart Survey.

    Recomandări pentru indicatorii de performanţă

    - Dezvoltarea sistematică a programelor regionale şi/sau naţionale pentru indicatorii de performanţă şi oferirea feedbackului de la nivelul spitalelor este puternic încurajată (I-C).

    11. ABREVIERI

    ● ACC (American College of Cardiology)

    ● ACE inhibitors (Angiotensin-converting enzyme inhibitors)

    ● ACS (Acute coronary syndrome)

    ● ACT (Activated clotting time)

    ● ADP (Adenosine diphosphate)

    ● AHA (American Heart Association)

    ● aPTT (Activated partial thromboplastin time)

    ● ARB (Angiotensin receptor blocker)

    ● A-V (Atrioventricular)

    ● BMS Bare metal stent

    ● BNP (Brain natriuretic peptide)

    ● CABG (Coronary bypass graft surgery)

    ● CAD (Coronary artery disease)

    ● CARDS (Cardiology Audit and Registration Data Standards)

    ● CCS (Canadian Cardiovascular Society)

    ● CI (Confidence interval)

    ● CIN (Contrast-induced nephropathy)

    ● CK (Creatinine kinase)

    ● CKD (Chronic kidney disease)

    ● CK-MB (Creatinine kinase myocardial band)

    ● COX (Cyclo-oxygenase)

    ● CPG (Committee for Practice Guidelines)

    ● CrCl (Creatinine clearance)

    ● CT (Computed tomography)

    ● cTnTor cTnI (Cardiac troponin Tor cardiac troponin I)

    ● DES (Drug-eluting stent)

    ● dL (decilitre)

    ● DPG (Diphosphoglyceric)

    ● DTI (Direct thrombin inhibitor)

    ● DVT (Deep vein thrombosis)

    ● e.g. (for example)

    ● ECG (Electrocardiogram)

    ● EDTA (Ethylenediamine triacetic acid)

    ● EF (Ejection fraction)

    ● ESC (European Society of Cardiology)

    ● EU (European Union)

    ● Factor-Xa (Activated factor-X)

    ● GFR (Glomerular filtration rate)

    ● GPIIb/IIIa inhibitors (Glypoprotein IIb/IIIa inhibitors)

    ● Hct (Haematocrit)

    ● HDL (High-density lipoprotein)

    ● HIT (Heparin-induced thrombocytopenia)

    ● HR (Hazard ratio)

    ● hsCRP (High-sensitive C-reactive protein)

    ● i.e. (that is)

    ● INR (International normalized ratio)

    ● IU (International units)

    ● kg (kilogram)

    ● LBBB (Left-bundle branch block)

    ● LDL (Low-density lipoprotein)

    ● LMWH (Low molecular weight heparin)

    ● LV (Left ventricular)

    ● LVEF (Left ventricular ejection fraction)

    ● MB (Myocardial band)

    ● MDRD (Modification of Diet in Renal Disease)

    ● METS (Metabolic equivalents)

    ● mg (milligram)

    ● MI (Myocardial infarction)

    ● mL (millilitre)

    ● mm (millimetre)

    ● MPO (Myeloperoxidase)

    ● MRI (Magnetic resonance imaging)

    ● mV (millivolt)

    ● NNT (Numbers needed to treat)

    ● NSAID (Non-steroidal anti- inflammatory drug)

    ● NSTE-ACS (Non-ST-elevation acute coronary syndromes)

    ● NSTEMI (Non-ST elevation myocardial infarction)

    ● NT-proBNP (N-terminal pro-hormone brain natriuretic peptide)

    ● OR (Odds ratio)

    ● PCI (Percutaneous coronary intervention)

    ● PDA (Personal digital assistant)

    ● PF4 (Platelet factor 4)

    ● RR (Risk ratio)

    ● STE-ACS (ST-elevation-acute coronary syndrome)

    ● STEMI (ST-elevation myocardial infarction)

    ● t-PA (Tissue plasminogen activator)

    ● TVR (Target vessel revascularization)

    ● UFH (Unfractionated heparin)

    ● ULN (Upper limits of normal)

    ● VKA (Vitamin K antagonist)

    ● VF (Ventricular fibrillation)

    ● VT (Ventricular tachycardia)

    ● VTE (Venous thrombo-embolism)

    12. ACRONIME DE TRIALURI

    ACUITY (Acute Catheterization and Urgent Intervention Triage strategy)

    ACUTE-2 (Antithrombotic Combination Using Tirofiban and Enoxaparin)

    ASPIRE (Arixtra Study in Percutaneous Coronary Interventions)

    BARI (Bypass Angioplasty Revascularisation Investigation)

    CAPRIE (Clopidogrel vs. Aspirin in Patients at Risk of Ischaemic Events)

    CAPTURE (Chimeric 7E3 Antiplatelet Therapy in Unstable Angina Refractory to Standard Treatment)

    CARDS (Collaborative Atorvastatin Diabetes Study)

    CHARISMA (Clopidogrel for High Atherothrombotic Risk and Ischemic Stabilization, Management and Avoidance)

    CRUSADE (Can Risk Stratification of Unstable Angina Patients Suppress Adverse Outcomes with Early Implementation of the ACC/AHA Guidelines)

    CURE (Clopidogrel in Unstable Angina to Prevent Recurrent Events)

    DIGAMI (Diabetes Mellitus, Insulin Glucose Infusion in Acute Myocardial Infarction)

    EARLY-ACS (Early Glycoprotein IIb/IIIa Inhibition in patients with Non-ST-segment Elevation Acute Coronary Syndromes)

    ESPRIT (Enhanced Suppression of the Platelet IIb/IIIa Receptor with Integrilin Therapy)

    ESSENCE (Efficacy and Safety of Subcutaneous Enoxaparin in Non-Q-Wave Coronary Events)

    FRISC (Fast Revascularisation during InStability in Coronary artery disease)

    FRISC-2 (Fragmin and Fast Revascularisation during InStability in Coronary artery disease II)

    GRACE (Global Registry of Acute Coronary Events)

    GUSTO (Global Utilization of Streptokinase and t-PA for Occluded Coronary Arteries)

    GUSTO-2 (Global Use of Strategies To open Occluded coronary arteries II)

    GUSTO-4 (Global Utilization of Strategies To open Occluded coronary arteries IV)

    GUSTO-4-ACS (Global Utilization of Strategies To open Occluded coronary arteries trial IV in Acute Coronary Syndromes)

    HINT (Holland Interuniversity Nifedipine/metopropol Trial)

    HOPE (Heart Outcomes Prevention Evaluation study)

    ICTUS (Invasive versus Conservative Treatment in Unstable Coronary Syndrome)

    IMPACT-2 (Integrilin to Minimize Platelet Aggregation and Coronary Thrombosis II)

    INTERACT (Integrilin and Enoxoparin Randomized Assessment on Acute Coronary Syndrome Treatment)

    IONA (Impact of Nicorandil in Angina)

    ISAR (Intracoronary Stenting and Antithrombotic Regimen)

    ISAR-COOL (Intracoronary Stenting With Antithrombotic Regimen Cooling-Off)

    ISAR-REACT-2 (Intracoronary Stenting and Antithrombotic Regimen: Rapid Early Action for Coronary Treatment 2)

    MATE (Medicine vs. Angiography in Thrombolytic Exclusion)

    MINAP (National Audit of Myocardial Infarction Project)

    OASIS (Organization to Assess Strategies for Ischaemic Syndromes pilot study)

    OASIS-5 (Organization to Assess Strategies in Acute Ischemic Syndromes 5)

    OASIS-6 (Organization for the Assessment of Strategies for Ischemic Syndromes 6)

    PRISM (Platelet Receptor Inhibition in Ischaemic Syndrome Management)

    PRISM-PLUS (Platelet Receptor Inhibition in Ischaemic Syndrome Management in Patients Limited by Unstable Signs and Symptoms)

    PROVE-IT (Pravastatin or Atorvastatin Evaluation and Infection Therapy trial)

    PURSUIT (Platelet Glycoprotein IIb/IIIa in Unstable Angina; Receptor Suppression Using Integrilin Therapy)

    RESTORE (Randomized Efficacy Study of Tirofiban for Outcomes and Restenosis)

    RITA-3 (Randomized Intervention Trial of unstable Angina 3)

    STEEPLE (The Safety and Efficacy of Enoxaparin In PCI Patients In International Randomized Evaluation)

    SYNERGY (Superior Yield of the New strategy of Enoxa-parin, Revascularization and Glycoprotein IIb/IIIa inhibitors)

    TACTICS-TIMI-18 (Treat Angina with Aggrastat and Determine Cost of Therapy with an Invasive or Conservative Strategy)

    TARGET (Tirofiban and Reopro Give Similar Efficacy Outcomes)

    TENACITY (Tirofiban Novel Dosing vs. Abciximab with Evaluation of Clopidogrel and Inhibition of Thrombin Study)

    TIMI (Thrombolysis in Myocardial Infarction)

    TIMI-11A (Thrombolysis in Myocardial Infarction Phase 11A)

    TIMI-1 1B (Thrombolysis in Myocardial Infarction Phase 11B)

    TIMI-3B (Thrombolysis in Myocardial Ischaemia Phase III)

    VANQWISH (Veterans Affairs Non-Q-Wave Infarction Strategies in Hospital)

                                      ----

